
Multi  eorum ,  qui  hac  aetate  sexagesimi  octavi  carminis 
CatuUi  tractationem  susceperunt,  in  exordiis  dissertationum 
excusationes  attulerunt,  cur  materiem  tam  saepe  pervestigatam 
repeterent.  Quos  merito  veniam  rogavisse  nego,  quia  ius  est 
officiumque  philologorum  incognita  etiam  atque  etiam  denuo 
aggredi,  etsi  inexsuperabilibus  vim  afferre  videntur.  Nam  si 
fastidio  esset,  conturbatas  et  contortas  res  explicare,  nunquam 
profecto  litterarum  studia  procederent,  sed  haererent  in  antiquis 
falsisque.  Itaque  etiam  de  his  tam  difficilibus  ampHsque  car- 
minis  LXVIII  quaestionibus  non  licet  desperare  atque  desidere, 
praesertim  cum  longam  disputationum  seriem  contemplantes 
intellegamus  haud  exiguos  progressus  in  explicando  poemate 
factos  esse. 

Antiqui  enim  commentatores  omnes  illud  carmen  e  manu- 
scriptis  (cf.  cap,  VI)  u  n  u  m  continensque  esse  arbitrabantur 
nimis  partim  variorum  argumentorum  compositionem  admirantes. 
Neque  L.  Santenius,  qui  a°  1788  elegiam  Manlio  dedicatam 
propria  illustravit  commentatione  (C.  Valeri  CatuUi  elegia  ad 
ManHum,  Lugd.  Bat.),  quidquam  ahud  in  quaestionem  vocavit 
nisi  singularum  vocum  lectiones.  Primus  autem  A.  Rodius 
in  Hbro,  qui  inscribitur  »Philosophische  und  andere  Gedichte 
aus  dem  Lateinischen«  (Hamburg  1786),  de  carminis  LXVIII 
unitate  dubitavit  (p.  81).  Convertit  enim  solos  vv.  i — 40,  quod 
absolutum  carmen  esse  duceret  (cf.  Gurlittium  in  »Catulls 
epischer  Gesang  v.  d.  Vermahlg.  des  Peleus  u.  d.  Thetis<^  Lips. 
1787  p.  6!).  C.  Ramlerus  deindei)  (»Katullus  in  e.  Auszuge  lat. 
u.  deutsch«  Lips.  1793  p.  120  sqq.)  non  modo  hanc  disiunctionem 
firmavit  statuendo  vv.  1  —  40  litterulas  esse,  quas  ex  argumentis 
a  sequentibus  discerni  oporteret,  sed  etiam  vv.  41  —  160  e  diversis 
quibusdam  partibus  conglutinatos  voluit,  cum  distingueret  et 
poematis  de  Laodamia  reliquias^)  (73—90  -j-  loi  — 132)  et  carmen 

')  Non  ergo  R  a  m  1  e  r  u  s ,  ut  plerique  dicunt,  auctor  exstitit  seiuncti- 
onis.  Nam  inter  ea  poemata,  quae  ille  in  »Berliner  Monatsschrift«  1784 
convertit  e  Latino,  c.  LXVIII  non  reperiri  ipse  vidi. 

*)  Putabat  enim  fieri  non  potuisse,  ut  Catullus  Lesbiam,  quae  maritum 
deseruit,  cum  fida  Laodamia  conferret  atque  ita  pudore  afficeret.  Sed 
poetam  non  Laodamiam  cum  Lesbia,  sed  ardentem  utriusque  amorem  com- 
paravisse  iam  A.  Weisius  (in  pr.  Naumbg    1863  pg.  14)  cognovit. 


in  amici  honorem  panctum  (41— 72 -f  133— 136 -f  143  160)  et 
paucos  versus  de  morte  fratris  scriptos  (91-100).  Circa  quin- 
quaginta  autem  annos  editores  Catulli  has  sententias  contem- 
nentes  unitatem  carminis  obtinebant  (cf.  edd.  Silligii,  Gotting. 
1823,  Lachmanni  Berol.  1829,  Doeringii  Alton.  1834).  Etiam 
M.  Hauptius  a  divisione  abhorrebat  (cf.  Belgerum:  M.  Haupt 
als  acad.  Lehren  Berol.  1879^.246/7!).  Iterum  autem  Froeh- 
lichius  a°  1849  (in  »Abhdlgn.  d.  k.  bay.  Ac.  d.  W.<  V/III 
p.  262  sqq.)  vv.  i — 40  carmen  absolutum  (—  LXVIII  a)  esse 
constituit  eique  opposuit  alteram  elegiam  LXVIII  b  (=  vv. 
41  — 160).  Quam  seiunctionem  prima  editio  Rossbachi  (Lips. 
1854)  recepit;  defenderunt  autem  Th.  Heysius  Catulls  Buch 
d.  Lieder-  Berol.  1855,  Hertzbergius-T  euffelius  in  transla- 
tione  libri  Catulliani  185^,  Th.  Bergkius  in  »Rhein.  Mus.<^  XV 
p.  513,  Schwabius  (Quaest.  Cat.«  Gissae  1862  et  in  ed.  Berol. 
1866),  Ribbeckius  (>Catullus«  Kiel.  J863),  Ed.  Brunerus 
( >de  ordine  et  temporibus  carm.  Cat «  Act.  societ.  Fennic. 
VII/1863).  O.  Gruppius  quoque  (in  >Minos  1859  p.  503  sqq.) 
illam  carminis  sectionem  comprobavit,  sed  ita,  ut  neutram  par- 
tem  a  Catullo  ipso  factam  esse  putaret.  Sed  nemini  eius  argu- 
menta  ad  arbitrium  promptai)  persuaserunt.  Omnia  porro,  quae 
R  a  m  1  e  r  u  s  excogitaverat,  redmtegravit  A.  W  e  i  s  i  u  s  (in  progr. 
Naumbg.  1863).  Haec  enim  secrevit  carmina :  i — 40  ad  Man- 
lium< ;  41 — 744-131 — 148  »laudes  Manli< ;  (75)77 — 90-]- 101  — 130 
»de  Laodamia<.  Versus  94 — 100  in  carmen  CI  transtulit.2)  Sed 
quae  Weisius  invenerat  compositione  versuum  41  — 160  male 
interpretata  commotus,  maximam  partem  a  viris  doctis  repu- 
diata  sunt.^)  Nam  bipartitionem  (secundum  Froehlichiu  m) 
receperunt  O.  Frankius  (in  di.ss.  »de  artif.  carm.  Cat.  com- 
positione  Gryphisw.  1866),  Westphalius  (  Catulls  Gedichte 
Vratislav.  1867),  K.  P.  Schulzius  (in  diss.  de  Catullo  Graec. 
imitatore  Jenae  1871),  P.  Weidenbachius  (in  diss.  de 
Catullo  Callimachi  imitatore  Lips.  1873),  Ellisius  (in  ed.i  Oxon. 
1867)*).  Itaque  Aem.  Baehrensius  in  > Analectis  Catullianis 
(Jenae  1874)  dicere  potuit  (pg.  4  ann.j  sibi  duorum  carminum 
separationem    ita    firmatam    esse    videri ,    ut    non    intellegeret, 

3uomodo  quisquam  illa  in  unum  coniungere  vellet.    Sed  ex  hoc 
icto  acerrima   certamina   orta  sunt  quindecim  fere  annos  con- 

')  cf.  cap.  VI  in  ann. 

*)  vv.  91— 93  et  149-160,  quos  medii  aevi  (! !)  falsarium  composuisse 
censuit  (p.  21),  a  Catullo  abiudicavit. 

*)  Neque  nos  iuvat  liaec  inutilia  latius  disserere.  —  Ceterum,  quae 
Ellisius  in  ed.'  Oxon.  1878  append.  p.  272  de  Weisi  partitione  profert, 
erroribus  abundant. 

*)  qui  unitatem  quandam  carminis  obtinebat.  cf  cap.  VI. 


tinuata.  Nam  H.  M  a  g  n  u  s  contra  »Tovg  xo)Qi'CovTag«  in  »Fleck. 
Jahrb.«  1875  p.  851  sqq.  omnia  argumenta,  quae  afferri  potuerunt, 
in  defendendam  unitatem  adhibuit.    Eius  autem  sectatores  erant 

A.  Kiesslingius  (»Anal.  Cat.«  1877)1),  F.  SchoeUius  (Fl. 
J.-B.  1880  p.  471  sqq.),  O.  Harneckerus  (»Das  68.  Ged.  d. 
Cat.<  pr.  Friedebg.  1881),  K.  Jakobius  (in  Fl.  J.-B.  1882 
p.  143).  Quibus  pares  adversarii  non  exstiterunt  ex  eis,  qui 
seiunctionis  causam  agebant  (Baehrens.  in  ed.i  Lips.  1876 
et  in  comment.  1885,  Ellis.  in  comment.^  Oxon.  18762),  Munro 
in  »criticisms  and  elucidations  of  Catullus«  Cambridg.  1878, 
M.  Schmidtius  in  »F1.  J.-B.«  1880  p.  778). 

Novam  quaestionem  deinde  Riesius  addidit,  cum  in  ed. 
Lips.  1884  t  r  e  s  carminis  partes  divellendas  esse  vellet :  c. 
68^  =  vv.  1—40;  ^^*' =  41 — 148;  68*==  149 — 160.  Hoc  autem 
minime  factionibus  disceptantium  placuisse  videmus;  nam  per- 
pauci  Riesii  propositum  dignum  habuerunt,  quod  dissereretur, 
cum  plurimi  incisionem  apud  v.  40  factam  solam  in  commenta- 
tionibus  tractarent.  Ad  quam  etiam  pertinent  gravissimi  libelli 
Hoerschelmanni  (»de  Catulli  c.  LXVIII  commentatio«  Dorp. 
pr.  1889)  et  Birtii  (»de  Catulli  ad  Mallium  epistola«  Marbg. 
pr.  1890).  Ille  quidem,  qui  unum  carmen  tenebat,  ut  falsis 
et  inanibus  rebus  abolendis  operam  dedit,  ita  nimio  studio  certa 
quoque,  quae  iam  pridem  condita  erant,  diluit;  hic,  cum  optime 
de  singularum  partium  interpretatione  mereretur,  ad  summam 
tanien  perversa  et  incredibilia  commentus  est.  Eodem  anno, 
quo  Birtius,  etiam  H.  Weberus  in  »Quaestionibus  Catullia- 
nis«  (Gothae  1890)  c.  LXVIII  tractavit  miram  proponendo 
rationem.3) 

Inde  ab  eis  autem  studium  doctorum  remisit,  quod  frustra 
incitabat  F.  Skutschius  eis  quae  in  »Rhein.  Mus.«  1892 
p.  138  sqq.  contra  F.  Hermem  (»Beitr.  z.  Kritik  d.  Cat.« 
pr.  Frankf.  a/O.  1888;  ibid.  1889  pr.  »Neue  Beitraege«)  produ- 
cebat.  Nuperrime  igitur  omnino  fere  rixa  conticuit.  Hoc  autem 
modo  de  carmine  LXVIII  recentiores  editiones  se  habent: 
unum   praebent   carmen    Hauptius-Vahlenus   Lips.    1885, 

B.  Schmidtius  ed.  mai.  Lips.  1887,  Ellisius  ed.  2  1878  et 
comment.2  1889,  L.  Muellerus  Lips.  1892,  Palmerus  1896; 
duo  separata  legis  carmina  apud  L.  Schwabium  Berol. 
i886,  Benoistium-Thomasium  in  comm.  1890  Paris., 
Baehrensium-Schulzium  ed. 2  Lips.  1893. 


')  vide  cap.  VI ! 

')  cf.  annotationem  4  in  pg. 

')  cf.  cap.  VI I 

Quia  igitur  verum  adhuc  in  dubio  relictum  est,  proposui- 
mus  illas  quaestiones  de  c.  LXVIII  allatas  penitus  perspicere 
ita,  ut,  quae  alii  excogitaverint,  contemplantes  veri  similiima 
coiligere  atque  inde  iudicium  certum  efficere  conemur. 

Non  equidem  ignoro  plura  de  his  causis  et  tractata  et 
tractanda  esse  quam  quae  mente  contineri  possint.  Veniam 
igitur  petere  decet  illis  Thomasii  (tom.  II  p.  346):  qui  se 
flatterait,  vu  Tabondance  de  la  production,  de  tout  recueillir 
et  de  tout  voir?  Qui  pourrait  mOme  se  donner  la  tache  de 
tout  citer,  sans  risquer  d'oublier  queique  chose?< 


I.  De  amici  iioniine. 

Toto  carmine  LXVIII  sexies  nomen  amici,  ad  quem 
argumenta  pertinent,  indicatum  esse  videturi).  Quibus  locis 
(v.  II,  30;  41,  50,  66,  150)  optimis  libris  manuscriptis  (O  — 
Oxoniensis,  G  =  Sangermanensis,  M  =  Venetus^),  D  =:  Da- 
tanus)  hae  praebentur  lectiones : 

al  mauli 
V.  11:  mali  OG  maH  MR^) 

malli    corr.  ex   >manli<  D 
V.  30:  mali  OGM 

malli    corr.  ex    manli    D  { —  non   ex    >mani  ,    quod    ait 

H.  Magnus  i.   J.-Ber.  f.  Altertumsw.«  1887/II  p.  153.  — ) 
V.  41:  qua  fallius  OGM 
V.  50:  alli  O  ali  G  alii  M 
V.  66:    allius    i.  marg.    1  manllius    O  manlius  GM 

>mallius«  ex    manlius    corr.  D 
V.  150:    aliis<  codd.  omnes. 

Ex  hac  collatione  ipsa  manifestum  fit  in  vv.  11  et  30  nomen 
vel  manli  vel  mal(l)i  firmissimum  esse.  Neque  vero  metrica 
ratione  ibidem    alia   appellatio   bisyllaba   admittitur   ac   quae  a 

*)  si  titulos  poemati  in  libris  quibusdam  superscriptos  omittimus.  De 
quibus  cf.  pg.  10  ann.  i ! 

*)  Nuper  demum  adhibitus,  cf.  Schulzium  in  »Hermes«  XXIII 
p.  567  sqq.;  contra  Magnum  in  »Burs.  Jahr.  -  Ber.«  1899  (t-  CI/i) 
pg.  92  sqq. 

')  R  =  cod.  Romanus;  cf  Schulzium  in  >Hermes«  XXXIII  p.  511, 
qui  praestantiam  libri  aW.  Gardnero  Haleio  in  »Classic.  review«  1896 
(mense  Julio)  defensam  in  dubium  vocat.  Contra  quod  Haleius  in  »Hermes« 
XXXIV/i  pg.  137  sq.  demonstrare  conatur  codicem  R,  quem  post  annum 
MCCCCVI  exaratum  esse  negat,  prope  libros  O  et  G  locum  tenere. 


litera  consonanti  incipiat.  Ceteris  locis  autem  ita  lectiones  inter 
se  discrepant,  ut  primo  aspectu  nil  certum  investigetur  nisi 
quod  in  v.  50  nomen  a  vocali  exordiens  necessarium  est.  Quia 
autem  etiam  codices  interpolati  de  horum  versuum  lectionibus 
dissentiunt  —  liabent  »ma(l)li«,  »al(i)i«,  »manli«  etc.  — ,  ipsi  prisci 
commentatores,  qui  illis  deterioribus  libris  utebantur,  coacti  sunt, 
ut  disceptationem  de  nominibus  instituerent.  Sed  liceat  has 
antiquiores  opiniones  emendationesque  omittere,  quae  incerto 
minorum  codicum  fundamento  exstructae,  etsi  hodie  quoque 
maxima  admiratione  dignae  sunt  ob  ingenium,  tamen  minimum 
valeant  ad  vera  investigandai). 

Universa  enim  nominum  inquisitio  aliquantum  commutata 
est,  cum  EUisius  i.  ed.^  1867  et  Baehrensius  i.  ed.  1  1876 
codicis  O  lectiones  vulgarent  easque  plerumque  antiquas  fidas- 
que  esse  demonstrarent.  Qui  liber  in  v.  66  maxime  dubio 
nomen  »alli«  ostendit,  quo  priorem  A.  Rossbachi  (1854)  con- 
iecturam  optimam  fuisse  apparuit.  Atque  F.  Schoellius  (1. 
c.  p.  473)  nomen  »Alli«  non  modo  in  vv.  41 — 160,  sed  etiam  in 
vv.  I — 40  statuendum  esse  censuit,  cum  praenominis  (»Manius« 
sec.  Lachm.)  compellationem  a  consuetudine  Catulli  abhorrere 
cognovisset  neque  tamen  carminis  unitatem  omittere  vellet. 
Itaque  per  vim  in  v.  30  adegit  »id,  mi  Alli,  non  est .  .  .«;  in 
V.  II  autem  emendavit:  »incommoda,  amice«.  Quae  defenden- 
dae  illius  unitatis  gratia  inventa  nullo  codicum  documento  ni- 
tuntur. 

Illa  autem  libri  O  lectio  etiam  ad  pristinas  Lachmanni 
emendationes  (cf.  h.  pg.  ann.)  corrigendas  valuit.  Nam  com- 
plures  »unitarii«  nunc  ita  illi  adstipulabantur,  ut  in  v.  66  potius 
»Alli«  quam  »Mani«  nomen  scribendum  esse  opinarentur  ratioci- 
nantes  Catullum  in  prologo  epistolae  simili  (vv.  1—40)  familia- 
riter  praenomine  usum  esse,  in  sublimi  autem  laudatione  (vv. 
41—160)  utique  grande  nomen  gentilicium  adhibuisse  (cf.  Mag- 
num  in  Fl.  J.-B.  1875  p.  850;  Kiessling.  p.  15).  Suo  porro 
iure  Bernh.  Schmidtius  secundum  Schoellium  (p.  473) 
conclusit  (in  ann.  crit.  ad  vv.  66  et  150,  p.  CXXVII  sq.)  non 
modo  in   vv.  11/30,  sed   etiam  in  v.   150,   a   quo  epilogus  (vv. 


*)    Dico    proposita    Th.    Marcili:   in    v.    50    »Auli«;     ceteris    locis 
»Manli(us)« ; 

J.    Scaligeri   (ed.    1577):    vv.    41,  50,  150  »Alli(us)«;    11,  30,  66 
»Manli(us)« ; 

Lachmanni   (ed.    1829):  vv.  1  r,  30,66:    »Mani(us)«,  41,  50,  150: 

»AIli(us)«. 

Rossbachi:  omn.  loc.  »Alli«;  Heysi:  vv.  41,50,  150  »AciH(us)« 
v.  66  »Manius«. 

149—160)  iterum  epistolare  genus  scribendi  ostendens  initium 
caperet,  praenomen    Mani«  exspectandum  esse  ^). 

Haud  ita  difficilis  eis,  cjui  carmina  LXVIII''  et  ^  diremerunt, 
res  se  habebat.  Omnes  tere  enim  >x<^Qi^opr£^  illic  nomen 
»Manli«  vel  »MaI(l)i«^  statuerunt,  hic  »Alli«.  Quod  secuti  sunt,  etsi 
propter  coniunctionem  carminum  conservatam  Manlium«  et 
»Allium«  eundem  esse  proposuerunt:  Ellisius  (in  edd.  1867/78 
[p.  168]  et  in  comm.  1876),  Eichlerus  (in  pr.  Oberhollabrunn. 
1872)2),  Riesius  (p.  219).  Sed  nemo  Romanorum  ante  poste- 
riorum  Caesarum  aetatem  duobus  nominibus  gentiliciis  praeditus 
erat  (cf.  K.  P.  Schulzium  in  Ztschft.  f.  d.  Gymn.-W.«  1880  p. 
362).  Scaliger  igitur  quondam  commentus  est  illum  amicum 
AUia  gente  natum  postea  in  Manliam  adoptatum  esse  (cf.  Vi- 
niam  Aurunculeiam  c.  LXI!).  Verum  si  ita  se  res  habebat, 
Catullus  amicum  e  Latinorum  consuetudine  non  Manlium  Al- 
liums  sed  Manlium  Allienum  appellare  debebat.  Quare  Sc. 
sententiam  suam  defendit  dicendo  Catullum  versus  numerorum 
causa  nomen  >Alli<  pro  »AIlieno  adhibuisse.  Hanc  adoptionis 
opinionem  tum  Riesius  magis  confirmare  studuit,  qui  in  comm. 
p.  219  (et  112)  protulit  Ciceronem  quoque  Atticum  a  Caecilio 
lam  adoptatum  familiariter  >Pomponium  pro  'Pomponiano  no- 
minavisse  (cf.  ep.  ad  Att.  III/15/7;  IV/2/5;  VII/7/7;  Brut.  c.  3 
§  10).  Perinde  in  hoc  carmine  poetam  blande  et  amanter 
priore  amici  nomine  Mali  uti  ( —  R.  enim  contra  Sc.  arbitra- 
tus  est  germanum  sodalis  patrem  e  gente  Malia  fuisse,  adop- 
tivum  autem  ex  Allia  -  ),  cum  sollemnem  Malliani  appellatio- 
nem  vitaret.  Ellisius  in  ed.  2  p.  169  autem  praeter  Sca- 
ligeri  explicationem  alias  argutias  proposuit,  velut  Mal- 
lium  Allium  e  Sabinorum  consuetudine  duo  nomina  gentihcia 
habuisse  (—  confert  Attium  Navium  ,  Marium  Egnatium  ,  Sta- 
tium  Gellium«  etc.  — )  aut  nomen  alterum  (vel  >Malli<  vel  >Alli«) 
e  gentilicio  praenomen  factum  esse,  quae  opinio  etiam  Eich- 
lero  placuit.    — 

His  sententiis  explanatis  nunc  ad  quaestionem  ipsam  acce- 
dimus.  Primum  quidem  inquirendum  est,  utrum  reapse  omni- 
bus  locis,  quos  supra  enumeravi,  nomen  amici  desideretur  necne. 
Satis  constat  in  v.  11,  quia  initio  gravis  enuntiati  adversativi 
amicum  adhuc  ignotum  nominatum  iri  quis  est  quin  exspectet? 
Itaque   Schoelli    (cf.    pg.  5!)   correctio:    >>incommoda,    amice«; 

')  scripsit  in  v.  150:  »pro  multis,  Mani,  r.  o." 

*)  »Quo  iure  c  LXVIII  Catulii  a  nonnuUis  viris  doctis  in  duo  carniina 

dirimatur*. 

Hoc  scriptum  mihi  defuisse  doleo,  quod  ne  in  ipsius  gymnasii 

Oberhollabrunnensis  quidem  bibliotheca  iam  exstare  comperi. 


praeterquam  quod  cum  litterarum  manuscriptarum  ductibus  ni- 
mium  discrepat,  iure  removetur,  cum  sic  ex  supervacuo  appel- 
latio  brevi  ante  (i.  v.  9)  adhibita  iteretur.  Fieri  deinde  non 
potest,  ut  in  v.  41,  in  sublimi  commendatione  ad  Musas  facta, 
et  in  V.  50  (»nomine«!)  et  in  v.  66  (>tale  fuit  nobis  .  .  .  auxilium<<) 
nomen  adesse  negetur.  Neque  quisquam  id  conatus  est,  non 
magis  quam  in  v,  30,  ubi  nomen,  etsi  non  utique  necessarium, 
tamen  profecto  aptissimum  esse  constat. 

Aliter  autem  se  habet  v.  150.  In  quo  omnes  fere  codices 
exhibent:  >hoc  tibi  .  .  munus  Pro  multis  aliis  redditur  officiis<<. 
Facillime  hic  Scaliger  restituit:  »pro  m.,  Alli,  r.  0.«^).  Con- 
tra  eum  autem  Weberus  (p.  113  sq.)  librorum  lectionem  reti- 
nendam  esse  dixit.  Nam  in  elegia  a  v.  41  usque  ad  v.  160 
continuata  de  amico  narrationem  fieri  neque  eius  allocutionem 
aptam  esse.  Hunc  autem  in  modumWeberus  codicum  verba 
explicavit:  >id  munus  tibi  pro  multis  officiis,  i.  e.  multorum  offi- 
ciorum  meorum  loco,  tribuo  .  Quod  ut  probabile  faceret,  exem- 
plum  carminis  XXXVI  attulit,  ubi  (v.  2)  >>pro>  =  »loco  alcs.« 
esse  opinabatur  (p.  114).  Aliorum  autem  sententiam:  CatuUum 
carmen  >pro«  =  »in  praemium  multorum  officiorum  ab  Allio 
facile  praestitorum  dedisse,  ideo  non  admittendam  esse  putabat, 
quod  in  v.  41  minime  multa  (cf.  qua  .  .  in  re»)  Allius  poetae 
tribuisse  diceretur,  cum  vocabulum  »quantis<  (v.  42)  nequaquam 
idem  valeret  ac  »quot  .  Sed  nonnulla  obstant  W  e  b  e  r  i  opinio- 
nibus.  Omnibus  enim  locis  libri  Catulliani,  ubi  remunerationis 
cogitatio  intercurrit,  >pro«  =  »in  praemium  alcs.  rei«  usurpatur, 
quod  ex  ipso  se  offert.  Vide  c.  XXXI/ii>  hoc  est  .  .  pro 
laboribus  tantis«  LXIV/152:  >pro  quo  .  .  feris  dabor  alitibusque:< 
ib.  157  talia  qui  reddis  pro  dulci  praemia  vita«  LXXVI/26 
reddite  mi  hoc  pro  pietate  mea^  LXVI/37  »quis  ego  pro  factis 
coelesti  reddita  coetu«.  Unus  tantum  occurrit  versus,  in  quo 
»pro  =  »loco  alcs.  rei«  adhibetur,  neque  eius  lectio  certa  est 
(c.  LVI/7),  quia  nonnuUi  commentatores  ibi  non  »pro  telo«,  sed 
adverbiuni  protelo-  scribendum  esse  censent  (cf  Ries.  pg.  105 !l 
Alter  autem  locus,  ille,  quo  nisus  est  Weberus  (c.  XXXVI  1-2), 
mihi  quidem  iniuria  in  illum  sensum  deduci  videtur.  In  lepidis- 
simo  enim  illo  poemate  Catulius  Lesbiam  dicit  vovisse  se  »elec- 
tissima  pessimi  poetae  scripta  tardipedi  deo  daturam<,  si  amatus 
sibi  reconciliaretur.  Discordia  igitur  sublata  poeta  imperat,  ut 
mala  Volusii  carmina  illud  votum  p  r  o  sua  puella  solvant. 
Num  cogitari  potest  illos  miseros  annales  >pro<  =  loco  puellae 
(cf.  VVeberum   pg.    114)    votum   solvere   debuisse,    i.  e.   eius 

')  Jam  Casaubonus    hic    nomen   ponendum  esse  censuit  (in  ann 
msscr.  ad  M  u  r.  ed  ) 

loco  in  flammam  insilire?  Ridiculum  plane  id  mihi  esse  videtur. 
Sed  poeta  in  verbis  pro  mea  puella  praepositionem  dativi  vice 
luns^entem  adhibuit,  ut  indicaret  iliam  voti  solutionem  in  commo- 
dum  inque  gratiam  puellae  fieri.  Simihter  autem  Catuilus 
voculam  pro.  posuit  in  cc.  XXXVII/13;  LXIV/81 ;  LXVI/33. 
Weberi  opinioni  deinde  etiam  verba  coniuncta  multis  ahis 
non  bene  convenire  videntur,  quia  (cf.  Magnum  i.  Berl.  ph. 
W.  X  p  1561  sq.)  supervacanea  iegitur  vox  ahis  .  Quod 
denique  multa  fuisse  officia  Alli  negat  Weberus,  non  in- 
tehego,  cur  ille  amicus  in  una  re  (v.  41)  non  multa  beneficia 
ofTerre  potuerit,  etsi  vox  >quantis<  in  v.  42  ad  magnitudinem 
officiorum  solam  pertinet.  Quin  etiam  grato  CatuHi  animo 
responderit,  ea  quae  praestiterat  amicus,  iaudando  multiphcare.  — 
Itaque  mihi  disphcet  Weberi  sententia,  quippe  quae  et  sincerae 
verborum  notioni  contraria  sit  et  inanem  vocem  pro  gravi  sub- 
niittat.  Nam  cum  epilogus  (vv.  149 — 160),  ut  mfra  (cap.  VI) 
demonstrabo,  propria  carminis  pars  iudicanda  sit,  cuius  initio 
amici  nomen  iterari  opus  est,  cum  Scaligero  in  v.  150  legen- 
dum  esse  puto:  >pro  multis,  Alli,  redditur  officiis  . 

Nominum  porro  formas  constituere  conaturis  nobis  primum 
recordandum  est  in  vv.  11  et  30  codicibus  nomina  simillima 
^Manli,  Mali,  Malli  exhiberi.  Quae  omnia  vera  nomina  genti- 
hcia  fuisse  ^)  inscriptionibus  Romanis  discimus.  Ea  autem 
communi  origine  orta  in  distinguendas  eiusdem  gentis  familias 
discessisse,  ut  opinatur  Baehrensius  (in  comm.  ad  v.  11), 
mihi  non  probatur.  —  Illud  Mali  nomen  confestim  reiciendum 
esse  censeo,  quamquam  in  optimis  codicibus  invenitur  (OGM; 
CHLa'^j  etc),  quia  nulla  exstat  inscriptio  reipubhcae  Romanae 
hberae,  quae  praebeat  nomen  gentile  >Mali  .  Si  quis  autem 
huic  dicto  obicit  in  C.  j.  L.  I/185  legi  >L.  Maho  C.  f.  .  .  ,  ei 
respondeo  in  illo  monumento  Venusiae  reperto,  quod  aetate 
fortasse  senatusconsulti  de  Bacchanalibus  insculptum  est,  sim- 
phces  literas  pro  geminatis  scriptas  esse,  ut  re  vera  nomen 
'Malli<  proponendum  sit.  Quod  commendatur  vocibus  ese«  et 
>Ravehus<  m  eadem  inscriptione  occurrentibus.  NuUum  ergo 
certum  argumentum  praesto  est  neque  librorum  neque  lapidum 
nomen  Mali  iam  ante  Caesarum  tempora  in  usu  fuisse.  Haud 
raro  autem  posteriora  monumenta  hanc  formam  ostendunt  (prae- 
cipue  libertorum  Graecorum:  num  Mahus<  =  3I/f/.io>:?)  velut 
C.  J.  L.  II/4970    P.  Maiius  Fortunatus  ;    VlII/3877  'Malia  For- 


')  Errant  H.  Magnus  (in  Fleck  J.-B  1875  p.  849  sq.)  et  L.  Fennerus 
(»Quaest.  Catull."  pr.  Barm.  1896  p.  30),  qui  omnino  >'Mali«  nomen  apud 
Romanos  extitisse  negant. 

*)  Colbertinus  (Paris);  Hamburgensis;  cod.  bibl    Laur.  (Florent.)  L 


tunatas  VIII/6516  »Malia  Urbana«,  X/8056,  535  Malius  Fortuna- 
tus«;  XIV/1289  (Ostia)  »T.  Malius  Aphrodisius- ;  1291  >T.  Malius 
Symphorus«  et  »T.  Malius  Melandros«;  1290  (Ostia)  »T.  Malius 
Hermes<;  XIV/246/251  etc.  etc.  Quia  ergo  domum  »Maliorum« 
reipublicae  liberae  aetate  exstitisse  non  credibile  habeo,  formas 
»Mallius  et  >Manlius«  solas  potius  respiciendas  esse  arbitror. 
Utrumque  autem  nomen  in  notis  civitatis  Romanae  nominibus 
numerandum  esse  scimus,  Et  Manliorum  quidem  nomen  clarissi- 
mum  exemplis  demonstrare  inutile  est;  Malliorum  autem  gentem 
iam  Catulli  aetate  floruisse  inscriptione  Puteolis  reperta  C.  J. 
L.  I/577,  I,  3  ».  .  .  Cn.  Mallius  cos.«  (a°  649  a.  u.  c,  cf.  J.  L, 
C.  X/1781,  3.)  satis  firmatur.  Multi  autem  »Malli«  per  posteriora 
tempora  indicantur,  cf.  C.  J.  L.  V/6801  (Eporediae),  7660; 
XI V/ 1293  et  1093;  X/7312  et  615  etc.  -  Sane  negari  non 
potest  in  manuscriptis  libris  Romanis  »Mallium«  et  »Manlium« 
inter  se  saepius  confundi,  atque  in  ipsis  Catulli  codicibus  multa 
nomina  propria  valde  depravata  esse.  Sed  si  illius  carminis, 
in  quo  propter  Torquati  cognomen  certe  Manli  cuiusdam  nomen 
legitur,  cs.  LXI,  priores  scripturas  inspicimus,  eas  dissimiles 
esse  corruptionibus,  quales  in  carmine  LXVIII  (vv.  11  et  30) 
exstant,  apparet.     Illic  scriptum  est: 

v.     16:  »mallio«  OGM 


V.  222:  »manlio^  GM         pro  »Manlio«, 

isive2i5  »maulio«  O 

Baehr.) 

hic  autem: 

V.     11:  »mali«  OGM  (in  versu  ipso)  |  o 

V.     30:    mali<.  OGM  {   pro  .  .  .  . 

E  qua  lectionum  diversitate  concludere  liceat  non  idem 
nomen  utrobique  ab  initio  extitisse,  sed  in  c.  65  »Manli«,  in  c. 
LXVIII^  (vv.  I — 40)  »Malli  .  Nam  quod  pro  geminanda  litera 
»1«  in  vv.  II  et  30  simplex  exarata  est,  non  mireris,  quia  in 
codicibus  a  Veronensi  illo  ^)  prisco  deductis  sescenties  evenit. 
(cf.  Schulzium  in  proll.  ed.-^  Baehr.  p.  XXXVI!).  Praeterea 
in  v.  II  praecipue  error  obvius  erat  rudium  scriptorum,  qui 
»incommoda  mali«  (=  infelicitatis),  etsi  prosodiae  lex  obstabat, 
intellegerent.  Eiusmodi  perversionem  autem  re  vera  accidisse, 
docet  literula  »0«  in  cod.  G  (cf.  Schwabii  ed.  pg.  79  app. 
crit.)  vetere  manu  ultimae  vocis  »mali«  (in  v.  11)  vocali  super- 
scripta.  Ea  enim  vocativus  indicatur,  caute  scilicet,  ne  quis 
illud   verbum    genetivum    »mali«   esse   opinetur!     Censeo   ergo, 


')  de  quo  cf.  inprimis  Baehrensii  ed."  prol.  pg.  LXIII  et  Schwabii 
ed.  p.  IV! 


lO      — 


in 


amicum  in  vv.  11/30  »Mallium'<  nominatum  esse,  quod  nomei 
praebent  et  titulus  poematis  recentiore  manu  (g)  in  cod.  G 
additus»)  et  minores  libri  B,  L,  V  (in  v.  11),  D  (in  vv.  11/30 
e  correctione,  quae  haud  scio  an  eodem  fonte  quo  titulus  in  G 
profecta  sit)  et  ed.  Calpurnii  1481.  Aldina  I  a°  1502.  Sed  confiteor 
argumenta,  quibus  commotus  illud  praeferam,  non  ea  esse,  ut 
altera  opinio  eorum  (—  a  Mureto  1554  — ),  qui  Manli<  nomen 
legunt,  prorsus  excludatur.  Ipsis  quidem  libris  msscr.  haec  sen- 
tentia  minime  adiuvatur.  Perpauci  enim  codices,  qui  clare  >manh« 
praebent  in  vv.  11  et  30  (D  m.  pr  ;  h),  nuUius  fidei  sunt.  Longe 
veri  similius  etiam  est  in  v.  30,  quem  praecipue  respicere  debe- 
mus,  cum  erroribus  minus  pateat  quam  v.  11,  pro  »Ma(ljli« 
ignoti  nomine  celeberrimum  >Manli«  interpolatum  esse,  quam 
vocem  Manli<  in  mali«  depravatam  esse  secus  atque  in  c.  LXI, 
Fac  autem  me  concedere  —  quod  minime  lubet  —  nomen 
:^Manli«  ab  initio  in  carmine  LXVIII  (vv.  11/30)  fuisse,  tamen 
eundem  «Manlium  in  c.  LXI  celebratum  esse  pro  incerto 
ponam.  Nam  quod  Schwabius  (in  »Q.  C.«  p.  342 — 4)  et  A. 
Weisius   (pr.   1863    pg.  13)   protulerunt,    ut    hanc   opinionem 

Eriscis  commentatoribus  iam  acceptam  probabilem  redderent: 
ucium  Manlium  Torquatum  quendam  apud  Ciceronem  (de  fin. 
I/7/25;  Brut.  76/265)  literatissimum  hominem  describi,  quod  cum 
vv.  7/8  carminis  LXVIII  optime  congrueret,  non  flocci  facien- 
dum  est,  quia  CatuUi  temporibus  quivis  de  meliore  nota«  litteris 
imbutus  erat,  ut  his  studiis  ipsis  quemquam  certe  cognoscere 
non  liceat-) ;  praeterea  haud  scio  an  nemo  evincere  possit  etiam 
Manlium,  ad  quem  c.  LXI  pertinet,  bonarum  artium  studiosum 
fuisse  aeque  ac  Lucium  illum  (cf.  Schulzium  in  Ztsch."  f.  d. 
Gymn.  W.<  1880  pg.  363).  Quid  quod  Schwabius  aliique 
de  »Manlio  Torquato  e  cc.  66  et  68  molles  fabellas  com- 
posuerunt  (cf.  Palmerum  in  >Hermathena<  1879  VI  p.  346  sq.) 
atque  his  tam  bellis  erroribus  usque  ad  hunc  diem  integrae 
explicationi  obtrectaverunt?  Occurrit  enim  illa  falsa  de  Manlio 
Torquato  opinio  etiam  apud  Ribbeckium  (>Cat.  p.  35;  »G. 
d.  r.  D.  P  p.  332),  P.  Weidenbachium  (in  diss.  p.  33  sq.), 
Munronem  (  Crit.  and  eluc.    p.  166  sqq.) 

Quod  deinde  ad  nomen  in  vv.  41/50/66/150  indagandum 
pertinet,  omnino  Scaligeri,  qui  praeter  versum  66  (  Manli<<) 
ubique     Alli     nomen   legit,    emendationes    comprobo,    sed    ita, 

')  cf.  Schwab.  ed.  p.  III  et  pg  IV  annot.;  Baehrens.  ed  * 
p.  XXII,  ubi  Schulzius  demonstrat  illos  titulos  non  e  cod.  V  ipso, 
qualis  in  G  et  O  exaratus  est,  sumptos  esse,  sed  ex  alio  libro,  fortasse  ex 
apographo  codicis  Veronensis  a  viro  docto  correcti. 

)  praesertim  cum  Manlia  gens  tum  amplissima  fuisse  tradatur. 
(cf.  indices  ad  Ciceronis  opera!) 

ut  in  V.  66  quoque  »Alli«  nomen  restituendum  esse  censeam. 
Habet  enim  optimus  liber  O  et  in  v.  50  et  in  ^  (in  verbis 
ipsis)  integrum  nomen  »Alli«,  quod  et  in  v.  41  (»QVAFALLIVS«) 
et  in  V.  150  levi  mutatione  refici  potest.  Codice  G  autem 
praebetur  in  v.  50  »ali««  ( —  quod  e  voce  »alli«<  libri  Veronensis 
ortum  esse  lectione  codicis  M  »alii«<  fortasse  discere  possumus  — ); 
reliquis  locis  hic  liber  cum  cod.  O  convenit.  Sed  in  V.  66 
omnes  codices  praeter  O  clare  exhibent  »manlius««,  in  uno  autem 
illo  Oxoniensi  legitur: 

»  .  .  allius  auxilium    1    manllius« 

Hoc  m.  pr.  in  margine  annotatum  simul  cum  versu  ipso  e  libro 
Veronensi  effluxisse  iam  Baehrensius  in  ed.  1  proll.  XXXVII 
sq.  censuit.  Ut  autem  id  verum  esse  persuasum  habeam,  variis 
causis  commoveor.  Mira  enim  scriptura  »manllius«  explicandae 
quaestionis  ratio  proponitur.  In  libro  Veronensi  ergo  hoc  scrip- 
tum  fuisse  videtur : 

man 

»     allius    « 

(cf  B.  Schmidt.  in  ed.  ann.  crit.  ad  v.  150;  L.  Fennerum 
1.  c.  p.  31).  Unde  codex  G  aliique  solam  interpolationem, 
quippe  quae  maxime  probabilis  videretur,  exaraverunt,  cum 
scriptor  ineruditus')  idemque  diligentissimus  libri  O  accurate  et 
pristinam  lectionem  reciperet  et  correcturam  repertam  in  mar- 
ginem  adscriberet  errando  syllabam  »man«  cum  >»llius«  coniun- 
gens.  Neque  minus  insignis  corruptela  versus  54  mihi  esse 
videtur,  ubi  pro  voce  >Malia«  in  codicibus  partim  »maulia«  (OG), 
partim  >manlia<<  legitur  (MD).  In  ipso  Veronensi  autem  ibidem 
»manlia«  scriptum  esse  concludas,  cum  literae  »n«  et  »u«  in 
apographis  illius  libri  manuscripti  saepissime  confundantur. 
Quodsi  considero,  quae  in  vv.  66  et'45  invenimus,  hunc  ad 
finem  pervenio :  aliquis  vir  doctus  in  libro  Veronensi  verum 
amici  nomen,  cui  c.  LXVIIP)  dedicatum'  esse  videbatur,  resti- 
tuere  conatus  est.  Quare  in  vocibus  nonnullis,  quas  primo 
optutu  nominis  corruptiones  exhibere  existimavit,  notissimum 
»»manli«  nomen  (e  carmine  LXI  translatum  ?)  corrigendo  efficere 
studebat,  cum  aut  emendationem  superscriberet  (ut  in  v.  66) 
aut  literam  »n«<  admisceret.  Hoc  autem  modo  in  v.  54  vocem 
malia«  interpolavit,  quam  nomen  continere  perperam  opinatus 
est.  Atque  simili  negligentia  ortum  esse  videtur,  quod  ille 
corrector  alios  versus,  in  quibus  nomen  exstat,  socors  praeteriit. 

*)  cf.  Baehr.  ed.  '  p.  XXXVII! 

')  quod  iam  in  Veronensi  unum  lectum  esse  sequitur. 

Ceterum    fortasse  et    lectio,    quam    praebent  codd.  M  et  R  in 
V.  II :  al  mauli 

»  mali  < 
ad  similem  codicis  V  correctionem  referenda  est.  Nam  illud 
»mauli«,  quod  per  se  ipsum  sensu  caret,  e  coniectura  lectoris 
cuiusdam  profectum  esse  nemo  contendat.  Utrum  autem  re 
vera  emendatio  iam  in  cod.  V  exstans  reddatur  an  variatio 
aliunde  adscripta,  diiudicare  difficile  est,  quia  quae  inter  codicem 
Veronensem  et  libros  M  et  R  intercedat  necessitudo,  adhuc  in 
dubio  relinquitur.')  — 

Sed  redeamus  ad  priora!  Priscam  et  veram  versus  66 
lectionem  >>Allius<  esse  arbitror.  Quod  nomen  a  versu  41 
usque  ad  v.  150,  i.  e.  in  carmine  LXVIII^,  constituendum  esse 
censeo. 

Num  autem  >Alli«  nomen  obscurum  probandum  esset,  dubi- 
tabat  Westphalius  (p.  100),  cum  vv.  49/50,  quos  ad  cereas 
atrii  imagines  referebat,  illum  CatuUi  amicum  nobili  genere 
natum  esse  indicari  putaret.  At  aranearum,  ut  robiginis  (v.  151) 
mentione  in  universum  oblivionem^),  qua  Alli  nomen,  nisi  a 
CatuUo  memoriae  traditum  esset,  obrueretur,  demonstrari  equi- 
dem  existimo.  Sin  autem  propter  imaginem  a  pofita  adhibitam 
inscriptum  vel  insculptum  amici  nomen  illis  versibus  respici 
mavis,  quid  impedit,  ne  ad  sepulcri  titulum  animum  inducas  aut 
ad  ipsum  Catullianorum  carminum  libellum,  qui  simul  cum  nomine 
Alli  celebrato  oblivionis  situ  occupari  potuit?  Itaque  illa  West- 
phalii  sententia  ad  irritum  cadit.  Immo  vero,  si  amici  gens 
nobilissima  et  clarissima  fuisset,  velut  Manliorum,  nonne  inso- 
lentia  essent  Catulli  verba:  se  nomen  gentis  amicae  (»vestrum« 
V.  151)  carmine  elegiaco  oblivioni  temporum  erepturum  esse  — 
nomen  gentis,  quae  aliis  rebus  atque  amatoriis  iam  pridem 
celebris  facta  erat?  Optime  igitur  poetae  versus  ad  Alli« 
nomen   accommodati    esse  videntur,    quod  neque  clarum  neque 


M  Schulzius  in  »Hermes«  XXIII  p.  567  disserit  de  duplicibus 
codicis  M  lectionibus,  quas  iam  in  V  extitisse  voluit:  »Die  meisten  Ditto- 
graphieen  sind  redliche  Versuche  des  Schreibers  von  V,  ein  schweres  Wort 
zu  entratseln.*  (cf.  et  Baehrens.  ed.*  proll.  LX  sq.).  Sed  Magnus  (in 
»Burs.  Jahresber  «  1899  Cl/i  p.  93—96  inpr.  et  ibid.  tom.  C  p.  198)  demon- 
stravit  codicem  M  minime  —  quod  proposuerat  Schulzius  --  cum  O  et 
G  conferendum  esse,  sed  inter  s  (codd.  min.)  numerandum.  Multas  autem 
vel  plurimas  cod.  M  scripturas  duplicatas  recentiore  manu  ad  versus 
libri  adiectas  esse  ideoque  haudquaquam  tam  graves  videri,  quam  Schul- 
zius  finxisset.  —  De  cod  R  cf.  pg.  4  ann.  3!  Si  vere  liber  R  optimis 
manuscriptis  inserendus  est,  etiam  M  pluris,  quam  putat  Magnus,  sit,  cum 
artam  habeat  cognationem  cum  codice  R  (cf.  Haleium  in  vHermes» 
XXXIV/i  p.  141!). 

•)  cf.  Hom.  Od.  XVI/34  sq  ;  Theocr.  XVI/96/7;  Prop.  III/6/33. 

prorsus  sordidum  esset.  Conferas  inscriptiones  reipublicae 
liberae:  C.  J.  L.  I/373  »C.  Allius  Bala«  (in  nummis!)  I/574  »S. 
AUius  Q.  1.  Sextus«  I/258  »P.  Allius  Paetus«  (cf.  p.  436  eiusdem 
voluminis!).  Ad  hoc  vero  nomen  Th.  Mommsenus  in  C.  J.  L. 
I  p.  446  annotat:  >Paeti  ilH  »Alli«  videntur  fuisse  (neque  >Aelii«) 
et  postea  demum  exstincta  familia,  ut  superstitum  Aeliorum 
honores  augerentur,  Paetorum  imagines  ab  iis  acceptae  esse  no- 
mine  immutato<.  Saepissime  enim  confunduntur  »Aelii<  cum 
»Alliis«:  hoc  nomen  exhibent  tabulae  Capitolinae,  illud  rerum 
scriptores.  Ceterum  Alliorum  gentem  multiplicem  fuisse  mo- 
numentis  apparet;  inveniuntur  et  in  Gallia  Cisalpina  (C.  J.  L. 
V/569,  6802,  2893,  5940,  1442,  2497)  et  in  Gallia  Narbonensi 
(XII/81,  II 15,  1 114,  3398,  3196,  3399)  et  in  Latio  (XlV/560, 
246,  III 6)  alibique. 

Duo  igitur  nomina  gentilicia,  si  libros  mss.  sequimur, 
Catulli  amicum  habuisse  intellegimus:  et  >Malli«  (vv.  11,30),  et 
;>Alliv  (v.  41,  50,  66,  150).  Quod  in  disceptanda  carminis  uni- 
tate  negligentia  praeterire  non  hcet,  ut  fecerunt  Magnus  (i. 
Fl  J.-B.  1875  p.  850  et  J.-Ber.  1887/II  p.  150  sqq.)  et  Hoer- 
schelmannus  (p.  24),  cum  leviter  e  corruptis  codicum  lectioni- 
bus  ne  minimum  quidem  investigari  posse  dicerent^).  Nam 
eis.  qui  negant  duo  carmina  secernenda  esse,  nil  reliquum  est 
nisi  aut  Scaligeri  Eilisiique  (vde.  pg.  6!)  incredibilibus 
artificiis  assentiri  aut  coniectura  contra  codicum  auctoritatem 
praenomen  fingere  ad  nomen  gentile  idoneum.  Hoc  autem 
adversus  ipsam  Catulli  consuetudinem  fieri  Schwabius  (»Q. 
C.<^  p.  20  sq.)  demonstravit,  cum  diceret  Catullum  in  universum 
a  praenominibus  appellandis  abstinuisse.  Diligentius  deinde 
id  confirmavit  C.  P.  Schulzius  (in  Zeitsch.  f.  d.  G.-W.«« 
1880  p.  353  sqq.),  qui  statuit  Catullum  (p.  354)  per  allo- 
cutionem  et  nomen  gentilicium  et  cognomen  saepe  adhibere, 
praenomen  cum  gentilicio  autem  coniunctum  semel  ironice 
proferre  (c.  XLVIII/2:  Marce  Tulli  ,•  in  c.  X  31  >>Cinna  .  . 
Gaius  poeta  compellatione  non  utitur);  sed  nusquam  eum 
quemquam  solo  praenomine  allocutum  esse,  aut  (p.  362) 
in  uno  carmine  modo  praenomine  modo  gentilicio,  ut  e 
Lachmanni  aliorumque  emendationibus  in  c.  LXVIII  fieret^), 
Quae  contra  Schulzium  disseruerunt  O.  Harneckerus 
(p.  1—3)  et  Magnus  (^in  J.-Ber.  1887/II  p.  150  sqq.  et  Skut- 
schius  (in  »Rh.  Mus.«  1892  p.  151),  hanc  observationem  non 
refellunt.  Nam  illam  opinionem:  CatuUum  (cf.  pg.  5!)  consulto 
in  epistolari  carminis  parte  (vv.  i — 40)  praenomen,  in  sollemni 


')  cf.  Cap.  VI! 

)  neque  hoc  apud  TibuUum,  Propertium,  Horatium  inveniri. 

laudatione  (vv.  41  —  160)  gentile  adhibuisse,  minimi  esse  iam 
supra  explicavi,  quia  hac  ratione  etiam  in  epilogo  familiari 
(vv.  149-160)  praenomen  (  Mani  )  legendum  esse  concluderes. 
Neque  id,  quod  nonnullis  placebat  deciarandae  nominum  diver- 
sitatis  causa,  probandum  esse  puto:  amicum  Manlium  in  altera 
carminis  parte  (vv.  41  —  160)  falso  nomine  Alli  appellatum 
esse,  quia  ei  detrimento  esse  potuit,  publice  ut  lenocinii  con- 
fectorem  praedicari.  Quam  sententiam  animum  induxerunt 
Palmerus  (in  Hermath.<  VI  p.  346)  et  Skutschius  il.  c. 
annot.),  qui  illud  il<£vd6)vv^ov<'  secundum  Bentlei  legem  fic- 
tum  esse  videri  monuit.  Sed  tribus  de  causis  illam  opinionem 
repudio:  primum  mirum  esse  videtur  Catullum,  ut  nomen  gen- 
tilicium  Romanum  occultaret,  aliud  nomen  gentilicium  Roma- 
num  scripsisse;  deinde  non  intellego,  quomodo  poeta  potuerit 
dicere  (vv.  49—50  et  151)  se  amici  nomen  ab  araneis  robigine- 
que  defensurum  esse,  si  in  hoc  ipso  poemate,  quo  illud  efficere 
volebat,  fictam  amici  appellationem  usurpavit.  Tertium  denique 
arbitror  Allio  haudquaquam  propter  carminis  LXVIII  argumenta 
incommoda  accidere  potuisse,  quod  nomen  Alliorum,  ut  demon- 
stravi  (i.  pg.  13),  frequens  erat ,  atque  certum  praenomen  in 
carmine  non  indicabatur.  Accedit,  quod  illa  Palmeri  etc. 
sententia  unum  c.  LXVIII  in  duas  partes  dissecatur.  Nam 
vv.  1  —  40,  qui  verum  continere  nomen  dicuntur,  certe  non 
publicandos  fuisse  credas,  vv.  41—160  autem  propter  nomen 
subditum  vulgandos  fuisse  manifestum  est.  Sed  ex  eis,  quae 
in  fine  huius  dissertationis  explicabo  (vd.  Cap.  VI!),  elucebit 
ad  v.  150  (i.  e.  ad  vv.  149— 160 )  nomen  fictum  minime  aptum 
esse.  — 


II.  De  Malli  casu  adverso. 

Cum  ipsum  carminis  initium  legimus,  Catulli  amicum  aliqua 
calamitate  afflictum  esse  intellegimus.  Quia  autem  ea  nus- 
quam  lucide  pronuntiata  est,  ab  antiquis  temporibus  virorum 
doctorum  disputationibus  crebro  versabatur. 

I.  Atque  diu  commentatores,  cum  in  vv.  i  -  4,  qui  praecipue 
ad  illum  casum  pertinent,  certum  quidquam  invenire  non  possent, 
e  versuum  5/6  verbis  ^sancta  Venus<  et  Desertum  m  lecto 
caelibe  se  verum  indagaturos  esse  sperabant.  Qua  re  effec- 
tum  est,  ut  Malli  dolorem  ad  amoris  casus  adversos  referrent. 
Sed  pauci  eorum,  qui  hanc  sectabantur  rationem,  in  illo  invento 
acquiescebant  (ut  Hauptius;  cf.  Belger.  p.  247:    Mis.sgeschick, 

das  als  ein  Liebesungluck  deutlich  bezeichnet  wird<;  M. 
Schmidtius  in  Fi.  J.-B.  1880  p.  782;  Schanzius  in  -R.  L.  G.^ 
I  p.  150; ;  plerique  malas  Malli  condiciones  penitus  definire  stude- 
bant.    Qui  autem  hoc  susceperant,  in  diversas  partes  tracti  sunt: 

i)  Apud  Parthenii  (ed.  1486)  quidem  sectatores  usque  ad 
Thomasium  (in  comm.  ad  v.  5)  haec  reperitur  de  casu  Malh 
sententia:  Catulh  amicum  uxoris  mortem  luxisse.  Hi  enim 
vocem  xcaehbis*  interpretati  sunt  in  sensum  uxore  privati«. 
Cui  opinioni  favebat,  quod  multi  illorum  commentatorumM  c. 
LXVIII  ad  eundem  Manlium  Torquatum  missum  esse 
arbitrabantur ,  quem  sponsum  Catullus  in  epithalamio  LXI 
celebraverat  (cf.  inpr.  Schwabium  Q.  C.«  p.  342  sqq.  et 
Palmerum  in  »Hermath.  VI  p  346/sq. ;  etiam  hs.  dis.s. 
p.  10).  ManHum  ergo  Viniae  Aurunculeiae  brevi  ante  in  matri- 
monium  ductae  obitum  questum  e.sse !  Hanc  autem  rerum 
coniunctionem  nullo  argumento  fundatam  ea  ipsa  ratione,  qua 
nomen  amici  in  codicibus  traditum  est,  dissuaderi  supra  disserui 
(cf  pg.  9!).  Quis  etiam  poterit  probare  ilium  »ManHum  Tor- 
quatum-  cs.  LXI  tam  famiharem  Catullo  fuisse  quam  amicum 
carminis  LXVIII?  Nam  illud  poema  opus  mandatum  fuisse 
non  incredibile  est.  Neque,  si  pro-  certo  iudicandum  esset  hoc 
quoque  c.  LXVIII  ad  ManHum  Torquatum  missum  esse,  eo 
ipso  demonstraretur  id  quod  dolebat  amicus,  uxoris  decessum 
fuisse,  quia  cogitari  possit  Catullum  c.  LXVIII  scripsisse,  prius- 
quam  ManHus  coniugium  subiit. 

Erant  autem,  qui  illa  dicta  versuum  5  et  6  non  modo 
uxoris  mortem,  sed  etiam  amicam  amissam  indicare  posse 
opinarentur.  Velut  Ellisius  in  comm.  p.  320:  >Mallius  .  .  had, 
whilst  suffering  from  the  grief  caused  by  the  loss  of  his  own 
wife  or  mistress,  written  to  CatuIIus  .  .  .<.  —  Et  Birtius  (1.  c. 
p.  4  sq.)  animum  induxit  Mallium  puella  sua  aut  morte  aut  alia 
separatione  sempiterna  orbatum  esse. 

2)  Sed  eis,  qui  diremptionem  tam  gravem  proposuerunt, 
altera  factio  opponebat  causas  haud  spernendas.  Qui  partim 
(praecipue  Kiesslingius  p.  13/14  etMagnus  in  >Fleck  J.-B. 
1877  p.  416),  cum  carmen  LXVIII  individuum  esse  censerent, 
illam  opinionem  cum  v.  155  »Sitis  felices  et  tu  simul  et  tua  vita«2j 
minime  convenire  demonstraverunt,  quia  Catullus  amicum  uxoris 
vel  amatae  decessum  flentem  tam  simpliciter  ominibus  optimis 
non  posset  prosequi,  —    partim  suo  iure  disseruerunt  fieri  non 

*)  inde  a  Parthenio. 

')  i.  e.  »tu  et  amata  tua«  (vel  uxor  vel  puella).  Ceterum  ipse  hoc 
Kiesslingi  argumentum  non  possum  comprobare,  quia  eo  unitatem  cs. 
LXVIII  dubiam  esse  neglegitur. 

potuisse,  ut  homo  coniugis  morte  contristatus  ab  amico  munera 
Veneris*,  qualiacunque  sunt,  peteret  et  lascivis  verbis  velut  in 
vv.  27 — 30utereturM.  Incredibiie  quoque  esse  videtur  Catullum 
sodaiis  dolorem,  si  vere  tam  gravi  calamitate  motus  erat, 
tantuii  facere  potuisse,  praesertim  cum  Calvo  uxoris  obituiii 
lugenti  aliter  responderet  in  c.  XCVI  (cf.  Kiessling.  p.  J4; 
Weberum    p.  102;    Monsium    >Zu   Catull     pr.   Schweidnitz. 

1895  PS'  II)- 

Itaque  Jos.  Scaliger(ed.  1577),  aliique  voluerunf'^)  Malli 
calamitatem  in  eo  sitam  fuisse,  quod  in  tempus  ab  amica 
disiunctus  esset  sive  rixa  sive  perfidia  sive  alia  causa.3)  Hoc 
autem  modo  illi ,  qui  unitatem  poematis  tutabantur,  consensum 
quendam  effici  putabant  inter  vv.  5/6  et  155.  Nam  si  MaUi  et 
amatae  eius  seiunctio  fugax  erat,  Catullus  in  bonum  omen 
ilias  gratulationes  pronuntiavisse  videbatur  (cf.  Kiessling. 
p.  14)*).  Voce  caelibis<  autem,  qui  huic  adstipulabantur  sen- 
tentiae,  hominem  in  universum  amore  carentem  significari 
censebant  et  Mallium  a  puella   >desertum«  esse  supponebant. 

Sed  Scaligeri  opinio  non  indubitata  erat.  Jam  enim 
Schwabius  (Q.  C.  pg.  342J  cognovit  versuum  1  —  4  verba  gra- 
viora  esse  quam  quae  ad  levem  amantium  discordiam  spectarent. 
Atque  poeta  ipse,  cum  vv.  i— 40  scripsit,  tam  tristi  animo  erat, 
ut    ei    alienum    fuisse   constet   ridiculam   amici   eiusque  amatae 


')  Hanc  ob  causam  etiam  reiciendum  est,  quod  Riesius  [p.  220) 
inter  alia  proponit:  Mallium  gravem  puellae  suae  morbum  maerere. 

*)  Doeringius  (ed.  1834),  quem  Weisius  (in  pr.  1869  p.  8)  in 
Scaligeri  asseclis  numerat,  mihi  distinguere  videtur:  i)  sortem  »quan- 
dam«  Manli  tristissimam  (p.  138;  cf  p.  139  «Manlius  ob  tristem  quendam 
casum  naufragus  dicitur«)  et  2)  perfidiam  puellae,  quae  (vv.  5/6)  Manlium 
deseruit.  Duo  igitur  incommoda  Catulii  amicum  simul  perpessum'  esse 
statuerit. 

*)  velut  Malli  puellam  propter  iter  afuisse  (Riesius  ad  v.  4  p.  220). 

*)  Hoc  loco  etiam  tractare  liceat,  quamquam  a  ceteris  aliquanto  ab- 
horret,  quod  B  Schmidtius  (in  ed.  proll.  ad  v.  157)  de  »Alli«  calamitate 
protulit  Is  enim  unitatem  carminis  observando  proficiscitur  a  versu  illo 
difficillimo  157/8,  quem  ita  emendavit: 

»et  domus  ipsa,  in  qua  lusimus,  et  domina, 

et  qui,  quam  primo  nobis  terram  dedit,  aufert  —  A  quo  .  .  etc.« 
Hisce  verbis  vult  indicari  dominae  illius,  apud  quam  Catullus  et  Allius  sua 
quisque  amica  frui  (v.  69:  »communes«)  solebant,  maritum  Allio  interdixisse, 
ne  in  futurum  puellam  suam  in  illa  domo  conveniret.  Eam  autem  ob  rem 
AUium  tristitia  imbutum  esse  (v.  i  — 10).  —  Sed  hanc  sententiam  debilissimam 
esse  apparet,  quippe  quae  et  unitate  cs.  LXVIII  pendeat  et  coniectura 
dubia  nitatur.  Cur  etiam  Catullus  illum  maritum  ingratum  felicem  esse 
cupiverit?  Quod  ita  declarare  studuit  Schmidtius,  ut  diceret  Catullum 
scivisse  »dominae  coniugem  necessitate  coactum  esse,  ne  porro  commeatum 
amantium   permitteret«.     Num   levis  opinio  altera  opinione  levi  stabilitur? 

rixam  per  ludum  in  maius  extoIlere.M  Quod  fecisset,  si  de 
talibus  rebus  vocibus  velut  casu  oppressus  acerbo  ,  spumantibus 
undis/  >mortis  limine<  usus  esset  (cf.  Magnum  in  Fleck.  J.-B^ 
1877  p.  415/6;  Harneckerum  p.  3).  Quod  autem  Mallium 
scortillum  paulum  abalienatum  ita  luxisse  ponitur,  ut  lacrimis« 
(v.  2)  epistolam  componeret,  dubito,  utrum  id  magis  mirum  an 
magis  putidum  appellem. 

His  ergo  explanatis  intellegitur  neque  illam  de  morte 
uxoris  sententiam  neque  hoc  de  levi  amoris  incommodo  ex- 
cogitatum  cum  veris  carminis  condicionibus  concinere.  In  uni- 
versum  enim  errare,  qui  e  vv.  1—6  causam  illius  doloris 
investigare  studerent ,  primus  clare  demonstravit  M  a  g  n  u  s  in 
;>Fleck.  J.-B.«  1877  p.  415/6.  Qui  constituit  versus  5/6  cum 
sequentibus  vv.  7/8  et  grammatica  ratione  ( neque  — 
neque')  et  argumentis  ( —  cf.  v.  10,  in  quo  summam 
versuum  5  —  8  poeta  vocibus  Veneris  et  >Musarum  com- 
plecti  videtur  — )  arte  coniunctos  esse.  Minime  igitur  licere 
in  altero  versuum  pare  ipsam  amici  calamitatem,  in  altero 
miseras  condiciones  inde  ortas  depingi  putare.  Sed  Catullum 
in  illis  quattuor  versibus  bipartito  commemorare,  quo  in  statu 
Malli  animus  esset  propter  illam  (ignotam)  calami- 
tatem"^).  Cui  obiecit  Birtius  (p.  4)  poetam  in  carmine  LXVIIIa, 
cum  suae  ipsius  tristitiae  causam ,  fratris  mortem ,  explicaret, 
etiam,  qua  re  Malli  dolor  motus  esset,  indicare  debuisse.  Itaque 
verba  quem  neque  sancta  Venus-  etc.  sibi  originem  illius 
maeroris  exhibere  videri,  quoniam  neque  sensus  repugnaret 
neque  linguae  lex«.  At  neque  sermonis  praeceptis  censeo 
respondere  pariter  coniuncta  et  conserta  divellere,  neque  intellec- 
tum  habeo,  cur  Catullo  in  litteris  amico  missis  eius  ipsius  in- 
fortunium  definiendum  fuerit.  ^)  Pietatis  vero  erat,  quod  fami- 
liari  calamitatem  non  in  memoriam  clare  adducebat,  sed  vagis 
verbis  imaginibusque  occultare  studebat.  Suum  quidem  dolorem 
cum  Mallio  ignaro  communicare  debuit,  quia  eo  inprimis,  quae 
a  se  petita  erant,  excusaturus  fuit. 


')  Haec  contra  Monsium  p.  12:  »nachdem  er  die  verzweifelten 
Worte  [des  Freundes] ,  vielleicht  noch  scherzhaft  gesteigert, 
wiederholt  .  ■« 

*)  Harneckerus  pg.  4:  »Beide  Glieder  (vv.  5/6  et  7/8)  sind  voll- 
kommen  parallele  Folgen  aus  dem  einen,  unbekannten  UnglUcke,  gleich- 
sam  Symptome  des  Leidens.«  cf.  et  Hoerschelm.  p.  4/5;  Magnum  in 
»Berl.  ph.  W.«  1890  p.  374  et  in  »Burs.  J.-Ber.«  1899  (CI)  p.  131  sq. 

*)  cf.  Baehrensium  (ad  vv.  5/6):  »cum  .  .  .  scribat  ad  amicuni 
nimis  eheu  gnarum,  potest  sane  poeta  magis  in  transcursu  .  .  breviter  Mali 
calamitatem  attingere*. 

II.  Mihi  quidem  constat  versus  5—6  ad  casum  Malli  expk)- 
randum  conferendos  non  esse.  Quare  praeter  totius  poemati.-. 
argumenta  solos  versus  1—4  respicere  possumus,  si  illi  causae 
lucem  aflFerre  conamur,  Priusquam  autem  ipsi  ad  hanc  rem 
accedimus,  breviter  contemplabimur,  quae  illi,  qui  Magni  sen- 
tentiam  secuti  sunt,  invenerint. 

Harneckerus  quidem  (in  pr.  1881  p.  5—7)  Mallium 
civili  calamitate  afflictum  esse  conclusit  et  qua  eius  bonae 
famae  obtrectari  posset,  velut  repulsa  in  magistratu  petendo 
accepta  (  ein  kompromittierendes  Ungluck  p.  5).  Cum  enim 
totum  c.  LXVIII  a  Catullo  M'.  Allio  in  solamen  missum  esse 
vellet,  vv.  48 — 50  et  151 — 154,  quibus  poeta  se  Alli  nomen  ab 
araneis  robigineque  servaturum  esse  promittit,  maximi  putabat 
momenti.  Nam  eis  opinabatur  Catullum  pronuntiare  se  AUi 
eiusque  generis  (  vestrum  v.  151)  nomen  uUa  ignominia  macu- 
lari  non  modo  non  passurum  esse,  sed  etiam  illud  posteritatis 
memoriae  traditurum.  Inde  autem  sequi,  quid  Mallius  doleret.^) 
Sed  si  consideramus,  quomodo  poeta  in  c.  LXVIII  amicum  ab 
ignominia  defendere  potuerit,  Harneckeri  sententiam-)  susti- 
neri  non  posse  videmus.  Quid  enim  ad  servandum  aut  resti- 
tuendum  civis  honorem  elegia  amatoria,  qua  amicus  partes 
lenonis  agens  celebratur?  (cf.  Hoersch.  p.  6).  Quis  porro 
munera  Veneris  et  Musarum»  ut  levamina  petat,  si  ob  peri- 
culum  bonae  famae  imminens  tristis  est?  Quod  autem  Catullus 
Alli  nomen  immortale  se  redditurum  esse  dicit,  solum  gratiae 
documentum  est,  quale  saepius  apud  poetas  elegiacos  reperitur. 
Ceterum  robigo  araneaeque  oblivionis,  non  malae  famae  imagines 
usurpari  solent. 

Ad  diversum  inquisitionis  eventum  pervenit  Schoellius 
(in  >Fleck  J.-B.  1880  p.  472/3),  qui  inprimis  verba  casu  acerbo< 
et  mortis  limine  animadvertendo  Mallium  gravi  morbo  im- 
plicatum  esse  existimavit.  At  quam  ineptum  sit,  hominem  fere 
moribundum  (—  ipse  Sch.  dicit:  Der  Freund  ist  krank,  tot- 
krank  p.  472  — )  munera  Veneris  et  Musarum  petentem  facere, 
quis  est  quin  confestim  videat?  Magis  dubia  etiam  haec  sententia 
videtur  esse,  si  meminimus  Schoellium  totum  c.  LXVIII  ad 
(M)allium  aegrum  scriptum  esse  proponere.  Neque  enim 
fieri  potuit,  ut  CatuIIus  simpliciter  ei  scriberet:     sitis  felices  et 

')  Respiciendum  etiarn  esse  Harneckerus  (p.  6)  dicit,  quod  Ca- 
tuUus  in  V.  153  sq.  Theniidis,  iustitiae  deae,  mentionem  fecit.  Sed 
doctus  po^^ta  eam  induxit,  ut  aureum  saeculum  significaret,  cuius  felicitatem 
amico  tribui  vellet.  Nam  Themin  beatis  ilHs  temporibus  piorum  fautricem 
fuissc  docet  Ovidius  in  Met.  I/150  (=  Astraea).    Cf.  Arat.  Phaen.  v.  1 10  sqq. 

*)  ad  quam  Magnus  quoque  inclinavit  in  »J.-Ber.  f.  Altert.-W.« 
1887/11  p.  150  sq.  et  p.  248  sq. 

tu  simul  et  tua  vita!-  (cf.  Harn.  p.  4;  Hoersch.  p.  6).  Prae- 
terea  illud  a  mortis  limine«  (v.  4)  ad  comparationem  solam 
pertinet.  Commode  enim  naufragus ,  qui  undis  defatigatus  in 
litus  eiectus  est,  ut  iuxta  aestum  letiferum  iaceat,  >in  mortis 
limine«  versari  dicitur.  Ipsam  autem  amici  vitam  in  discrimine 
fuisse  inde  haudquaquam  concludendum  est.  Accedit,  quod 
Catulli  verba  magis  ad  aliquod  animi  damnum  quam  ad  cor- 
poris  dolores  spectare  videntur.i)  Nam  amicus  fingitur  per 
lacrimas  scribens,  maesto  animo  noctes  pervigilans,  remedia  ad 
animi  recreationem  rogans.  His  omnibus  igitur  Schoelli 
opinionem  pravam  esse  demonstratur. 

Sin  autem  tot  viros  doctos  in  errores  raptos  esse  con- 
sideramus,  paulum  abest,  quin  omnino  nos  certum  quidquam 
investigare  posse  desperemus  ad  exemplum  Hoerschel- 
manni  (p.  6)2),  Magni  (»Fleck.  J.-B.«  1877  p.  416),  Riesii 
(p.  220  ad  V.  4),  Weberi  (p.  105).  Unum  quidem  scimus: 
Malli  dolorem  casu  quodam  fatali  (>fortuna«  v.  i)  excitatum 
esse  (Magnus  in  »Fleck.  J.-B.<  1875  p.  851  et  1877  p.  416). 
Neque  hoc  infortunium  grave  fuisse  neget  quisquam  (cf.  v.  i 
»casu  acerbo<3);  v.  2  »lacrimis«;  naufragii  descriptionem  tristem 
vv.  3/4 !).  Nam  quod  CatuUus  paucis  versibus  amici  calamitatem 
attigit,  huic  opinioni  non  repugnat.  Ipse  enim  tristissimus  erat 
poeta,  ut  propriae  fortunae  sensu  alienae  infelicitatis  miseratio 
reprimeretur.  Censeo  autem  Catulli  de  amici  casu  silentium  cum 
huius  casus  condicionibus  ipsis  cohaerere.  Nam  si  MaUi  cala- 
mitatem  immutabilem  fuisse  ponis ,  intellegis ,  cur  poeta  tam 
exigua  verba  de  ea  fecerit.  Si  enim  de  casu  desperato  longe 
lateque  locutus  esset,  nil  effecisset,  nisi  ut  vulnera  amici  denuo 
rescinderet.  Quia  autem  eis,  quae  adhuc  invenimus,  quale  Malli 
infortunium  fuerit,  nondum  satis  intellegitur,  illud  exemplum, 
quo  Catullus  ad  describendam  amici  miseriam  usus  est,  nos 
inspicere  opus  est.  Atque  ex  ipsa  naufragii  imagine  nihil  con- 
cludere  possumus,  quia  ea  ad  varias  fortunae  adversae  species 
depingendas  adhibetur.  Velut  Cicero  saepius  de  fortunarum 
eversione  loquens  illo  exemplo  utitur  (pro  Sulla  14:  »ut  aliquis 
patrimonii  naufragus«;  Cat.  I/12:  >naufragos«,  II/ii :  »naufragorum 
eiectam  ac  debilitatam  manum«  etc),  Ovidius  de  exilio  suo  (cf  Trist. 
I/5/36  et  V/9/17);  similiter  amorum  pericula  describuntur  (cf  Ov. 


*)  cf.  Hoerschelm.  p.  6. 

*)  cf.  H  o  e  r  s  c  h  e  1  m.  p.  6 :  »Wir  mussen  es  offen  bekennen,  wir  kennen 
das  Ungluck  des  Freundes  n  i  c  h  t.  Wenn  es  Catull  nicht  beliebt  hat,  es 
uns  mitzuteilen,  werden  wir  es,  ohne  die  Toten  zu  befragen,  nicht  erraten.* 

^  *)  Eadem  fere  verba  legis  apud  Vergiliuni  in  Aen.  V/700  de  navium 

Incendio. 

A.  A.  II/9;  Apulei  Met.  II/ii:  »navigium  Veneris  ,'  vd.  Birt.  p.  5). 
Sed  minime  neglegendum  est  Catullum  Malli  fortunam  adum- 
brantem  eadem  imagine  uti,  qua  suas  ipsius  condiciones 
earumque  causam  demonstrat  (v.  13  sqq.)  In  uno  differentia 
intercedit.  Poeta  enim  dicit  se  ipsum  fluctibus  mersari;  qui 
autem  undis  obruitur,  brevi  ante  naufragium  passus  est.  Unde 
apparet  Catulli  fratrem  non  muito  ante  decessisse.  Itaque  poeta 
in  vv.  I — 40  altissima  tristitia  imbutus  esse  videtur.  Nulli  enim 
rei  se  dedere  vult,  ne  consuetis  et  antea  dulcibus  quidem  (v. 
19,  23,  26)!  Mallius  contra  fluctibus  iam  in  oram  eiectus  est. 
Ipsum  ergo  doloris  turbinem  vehementissimum  superaverat  atque 
in  eo  erat,  ut  tantummodo  amico  egeret,  qui  debilitatum  ad 
priorem  vigoris  statum  redigeret  (cf.  Weber.  p.  107).  Itaque 
Malli  animi  demissionem  haud  ita  recentem  fuisse  puto  tum, 
cum  Catullo  scripsit.  Vexabatur  autem  ilhs  subitis  doloribus, 
quibus  homines  casu  inopinato  perculsi  etiam  post  primam  in- 
felicitatis  consternationem  torqueri  solent.  Haec  inter  imagines 
in  vv.  1—4  et  13  prolatas  interest  dissimilitudo.  Sed  argu- 
menta  earum  minime  differunt.  Quia  autem  non  credo  idem 
exemplum,  praesertim  cum  intervallo  octo  tantum  versuum 
iteretur,  hic  alium  fortunae  casum  demonstrare  atque  illic, 
censeo  Malli  calamitatem  simillimam  fuisse  CatuIIi  ipsius 
aerumnae.  Mallium  igitur  dico  aeque  ac  CatuIIum  funebrem 
casum  questum  esse,  sive  cognatus  eius  sive  notus  aliquis 
carusque  mortem  obierat.  Hoc  autem  cum  proposito  omnes, 
quas  supra  constitui,  condiciones  optime  congruunt,  Amicus 
ergo  aliquantum  temporis  post  casum,  cum  animus  tristitiam 
eluctari  eniteretur,  Catullo  epistoIium<  misisse  videtur,  ad  quod 
poeta  carmine  LXVIIIa  respondet. 


111.  De  versibus  5i6  et  7|8. 

Ex  eis,  quae  superiore  huius  disputationis  parte  disceptavi- 
mus,  patet  versibus^— 8  referri,  quantopere  illo  casu  adverso  Malli 
corpus  animusque  affecta  sint.  Subtiliter  igitur  distinguendum 
est  inter  ipsum  grave  infortunium  amici  (vv.  i — 4)  et  inter  eius 
incommoda  ex  illa  calamitate  nata.  Quae  enuntiato  relativo  (vv. 
5-— 8)  ad  illud  naufragum  .  .  .  eiectum  annexo  explicantur. 
Quominus  autem  hac  sententia  relativa  causam,  qua  naufragus< 
factus  sit  amicus,  proponi  putemus,  indicativis  praesentis  per- 
petitur    et  oblectant   impeaimur,  cum  ratio  causalis  potius  modo 

coniunctivo  exprimatur.  ^)  Simpliciter  enim  cogitatio,  quae  voce 
»naufragi  eiecti«  inducta  erat,  mde  malarum  rerum  Maili  narra- 
tione  uberius  explanatur  (velut  in  c.  LXIV/71  a  misera,  assiduis 
quam  luctibus  externavit  .  .<).  Illud  autem  enuntiatum  relativum 
aeque  bipartitum  esse  iam  indicavi  (p.  17).  Cuius  priorem 
partem  nunc  e  verbis  ipsis  illustrare  conabimur.     Sunt  versus: 

I.  »quem  neque  sancta  Venus  molli  requiescere  somno 
desertum  in  lecto  caelibe  perpetitur«. 

Venus  ergo  concedere  (—  hunc  in  sensum  vox  »perpetiundi« 
usurpata  est  in  Ov.  Met.  III/622;  Verg.  Aen.  XII/644;  Plaut. 
Asin.  845,  Ter.  Eun.  III/5/3  (v.  551)  — )  negatur,  ut  Mallius 
somno  grato  fruatur.  Qua  ratione  autem  id  non  permiserit, 
e  vocibus  >>desertum  in  lecto  caelibe<  enucleandum  est.  De 
quibus  multa  recentiorum  commentatorum  rixa  fuit.  Nam  vocem 
>deserti«  duplici  modo  interpretari  possumus:  i)  ut  vivum  vigens- 
que  part.  perf.  pass.  verbi  »deserendi«,  ita,  ut  cogitatione  utique 
supplendum  sit  certum  animans,  a  quo  aliquis  desertus  est,  2)  ut 
adiectivum  solidum  a  verbo  deductum^),  cuius  gradus  com- 
parativus  et  superlativus  extat,  et  quo  denotatur,  quod  solum, 
solitarium,  vacuum  est.  Quam  significationem  non  modo  ad  loca 
pertinere  (cf.  Cat,  LXIV/133  deserto  .  .  .  in  litore«;  ibid.  v.  187: 
»omnia  sunt  deserta«),  sed  etiam  ad  homines  resque  humanas, 
exemplis  perhibetur;  cf.  Caton.  Orig.  44  ap.  Fe.st.  286^/29 
»ecquis  .  .  desertior?«;  Cic.  Pis.  23  »Sic  iste  in  urbem  se  intulit, 
ut  nullius  negotiatoris  .  .  .  reditus  unquam  fuerit  desertior« 
Prop.  II IS^ /2g  (Luc.  Muell.)  »abrepta  desertus  coniuge  Achilles« 
Ov.  A.  A.  III/70:  »Frigida  deserta  nocte  iacebis  anus«.  Ipse 
vero  Catullus  ita  illam  vocem  adhibet  in  c.  LXVIII  v.  29  et 
50  et  in  c.  LXVI/21.  Quomodo  autem  hoc  loco  vox  »deserti« 
percipienda  sit,  non  possumus  statuere  nisi  cognita  vocis  cae- 
libis«  notione.  Est  autem  caelebs  i)  is,  qui  nunquam  uxorem 
duxit.  Haec  vis  saepissime  in  verbo  inest  apud  scriptores  La- 
tinos,  cf.  Cic.  Leg.  III/3 :  »Censores  .  .  caelibes  esse  prohibento«; 
Gell.  V/ii  caelibem  vitam  vivere< ;  Quintil.  V/ 10/26:  »maritus 
an  caelebs< ;  Hor.  Carm.  III/8/1 :  »caelebs  quid  agam  calendis«; 
Hor.  Ep.  I/1/88:  »Nil  ail  esse  prius,  melius  nil  caelibe  vita«; 
Plaut.   Cas.  II/4/11:   »Utrum    nunc   tu  caehbem  ted  esse  mavis 

')  cf.  LXII/21;  ibid.  27;  LXVlI/30.  Birtius  quidem  (v.  4)  contendit 
»quem  perpetitur<^  sqq.  pro  »quippe  quem  .  .  perpetiatur*  e  prisca  linguae 
consuetudine  scriptum  esse.  Cuius  unum  exemplum  in  ipso  Catulli  libro 
inveni :  LXII/14.  Sed  hoc  loco  sententia  causativa  iam  verbis  »nimirum,  qui« 
prompta  est. 

*)  cf.  Magnum  in  »Fleck.  J.-B.«  1877  p.  416;  Schoell.  ibid.  1880 
p.  472;  Weber.  p.  105/6. 


—      22      — 

liberum  An  maritum  servom  aetatem  degere  etc.  —  Sed  etiam 
is  potest  caelebs  dici,  2)  qui  coniugem  amisit.  Hunc  au- 
tem  in  sensum  raro  Latini  illa  voce  utuntur.  Cf.  Plaut.  Stich. 
IV/i/37  Sed  ille  caelebs  erat  senex«  (=  vedovo  Forcell.),  Ov. 
Her.  AlII/107  (—  de  Laodamia  a  marito^)  relicta  — ):  Aucupor 
in  lecto  mendaces  caelibe  somnos«,  Mart.  IV/69/3  vDiceris  hac 
factus    caelebs    quater    esse    lagena«.     Nunquam    autem    voce 

caelibis-  eum  designari,  qui  amata  privatus  est,  optimo  iure 
monuit  Baehrensius  (in  comm.  ad  v.  5/6).  Quare  omnes, 
qui  hac  nitebantur  opinione,  fallaci  fundamento  confisi  sunt^) 
(lCiesslingius  etc).  Non  magis  autem  licet  illius  vocis  signi- 
ficationem  ita  dilatare,  ut  synonymum  sit  vocis  'deserti«,  ut 
fecerunt  Vulpius  (p.  388),  Doeringius  (ad  v,  6:  »coeIibe  = 
vacuo,  derelicto),  Harneckerus  p.  4  (»Einsam  auf  einsamem 
Lager),  Hoerschelmannus  (p.  5  >lectus  caelebs  —  sein 
Bett  ist  leer^).  Utcunque  enim  vox  caelibis  adhibetur,  semper 
c  o n  i  u g  i  i  cogitatio  intercurrit.   Quodsi  inspicimus  vocum  illarum 

deserti  et  caelibis  coniunctionem,  quae  in  hoc  cs.  LXVIII 
versu  reperitur,  quadrifariam  eam  explicari  posse  liquet,  quia 
binas  utriusque  verbi  notiones  invenimus: 

[a)  Mallius   in   lecto  caelibe  (—  viduo  c  o  n  i  u  g  e  amissa) 
desertus  est  (sc.  a  c  o  n  i  u  g  e)] 

b)  Mallius    in   lecto   caelibe  (=  viduo  c  o  n  i  u  g  e  amissa) 

est  desertus  (==  solitarius). 

c)  Mallius  in  lecto  caelibe  (=  in  lecto  innupti  viri)  deser- 

tus  est  (sc.  ab  amata). 

d)  Mallius   in   lecto  caelibe   (=  in   lecto   innupti  viri)  est 

desertus  (=  solitarius). 

Quorum  quattuor  casuum  primum  silentio  praeterire  licet, 

quia    eo    incredibili    ratione    bis    idem:    Mallium   coniuge  orba- 

tum    esse,    pronuntiatur.     Secundum    autem    propositum    exa- 

minare    debemus,     quod    similis    coniunctio    in    ipsius    Catulli 


')  Birtius  (p.  4),  cum  negaret  »caelibem«  =  viduum  (xfiQov)  esse, 
hunc  locum  suae  opinioni  repugnantem  argute  ita  vertit,  ut  diceret  Lao- 
damiae  et  Protesilai  coniugium  non  verum  conubium  fuisse.  De  amata 
deserta  igitur  illam  vocem  scriptam  esse.  Sed  ipsi  Ovidio  illud  coniugium 
verum  visum  esse  demonstratur  eiusdem  epistolae  versu  25  (»socer«)  et 
95  «infelix,  quae  prima  virum  lugebit  ademptum«  etc  Atque  vocem 
»caelibis'«  pro  voce  »vidui«  (et  vice  versa)  in  usu  fuisse  Plauti  Martialisque 
locis  satis  confirmatur.  Cf  etiam  Ovid.  A.  A.  I/102:  »Cum  iuvit  viduos 
(=  caelibes,  innuptos)  rapta  Sabina  viros.«  — 

*)  cf.  B  a  e  h  r  e  n  s.  comm.  ad  vv.  5/6,  W  e  b  e  r  u  m  p.  105. 

*)  Schoellius  in  »F1.  J.-B.«  i88o  p.  473  dicit:  »lectus  caelebs  ist 
das  Krankenlager<  (!). 

libro  reperitur:  c.  LXVI/21 :  »An  tu  non  orbum  (marito  sc.) 
luxti  deserta  (=  solitaria)  cubile«.  Cf.  Prop.  II/S^^/^q  (L.  M.) 
»abrepta  desertus  coniuge  Achiileus«  (=  solitarius),  et  Stat.  Silv. 
II/6/4:  »deserti  praerepta  coniuge  partem  conclamare  tori<.  — 
Sed  illae  causae,  quas  in  pg.  15/16  disserui,  ut  demonstrarem 
calamitatem  Malli  non  in  uxoris  morte  sitam  esse  potuisse, 
huic  ipsi  interpretationi  verborum  versuum  5/6  obstant,  etiamsi 
uxoris  amissionem  non  ipsum  illum  casum  gravem  (vv.  1  —  4) 
amici  fuisse  ponimus,  sed  praeter  vel,  quod  cogitari  potest, 
propter  principale  infortunium  ingruisse.  Praeterea  duabus 
calamitatibus  simul  statuendis  repugnat,  quod  vv.  5/6  versibus 
7,8  prorsus  respondent;  quoniam  enim  his  novus  amici  casus 
non  indicatur,  illis  eiusmodi  rem  explicari  non  verisimile  est. 
Ob  id  ipsum  autem  tertiam  quoque  interpretandi  rationem 
repudio,  quae  Doeringio  (cf.  pg.  16  ann.  2)  placuisse  videtur. 
Concedo  enim  facile  cogitatu  esse  Mallium  p  r  o  p  t  e  r  illam 
tristissimam  sortem  a  puella  sua  desertum  esse.  Sed  aequa- 
bilitate  versuum  5/6  et  7/8  perspecta  commoveor,  ut  illam  sen- 
tentiam  repellendam  esse  censeam.  Itaque,  quem  quartum 
constitui  casum,  solum  accipiendum  esse  arbitror,  ut  qui  sim- 
plicissimus  sit  et  singulis  verbis  optime  conveniat.  Mallius  ergo 
innuptus  erat,  ut  a  fida  coniuge  solacium  petere  non  posset 
atque  is  >desertus«.  Quam  vocem  ad  amores  spectare  mani- 
festum  est.  Nam  Mallio  innupto  cum  puellis  consuetudo  esse 
potuit,  in  morem  levium  illius  aetatis  iuvenum.  Sed  cum  ami- 
cus  id  temporis  talibus  gaudiis  non  usus  sit,  solitarium  eum 
fuisse  legimus.   Libuit  autem  viris  doctis  inquirere,  cur  Mallius 

desertus  in  lecto  caelibe«  esset.  Cuius  rei  duae  causae  propositae 
sunt:  aut  i)  facultatem  copiamque  amorum  illi  defuisse,  aut 
2)  illum  voluptatum  opportunitatem  habuisse,  sed  propter  aegri 
animi  affectiones  ab  eis  abhorruisse.  Hoc  defendit  Har- 
neckerus  (p.  4),  illud  H  oerschelmannus  (p.  5)  Weberus- 
que  (p.  106).  Recte  autem  priori  causae  opponitur  Mallium, 
si  ipse  puellis  carebat,  CatuIIo  obicere  non  potuisse,  quod 
Veronae  moraretur,  in  oppido  severo  libidinibusque  inimico 
(vv.  27 — 30).  Nam  suo  iure  poeta  hoc  crimen  in  amicum,  cui 
ipsi  nulla  amorum  occasio  erat,  reiecisset.  Itaque  alteram  opi- 
nionem  magis  probabilem  esse  puto.  Potuit  quidem  Mallius 
amores  sectari,  sed  taeduit  eum  voluptatum,  cum  animus  illo 
casu   adverso   nimis  percussus  esset  (cf.  Ov.  ex  Pont.  I/ 10/33: 

Nec  vires  adimit  Veneris  damnosa  voluptas,  Non  solet  \n 
maestos  illa  venire  toros.«).  Cur  autem,  quaeso,  apud  amicum 
Mallius  queritur  sibi  Venerem  abalienatam  esse,  si  ipsi  amores 
fastidio  sunt?  Diligenter  verba  versuum  5/6  contemplantes  eum 
intellegimus  non  id  inprimis  doluisse,  quod  Venus  iniqua  esset. 

sed  quod  somnus  se  deficeretM,  quem  amoris  gaudiis  non 
posset  adducere.  Ipsius  enim  animi  taedio  impediebatur,  ne 
mollem  somnum  Veneris  voluptatibus  sibi  pararet.  Atque  cum 
hoc  animi  fastidium  molestum  per  se  ipse  superare  nequiret, 
quia  dolore  graviter  commotus  debilior  erat,  quam  qui  se  in 
vincendam  morositatem  colligeret,  amico,  quae  pateretur,  que- 
stus  est. 

II.  Aggrediamur  deinde  ad  posterioris  distichi  disputatio- 
nem!  Maliium  somnum  capere  non  potuisse  audivimus ,  qui 
status  etiam  miserabilior  factus  est  eo,  quod  insomnium  amicus 
scripta  delectantia  legendo  allevare  non  poterat  (  minuentur  atrae 
carmine  curae  Hor.  Carm.  IV/ 11/35).  Nam  depingitur  is,  quem  : 
nec  veterum  dulci  scriptorum  carmine  musae^j 
oblectant,  cum  mens  anxia  pervigilat«. 

In  his  quoque  versibus  nonnulla  dubia  sunt.  Primum  quid 
sibi  volunt  illi  veteres  scriptores <?  Hi  quidem  (cf.  Benoist.- 
Thomas.  comm.  ad.  v.  7.)  ita  priscos  Romanorum  poetas 
velut  Naevium,  Ennium,  Lucilium  appellari  dicebant  — ,  illi 
(Vulpius  p.  338;  Schulzius  in  diss.  p.  19  sqq.;  Ellisius 
in  comm.  ad  v.  7  p.  322;  Magnus  in  Fleck.  J.-B.«  1877  p.  416) 
antiquos  Graecorum  scriptores  vel  poetas  Alexandrinos 
(cf.  Riesium  p.  220).  Equidem  —  si  disceptare  necesse  est  — 
malim  veteres  scriptores  Graecos  intellegendos  esse,  quod 
illi,  qui  CatuIIi  socii  sectatoresque  erant,  iuvenes  sola  Graeca 
carmina  digna  esse,  quae  legerentur,  censebant,  prisca  Latinorum 
scripta  ut  rustica  infacetaque  contemnentes.  Sed  tam  subtiliter 
inter  veteres  Graecos  et  Latinos  scriptores  distinguere  minime 
e  Malli  vel  Catulli  consilio  fuisse  puto.  Videntur  enim  mihi 
veteres  scriptores  in  universum  ei  dici,  quorum  opera  Mallio 
iam  pridem  nota^)  saepeque  versata  erant,  sive  Latini  sive 
Graeci.  Hoc  autem  statuto  ipso  sequitur,  quid  de  altera 
quaestione,  cur  Mallius  veteribus  scriptoribus  non  oblectetur, 
iudicem.  Weisius  enim  (pr.  1869  p.  9)  et  Schulzius  (diss. 
p.  18  sqq.)  et  Magnus  (in  »FIeck.  J.-B«  1877  p.  416)  et  Birtius 
(p.  6)  voluerunt  CatuIIi  amicum  animum  per  vigilias  iegendo 
ideo  oblectare  non  potuisse,  quia  illum  >veteres  scriptores«  om- 

'j  cf.  Harneckerum  (p.  4).  Falso  Magnus  in  »Fleck.  J.-B.«  1877 
p.  416  condiciones  exponit:  »Uer  Freund  klagt,  dass  Venus  sicJi  von  ihm 
wende.« 

';  Coniungcnda  sunt  potius  verba  »veterum  scriptorum  musae«  (cf 
Eurip.  Med.  421 :  y-iiovaai  7ta^atye%'i(oy  &oi(fdy')  quam  «-veterum  scriptorum 
carmine«  (Vulpius  p.  338). 

*)  cf.  Plaut.  Pseud.  363:  »vetera  (=  iamdudum  nota)  vaticinamini.« 
Cic.  ad  Att    VIII/3  '^'»  vetera  omittere*. 

nino  defecissent.  Contra  Munro  (p.  167  sqq.),  M.  Schmidtius 
(in  >Fleck.  J.-B.  1880  p.  782),  Riesius  (p.  220),  Baehrensius 
(in  comm.  ad  vv.  7/8),  Weberus  (p.  105/7)  Hoerschel- 
mannus  (p.  7/8),  H.  Monsius  (p.  14)  censebant  illos  scrip- 
tores,  quippe  qui  veteres  essent,  a  Malli  gustu  in  tempus  ab- 
horruisse.  Qua  sententia  vox  »veterum-  praecipue  premenda 
est.  Si  autem  illam  opinionem :  Mallio  veteres  scriptores-  de- 
fuisse,  contemplamur,  hae  moventur  dubitationes:  cur  Catulli 
amicus,  si  veteribus  operibus  carebat,  novorum  libellos  ad  recre- 
andum  animum  non  adhibuit?  An  eorum  quoque  scripta  ei 
defuerunt?  Qui  autem,  si  hanc  sequimur  rationem,  fieri  potuit, 
ut  Mallius  Catullum  >veterum«  scriptorum  opera  se  deficere 
certiorem  faceret  recentiorum  operum  inopiam  neglegens,  quam- 
quam  Catullus  ipse  princeps  erat  Hcbv  vEcoTEQojvi?  Neque  magis 
cogitari  potest  Mallium  recentiorum  scripta  fastidivisse  atque 
id  cum  poeta  communicavisse.  OfFendisset  enim  tali  rusticitate 
CatuUi  ingenium  neque  meritus  esset,  ut  pofita  Veronensis, 
quamvis  lugeret,  benigne  per  versus  responderet  (cf.  Hoer- 
schelmann.  p.  7/8).  Hae  causae  ergo  priori  opinioni  repug- 
nant.  Sin  autem  alteram  inspicimus,  longe  probabiHor  illa  esse 
videtur.  MaUium  enim  veteres  scriptores  non  oblectabant,  quia 
illorum  detrita  et  obsoleta  scripta  ei  in  praesens  dispHcebant. 
Nam  qui  e  morbo  gravi  corporis  aut  animi  reconvalescunt,  fasti- 
dioso  et  obstinato  gustatu  sunt,  ut  modo  haec  summo  cum 
taedio  repudient,  modo  illa  ardenti  studio  captent.  Atque  mi- 
nime  mireris  MalHum,  Catulh  familiarem,  suae  aetatis  poetarum 
ingenio  indulsisse. 

Cum  igitur  hac  sententia  omnia  commode  illustrentur, 
non  iam  dubitari  potest,  utra  causa  verisimihor  sit.  Censeo 
ergo  veterum  scriptorum-  opera  Malli  animum  ideo  non  exhi- 
laravisse,  quod  illum  tam  antiquorum  taedebat. 


ly.  De  versii  decimo. 

Huius  versus  explanatio  maximi  est  momenti,  quippe  qua 
non  modo  tota  fere  versuum  i — 40  interpretatio  constet,  sed 
etiam  rationes,  quae  inter  vv.  1—40  et  41 — 160  intercedere 
dicuntur,  maximam  partem  exordiantur. 

Rogaverat  igitur  CatuUum  Mallius,  ut  sibi  m  u  n  e  r  a  e  t 
Musarum  etVeneri  s  praeberet.  Quae  verba  commentatores 
non  uno  modo  interpretati  sunt.  Itaque  nos  ea  contueri  et  con- 
siderare  necesse  est.    Atque  primum  quidem  si  requirimus,  quae 

sint  ^munera  Musarum,  poetarum  Graecorum  Latinorumque 
locos  conferendo  intellegimus  illa  translatione  poesin  et  car- 
mina  significari  solere.  Cf.  e.  g.  (—  vd.  Harnecker.  p.  7; 
Baehrens.  comm.  ad  vv.  9/10;  Ellis.  comment.  p.  322  -  ) 
Hor.  Ep.  11/ 1/243:  haec  Musarum  dona  (=  carminaj;  Archil. 
fr.  I :  xal  Movaio)P  l^rbv  da>QOv  iTTiardfievo^  {=  artem  carmina 
fingendi);  Solon  13/51:  dllo^  ^Olv^TiiddMv  Movaioiv  {Idfie) 
Ab)Qa  ()u)a/J^€is  (=  artem  carminum);  Alcman  fr.  61/28  B: 
lOVTO  &()€idv  (ifdv)  Movadv  i()£i$ei>  (^coqov  f^idxaiQU  :iaql>ev()}v  .  . 
{=  carmina  componere);  Theogn.  250:  ae  :r€fni'€i  dyj.ad 
Movadoiv  ()(bQa  (carmina);  i  d.  1055 — 57  (=  carmina).  Quibus 
exemplis  confirmatur  verba  «Musarum  munera-  haudquaquam 
apud  poetas  omnes  bonas  artes  designare,  quibus  illae  deae 
praesunt,  sed  ad  carmina  et  poetarum  studia  sola  spectare. 
Itaque  pravum  esse  iudico,  si  qui  (Ramlerus;  Weiden- 
bachius  p.  33  sqq.;  Magnus  in  Fleck.  J.-B.  1875  p.  851; 
Hoersch.  p.  14;  Birt.  p.  6  et  14)  opinantur  verbis  illis  Hbros 
denotari  (cf.  Schoell.  in  >F1.  J.-B.  1880  p.  471).  Non  enim 
Musae  hominibus  libros  donare  traduntur.  Ceterum  pierique 
eorum,  qui  illi  errori  adstipulabantur,  libros  carminum«  in- 
tellexerunt,  veram  significationem  quodammodo  observantes. 

Quod  deinde  ad  munera  Veneris^  attinet,  poetae  hanc 
deam  duo  donorum  genera  tribuentem  faciunt.  Nam  illis  ver- 
bis  designantur  i)  venustas  atque  corporis  pulchritudo.  Cf.  in 
hunc  sensum  (vd.  Harnecker.  p.  7/8;  Birt.  p.  8;  Ries. 
p.  220.)  Hom.  11.  111/54  sq.  .  .  id  te  ()(bQ^  ^AtfQodirri^,  rj  re 
xdfitj  To  i€  eUo^;  Hom.  hymn.  in  Ven.  KviTQoyevij  Kvi>€Q€iav 
deiaoftai.  i]  le  jiQorolai  fiei/.ixa  c)tDpa  ()id(oaiv  itp^  IfieQrip  ()€  :rQoa(b:TO); 
Theogn.  1304  (Vevyet^,  d/.A  i^iifieivov,  ifiol  ()€  ()i()ov  xdQiv.  ovxiri 
(iriQbv  iiei^  KvHQoyevov^  ()o)qov  loaie(idvov;  Hor.  Carm.  lV;io/i: 
(ad  Ligurinum)  »  .  .  Veneris  munenbus  potens*.  Sed  non  modo 
formositas  Veneri  vindicatur,  sed  etiam  2)  cupido  et  gaudia 
amoris.  De  hoc  sensu  leguntur  (cf.  Ellis.  p,  322)  Hom. 
hymn.  IV/102  sq.  >  .  .  yQrii  :ia?.aiyevii'  ivaliyxio^i,  ij  re  16x010 
eiQyrjrai  ()(bQCi)v  re  (fi/.oai€(fdvov  ^A(fQO()irrji;<;  Hesiod.  Scut. 
47  teQ:i6fievOi;  dcjQOiai  :To'/.vzQvaov  ^^(fQodiTrji;;  Theogn.  1293 
(fevyova^  IfieQ^evia  ydfiov,  x^vcr^i,'  ^A(fQoditrjg  f)a>^a;  ibid.  1331 : 
f§«s'  KvnQoyevovi;  ()(JjQov  loare(fdvov  /QrjiQcjv;  ibid.  1386;  So- 
lon.  fr.  26*);  Anthol.  1  a  t.  (Baehr.  ed.)  149  v.  13:  >>com- 
pedibus  Venerem,  vinclis  constringe  Lyaeum,  Ne  te  muneribus 
laedat  uterque  suis  ;  Maximian.  1/163:  Non  Veneris,  non 
grata  mihi  sunt  munera  Bacchi  .  Hisce  ergo  locis  >Veneris 
munera^   ad   corporis   voluptates   spectant,   simifiter  ac  munera 

')  cf.  de  eo  pg,  29! 

cchi  ad  vina  (Hor.  Carm.  I/i8/7;  IV/15/26;  Ovid.  Rem.  803; 

erg.  Georg.  III/526;   Lygdam.  VI/18;  Columell.  X/4;   Auson. 

7;  tVIII/2/153  etc),  vel  Cereris  munera  ad  fruges  (Verg.  Georg. 

ify).  Sunt  autem,  qui  (ut  Ramlerus;  Doeringius  p.  139:  »car- 

lil. Iiina,    quibus   Venus    adspirat«;    Schulzius   diss.    1871    p    19 

iq.   etc.    —    cf.    pg.  30!)    putent   illius    deae    munera    carmina 

jfljmatoria  esse,    cum    versu  17   nitantur,    in   quo  legitur  ^multa 

atis    lusi«,    quod    perperam    ad    poemata    lasciva    ludicraque 

[)ertinere    volunt.     Sed    etsi    dea    Venus    saepius    a   poetis    in- 

wi/ocatur    et   laudatur,    quia   materiem    carminum  praebendo  eos 

iskdiuvet  (Ov.  A.  A.  I/30  »coeptis,  mater  Amoris,  ades«;  cf,  eiusdem 

[II/43/sqq.,  ubi  Venerem  se  artem  amandi  —  sed  minime  ipsum 

poema!   —  docuisse  Naso  pronuntiat)i),  aut  quia  scripta  dictaque 

venustate  exornet  ( — ita  G  ellius  XIX/9/7  de  rhetore  quodam 

dicit   eius    linguam   »nullam   dulcedinem  Veneris    atque   Musae« 

habuisse  — ),    tamen   nusquam    antiquarum   litterarum    carmina 

amatoria  »Veneris  munera«  nominantur  (cf.  Birt.  p.  6.).     Atque 

nemo   adhuc    exemplum  attulit,    quo  illa  observatio  everteretur 

(Birt.  suppl.  1890  p.  3).  — 

Quid  autem  coniuncta  valeant  »munera  et  Musarum  et 
Veneris«,  tum  demum  certe  cognoscere  poterimus,  si  con- 
stituerimus  vocabulorum  »et  —  et«  significationem.  Jam  Schoel- 
lius  (in  »Fleck.  J.-B.«  1880  p.  471)  monuit  particulis  illis  vim  inesse, 
qua  partes  separarentur  atque  pro  se  quaeque  ut  absoluta  sta- 
tueretur.  Hanc  autem  observationem  diligenter  confirmavit 
Birtius  p.  6/7.  Multa  enim  Ciceronis  exempla  protulit,  in 
quibus  »ab  uno  nomine  plurativo  ( —  in  v.  10  »munera«  — ) 
bini  genetivi  ( —  vel  possessivi  vel  qui  subiectum  logicum  decla- 
rent  — )  pendeant  voculis  >et  —  et«  ita  distincti,  ut  nomen  illud 
bis  cogitari  debeat  et  separatam  ad  utrumque  genetivum  rela- 
tionem  habeat<.  Lubet  autem  e  Birti  argumentis  nonnulla 
aflferre:  Cic.  Verr.  II  1/60:  habeo  et  istius  et  patris  eius 
tabulas  omnes«  (diversae  indicantur  tabulae!);  pro  Flacco  42: 
epistolis  et  sororis  et  matris«  (et  hae  diversae  erant);  pro 
Cluent.  139  »ut  animos  et  populi  Romani  et  iudicum  commove- 
rem«;  Philipp.  XIII/49:  »omnibus  et  virtutis  et  fortunae  bonis«; 
pro  Caecin.  104:  »hominem  cognitum  multis  signis  et  virtutis 
et  humanitatis«.  Contra  quod  ii,  qui  >munera  et  Musarum  et 
Veneris«  non  diversa  munera  esse  censebant,  sed  his  verbis  de 


')  Propriis  de  causis  Lucretius  poematis  sui  initio  Venereni 
appellat  (v.  24  sqq.):  »te  sociam  studeo  scribendis  versibus  esse  .  .«  Nam 
cum  Venus  gentis  Memmiae,  cuius  proli  opus  dedicavit,  fautrix  esset,  eam 
ipsam  grandibus  verbis  omnium  rerum,  quarum  naturam  descripturus  erat, 
auctorem  celebravit. 

eisdem  donis  duas  condiciones  referri:  eorum  ut  Venerem  ita 
Musas  auctores  fuisse,  nullum  locum  afiferre  potuerunt,  quo  ip- 
sorum  opinioni  fundamentum  iaceretur.  Quae  enim  ad  v.  lo 
protulit  Kiesius  in  p.  220  (Hor.  Carm.  I/i/i  sq.:  Maecenas  .  . 
et  praesidium  et  dulce  decus  meum«;  Ov.  Met.  III/266  et  VI/524), 
ad  talem  constructionem ,  qualis  in  illo  versu  Catulli  proposita 
est  qualemque  Birtius  tractavit,  non  pertinent  ideoque  inu- 
tilia  sunt. 

Pro  certo  igitur  nobis  habendum  est  in  versu  decimo  car- 
minis  LXVIII  munera  Veneris<  et  munera  Musarum  distin- 
guenda  esse  (cf  Birt.  p.  7;  Skutsch.  in  Rh.  Mus.  1892 
p.  146).  Loquendi  enim  usu  ad  hanc  explanationem  addu- 
cimur. 

Sed  aha  etiam  causa  exstat,  cur  illa  munera  separa- 
tim  percipere  mahm.  Nam  versibus  5  —  8  duas  malas  MalH 
condiciones  describi  vidimus,  quibus  se  vexari  ille  cum  Ca- 
tullo  communicaverat :  i)  sibi  simul  cum  Venere  somnum 
deesse  et  2)  levandis  insomnii  cruciatibus  apta  pofitarum  opera 
non  praesto  esse.  Atque  cum  nemineni  fugiat  versum  de- 
cimum  illa  verba  respicere,  quia  voces  summam  sententiarum 
continentes  (  Venus<<  5  —  Musae<  7  —  Musarum  10  —  Ve- 
neris<  10)  per  chiasmum  gravitur  repetuntur  fcf  Schulzii  diss. 
p.  18  sqq. ;  Hoerschelm.  pg.  8  et  17;  Thomas.  comm.  ad 
V.  10;  Skutschium  1.  c.  p.  146),  necesse  est  illis  duabus 
inopiis  binas  amici  preces  respondere.  Nam  etsi  fieri 
potuisse  concedas,  ut  Catullus,  si  vellet,  duobus  amici  optatis 
uno  officio  satisfaceret ,  tamen  in  illo  versu,  ubi,  quae  Mallius 
petiverit  levamina,  indicatur,  secundum  diversas  aerumnas  (5/6 
et  7/8)  diversas  preces  enumeratum  iri  exspectandum  est  (cf. 
Hoerschelm.  p.  19.) 

Quamobrem  minime  mihi  placent  iudicia  eorum,  qui  >  munera 
Musarum  et  Veneris  u  n  i  u  s  generis  res  significare  in  animum 
induxerunt.  Plurimi  quidem,  qui  hanc  inierant  rationem,  illa 
munera  carmen  vel  carmina  amatoria  esse  CatulH  ipsius  cen- 
sebant,  cum  formam  poeticam  Musis,  argumenta  erotica  autem 
Veneri  vindicarent.  Invenitur  autem  huiusmodi  interpretatio  apud 
Vulpium  (p.  388),  Santenium  (ad.  v.  10),  Hauptium  (Belger. 
p.  247),  Schwabium  (»Q.  C.«p.  124),  Westphalium  (p.  69/70)1  , 


')  Schulzius  (in  diss.  1871  p.  18  sqq.)  dicit  Westphalium 
»munera  Veneris«  versus  amatorios  ipsius  Catulli  esse  velle,  ;«mun. 
Musarum'  autem  libros  ex  eius  bibliotheca.  Quod  falsum,  quia  lucide 
W.  discemit:  i)  v.  10:  »mun.  et  Mus.  et  Ven.«  =  »ein  k6sthches  Gedicht 
erotischen  Inhaltes*;  2)  v.  33—36,  quibus  libros  a  Catullo  peti  putat.  cf. 
cap.  V! 

Gruppium  (p.  503  sq.),  Ellisium  (in  comm.  p.  322  ad  v.  10: 
»by  sending  tiim  a  poem  .  .,  treating  of  some  subject  connected 
with  iove  .  .<<)i),  Munronem  (p.  171  sq.),  Riesium  (p.  220), 
H e r m e  m  (pr.  1889  p.  3/4),  Schanzium  ( >R.  L.  G.«  I.  p.  150  sq. ), 
Weberum  (»Q.  C.  p.  107),  Palmerum  (1.  c.  p.  347). 
In  hunc  errorem  stabiHendum  autem  afferebatur  Anacreontis 
fr.  94:  Ov  ifiMoi^  og  xQtiifiQi  naQa  tt/Joj  oivoTTord^cJv  veixea  xai 
nolefiov  daxQvdevra  /Jyei  —  l^AA'  oarig  Movoecov  re  xal  dy/xta 
doJQ^  ^AqiQodirrji;  ov^jiioyoiv  iQatfjg  ^vfjaxeraL  eixfQoavvrjg.  Sed 
hic  locus,  qui  aperte  de  carminibus  amatoriis  agit,  a  versus  de- 
cimi  verbis  valde  differt.  Apud  Catullum  enim  nusquam  mi- 
scendi  sententia  invenitur,  quam  lucide  Anacreon  demonstrat 
aeque  atque  in  Anthol.  Plan.  310/8  legitur  de  Sapphone :  Movaa 
KvTiQidi  fiiyvv/iievi],  quae  verba  in  eundem  fere  sensum  intelle- 
genda  sunt.  Ipsis  enim  vocibus  »()d)^  ^A(fQodiTvi^<  amores  peracti 
vel  viva  canentis  cupido  designantur,  verbis  >Movoeo)v  doJQa<< 
autem  ars  carmina  contexendi;  quorum  >mixtura<  nil  aliud  efnci 
potest  nisi  carmina  amatoria.  In  ilUs  Anacreontis  versibus  ergo 
ipsa  cogitatio  hbidinosa  intercurrit,  quam  prorsus  abesse  dicit 
Harneckerus  (p.  8),  Quia  autem  in  versu  decimo  cs.  LXVIII 
illud  >^iyvvvai<  non  modo  non  indicatur,  sed  etiam  voculis  et  — 
et<  partes  discernentibus  prorsus  excluditur,  illa  Anacreontis 
sententia  ei  non  potest  adaptari.  Haud  secus  deinde  de  illo 
exemplo,  quod  Riesius  in  pg.  220  attulit,  iudico:  Sol.  fr.  26 
»eQya  de  KvTiQoyevov^ . . .  xal  Movaeo)v,  d  riO^tja^  dvdQaaiv  evifQoavvag«. 
Hunc  quidem  in  modum  ille  verba  exscripsit;  sed  totus  locus 
is  est:  »eQya  de  Kvttq.  vvv  jaol  ffika  xal  Jiovvaov  xal  Movaeoiv, 
d  riO^r^a^  dvdQ.  ev(fQ.<  Media  autem  parte,  quam  R  i  e  s  1  u  s  silen- 
tio  praeteriit,  uniuscuiusque  verbi  notio  clare  definitur.  Nam 
cum  >J'Qya  z/iovvaov<  comissationes  et  compotationes  sint,  eQya 
Kvn:Qoyevovg<  amores  lascivos  esse,  y>Movaeo)v  eQya«  autem  car- 
mina  manifestum  est.  Haec  tria  sibi  cordi  esse  Solo  pronun- 
tiat.  Itaque  nequaquam  licet  sQya  KvTTQoyevov^  .  .  xal  Movaeo)v^ 
in  unam  sententiam  coniungere,  non  magis  quam  illa  verba 
vertere:  »Dichtung  und  Anmut^  (cf  Riesium  1.  c).  Ad  cor- 
poris  enim  voluptates  Solonis  verba  praecipue  spectant,  atque 
libidinosa  gaudia,  quod  attinet  ad  y>^Qya  KvTiQoyevovi^  xai  Jiovvoov«, 
significata  sunt. 

Praeter  illam  autem  Hauptii  aliorumque  opinionem  etiam 
altera  refellenda  est,  qua  M.  Schmidtius  in  »Fleck.  J.-B.  1880 
p.  782/3  etBaehrensius  (  Fleck.  J.-B.<^  1877  p.  409  et  in  comm. 
ad  v.  10)  »munera  et  M.   et  V.    unius  rei  denotationem   esse 


*)  Alteram  quoque  admittit   declarationem   »mun.  Mus.«  =  poemata, 
»mun.  Ven.«  =  amores  esse.    Cf.  pg.  33! 

demonstraverunt.  Cum  enim  disiunctivam  vocabulorum  et  —  et 
vim  non  ignorarent,  ita  illa  verba  explicaverunt,  ut  mun.  et 
M.  et  V.«  unum  carmen,  quod  et  doctum  et  amatorium  esset, 
i.  e.  elegiam,  designare  vellent.  Sed  primum  illos  viros  doc- 
tos  fugit  Catulium  de  >muneribus«  loqui,  unde  complura 
Mallium  a  poeta  petivisse  elucet.  Quid  deinde  uno  carmine 
elegiaco  amico  opus  erat,  qui  veris  Veneris  gaudiis  aeque  indi- 
gebat  ac  scriptis  legendis?  Denique  verba  Musarum  munera» 
doctrinae    cogitationem    minime   continere   infra   explanabo    (cf. 

Pg-  31 0 

Tenendum  igitur  utique  est  in  v.  10  munera  Musarum* 
diversa  esse  atque  »Veneris  munera.  Quare,  quid  sibi  velit 
utraque  vox,  separatim  nobis  considerandum  est. 

Sed  eorum  doctorum,  qui  verum  sectabantur  munerum 
illorum  duo  genera  definita  esse  accipientes,  nonnulli  ad  per- 
versa  aberraverunt,  cum  in  hanc  vel  illam  vocem  falsas  in- 
ferrent  sententias.  —  In  quibus  numerandi  sunt,  qui  statue- 
runt  munera  Veneris<  carmina  amatoria  esse,  munera  Musa- 
rum<  carmina  docta,  vel  ad  Graecorum  exemplum  composita 
(cf.  Kiessling.  p.  15;  Schoell.  I.  c.  p.  471;  Web.  p.  iio 
sq.;  Harn.  p.  7/8)  vel  ex  eis  prorsus  expressa  (Schulzius 
in  diss.  p.  18  sqq. ;  comprobat  hoc  etiam  Magnus  in  Fleck. 
J.-B.«  1877  p.  416).  Qui  autem  hanc  explicationis  rationem 
secuti  sunt  (praeter  supra  nominatos  Doeringius  p.  139; 
F.  Hermes  pr.  1888  p.  12;  Ben  oist. -Thomas.  ad  v.  10) 
in  ipso  Catulli  libello  parvarum  nugarum^)  et  magnorum 
carminum  doctorum  distmctionem  reperiri  recordati  sunt  (cf. 
Harn.  p.  9:  Charakteristik  der  catullischen  Muse<).  Atque 
po^tam  docta  carmina  sola  digna  habuisse,  quae  Musis  vindi- 
caret,  demonstrare  studebant  tertio  cs.  LXV  versu  »nec  potis 
est  dulcis  musarum  expromere  fetus  Mens  animi<,  quae  verba 
ad  poemata  docta  referenda  esse  opinabantur.  Etsi  autem  con- 
cedo  in  illo  carmine  obvium  esse,  ut  doctos  intellegas  versus, 
cum  legatur  in  v.  2  sevocat  a  doctis  .  .  virginibus«  et  in  v.  16 
>=carmina  Battiadae  ,  tamen  negandum  esse  puto  verba  >Mu- 
sarum  fetus'  ad  docta  tantum  carmina  pertinere.  Sed  in 
universum  carmina  hac  translatione  designantur  (cf.  Riesium 
p.  198).  Quid  enim  absurdius  esset,  auam  si  Catullus  in  c. 
LXVill  diceret  se  dolore  impediri,  ne  >Musarum  fetus  expro- 
meret*,  i.  e.  docta  componeret  carmina?  Levia  scilicet  et  lu- 
dicra  po^mata,    quamvis  doleret,    fingere  potis  erat!     Nonnun- 


')  ipse  Catullus  ita  nominavit  in  c.  I/4;  alibi  »versiculos«  (XVI/3  et  6) 
et  •ineptias*  (c.  XlVb  i)  appellat. 

quam  quidem  tum  aetatis  Musae  a  poetis  »doctae«  nominabantur 
(cf.  Cat.  XV/2;  XXXV/17;  Lygd.  IV/45),  quia  saepissime  rebus 
mythologicis  et  artificialibus  operam  dare  videbantur;  sed  quis 
est,  qui  inde  concludat  Musas ,  cum  »doctae  habitae  sint, 
nil  canere  nisi  docta  artificiosaque  carmina?  Nonne  omnia 
poemata,  et  leves  amoris  versiculi  et  grav-es  obscuraeque  ele- 
giae,  Musarum  »fetus<  sunt?  Itaque  plane  errat,  quicumque 
Musas  doctorum  poematum  tantum  auctores  intellegendas  esse 
vult,  velut  Doeringius,  qui  munera  Musarum<  carmina  esse 
dicit,  quibus  Musae  adspirent  (p.  139),  i.  e.  docta,  »munera  Ve- 
neris«  autem  carmina,  quibus  Venus  adspiret,  i.  e.  amatoria. 
Venerem  enim  ipsam  carmina  amatoria  non  donare  supra  iam 
explicavi  (cf.  pg.  27).  Perversum  igitur  etiam  est,  quod  Be- 
noistius-Thomasius  proponit :  »mun.  Veneris«  carmina  esse, 
quibus  illa  dea  venustatem  praebuerit  (in  comm.  ad  v.  10.). 
Praeterea,  quod  iam  indicavi,  omnibus  opinionibus,  quibus  duo 
diversa  carminum  genera  distinguuntur,  amicum  (cf.  v.  5/6) 
V  e  r  o  s  amoris  fructus  desideravisse  neglegitur  (vd.  pg.  30). 
Quare  non  licet,  quod  fecerunt  A.  Weisius  (pr.  1869  p.  9), 
Birtius{p.6/9),  Magnus  (in»Fleck.  J.-B.«  1875  p.  851),  Weiden- 
bachius  (p.  36  sqq.),  inunera  Veneris<  ipsius  Catulli  car- 
mina  esse  statuere  sequentiaque  »munera  Musarum  in  sensum 
aliorum  librorum  e  bibliotheca  pofitae  parandorum   interpretari. 

Nam  praeterquam  quod  plerique  illorum  virorum  a  prava 
opinione  Mallium  (vv.  7/8)  veteres  scriptores  desideravisse  (cf. 
PS-  25),  profecti  sunt,  etiam  mirum  esse  videtur  Catulli  car- 
mina  simpliciter  »munera  Veneris«  nominari  atque  ita  Musarum 
gratiae,  qua  aliorum  poemata  condonantur,  expertia  esse  dici. 
Num  Catullus  nil  nisi  argumenta  amatoria  lascivaque  tractavit? 
Num  Musas  ei  propitias  fuisse  negamus? 

Si  denique  omnia,  quae  ex  hac  dissertatione  elucebant, 
collegimus,  hic  est  eventus:  Malli  preces,  quas  Catullus 
versu  decimo  indicat,  vice  versa  ad  inopias  in  vv.  5/6  et  7/8 
descriptas  referendae  sunt.  Petiit  ergo  amicus  primum  munera 
Musarum<,  i.  e.  in  universum  poemata,  quibus  insomnii  labores 
levaret.  Qualia  autem  rogaverit  carmina,  ex  eo  enucleandum 
est,  quod  >veteres«  scriptores  sibi  taedio  esse  dixerat  Mallius. 
Voluit  igitur  certe  novorum  scriptorum  opera.  Sed  dubitari 
potest,  utrum  ipsius  CatuIIi  carmina  (ita  Harn.  p.  9)  an  alio- 
rum  intellegenda  sint.  Ita  autem  de  hac  causa  ratiocinor:  cum 
a  poeta  clarissimo  nova  pofimata  posceret  Mallius,  eius  ipsius 
opera  inprimis  flagitare  debuit,  nisi  ofFensionem  praebere  voluit. 
Amicus  igitur  a  CatuIIo  praecipue  quae  ipse  ille  recens  com- 
posuisset  carmina,  rogavisse  videtur.  Sed  verisimile  est  Mallium 
non  modo  Catulli,  sed  etiam  aliorum  >H>£0)TeQCJv<-  scripta  optavisse. 

Optimo  iure  enim  Hoerschelmannus  (p.  14)  monuit  diutino 
Malli  insomnio  solius  Catulli  poematibus  satisfieri  non  potuisse. 
Erravit  autem,  cum  inde  concluderet  Mallium  in  epistolio  inpri- 
mis  aliorum  poetarum  recentiorum  libros  voluisse.  Urbane 
enim  ipsius  poetae,  quem  adiit,  nova  opera  debuit  rogare.  Atque 
praeter  ea  illi  licuit  a  Catullo  poSmata  aliena  petere,  quia  poeta 
Veronensis  multis  aliis  Euphorionis  cantoribus  amicus  erat. 
Hunc  fere  in  modum  iam  Parthenius  verba  munera  Musa- 
rum<<  interpretatus  esse  videtur,  cum  ea  pro  carminibus  Ca- 
tulli  et  libris  ex  eius  bibliotheca«  usurpata  esse  censeret. 

Nonnulli  autem  opinati  sunt  Mallium,  cum  mun.  Mus.<' 
peteret,  id  egisse,  ut  tatullus  sibi  ipsi  proprios  versus  novos 
componeret.  Quod  maxime  dubium  esse  puto,  quia  ille  a  poeta, 
si  celeri  solamine  praesentis  miseriae  opus  erat,  flagitare  non 
potuit,  ut  subito  numerum  carminum,  quanto  ad  pervigiHas  re- 
creandas  indigebat  amicus,  componeret.  Ineptum  msolensque 
eiusmodi  optatum  fuisset.  —  Sed  mihi  liquet  Mallium,  ut  Ca- 
tullus,  quae  prompta  haberet  carmina  nuper  composita,  sibi 
mitteret  studuisse.  — 

Qui  deinde  Catullus  amico  »Veneris  munera^  praebere 
potuit?  Amoris  quidem  gaudia  quin  his  verbis  denotata  sint, 
dubitari  non  potest,  quia  altera  >venustatis  notio  (cf.  p.  26) 
ad  hunc  locum  non  est  accommodata. 

Et  illis,  qui  vensibus  5/6  amissam  Malli  amicam  tradi  pu- 
tabant,  obvia  erat  sententia  Catullum  Mallio  ita  amoris  gaudia 
praebere  debuisse,  ut  novam  ei  amatam  compararet  (cf.  Skutsch. 
in  Rh.  Mus.  XXXXVII  p.  146  ann.)  Quam  opinionem  Bir- 
tius  (p.  12)  falsa  yersuum  27  sqq.  explicatione  seductus  (cf. 
Cap.  V)  eo  detorsit,  ut  Catullum  magnificum  lenonem  fin- 
geret,  qui  non  modo  Mallio,  sed  etiam  omnibus  Veronensium 
iuvenibus  bella  scortilla  ex  urbe  Roma  mittere  soleret.  Birtii 
autem  existimatio  mihi  confestim  refutanda  esse  videtur.  Nam 
etsi  CatuIIum  leviorem  iuvenem  fuisse  scimus,  quales  multi 
illius  aetatis  erant.  tamen  nullo  modo^)  statuere  possumus  eum 
puellarum  mercatum  tam  ingentem  et  multiplicem  instituisse 
(cf  Sonnyum  in  Woch.  f.  kl.  Ph.«  VIII  p.  53  sq.),  cuius  simi- 
lem  illis  temporibus  extitisse  haud  scio  an  nemo  demonstrare 
possit.  —  Sed  ne  unum  quidem  scortum  ut  sibi  transmitteret 
Catullus,  amicus  flagitare  potuit,  quia  illum  Veronae,  in  oppido 
moroso  severoque  (vv.  27  sqq.j  versari  sciebat.  Unde  enim 
Veronae  puellam  parare  ille  quivit? 


')  nam   c  C,   quod  ad    probandam  sententiam  affert  Birtius,   nihil 
cst,  quia  nemo  adhuc  eius  argumenta  ratione  indubitata  illustrare  potuit. 

Quare  alii  facetius  munera  Veneris  ita  interpretati  sunt, 
ut  poetam  proponerent  amico  meretriculam  aliquam  com- 
mendare  debuisse  (velut  Ellis.  in  comm.  ad  v.  9/10  p.  322; 
inclinant  ad  hanc  opinionem  Magnus  in  »Z.  f.  d.  G.-W\«  1878 
p.  496  annot.  et  Monsius  p.  11).  Sed  hoc  quoque  dubitationes 
moventur.  Fac  enim  Catullum  pro  amico  litteras  ad  meretricem 
illius  ipsius  oppidi,  in  quo  Mallius  versabatur  ( —  neque  is 
Romae  erat!  cf.  p.  47  — ),  dedisse :  inde  animum  inducimus 
Catullo  illius  oppidi  puellas  optime  notas  fuisse,  quod  incredibile 
censeas,  cum  poeta  MalH  >hospes<  (v.  12)  fuerit  atque  in  eius 
patria  raro  moratus  esse  videatur.  Aut  fac  Catullum  Romam 
scripsisse  ad  huius  urbis  puellam  quandam,  ut  MaUio  amica 
fieret,  qui  ahbi  domicilium  habebat:  tale  officium  longius  vides 
fuisse,  quam  quod  Malho  usui  esse  posset.  Ceterum,  si  Catullus 
amicam  commendare  debuit,  non  intellegitur,  cur  CatuUus  tam 
diligenter  sibi  ipsi  amoris  studia  in  praesens  tempus  non 
placere  profiteatur  (cf.  vv.  15 — 32),  cum  facillime,  quamvis  tristis 
esset,  Mallio  amicam  per  litteras  commendare  posset,  ita,  ut 
ipse  ab  eiusmodi  lusibus  tum  procul  abesset  (H  a  r  n.  p.  7 ; 
Hoersch.  p.  9). 

Hoerschelmannus  denique,  qui,  quamquam  libidinosum 
sensum  illius  >munera  Veneris<<  bene  observabat,  tamen  Doe- 
ringii  etc.  opinioni  illa  verba  ad  carmina  amatoria  spectare 
inhaerebat,  statuit  (p.  11)  Mallium  a  CatuIIo  rogavisse,  ut 
eorum  munerum,  quae  ipsi^)  Venus  donaret,  se  participem 
faceret  ita,  ut  ipse  novos  amores  susciperet  eorumque 
narrationem  mitteret.  Sed  puto  eiusmodi  solamen  serius 
Mallio  venturum  fuisse,  si  CatuIIus  primum  ipse  amores  peragere, 
tum  etiam  describere  debuit !  Neque  haec  artificiosa  cogitatio 
ipsis  verbis  apta  est.  Nam  si  »munera  Veneris-  amores 
(JatuIIi  sunt,  de  eorum  descriptione  petita  nihil  indicatum  in- 
venitur;  sin  autem  illae  voces  amorum  descriptionem  —  poe- 
ticam  nimirum  —  designant,  idem  error  exsistit,  quem  iam  re- 
fellimus :  »munera  Veneris  <  carmina  amatoria  esse  2).  Praeterea 
H.  ipse  (p.  II)  concedit  tali  munere,  quale  ipse  intellexit,  Ca- 
tullum  Mallio  ea,  quae  vere  optaverat,  amoris  gaudia  ipsa  atque 
una  cum  eis  somnum  (vv.  5/6),  tribuere  non  potuisse. 

Sed  quamquam  H.  hoc  artificio  (cf.  Skutsch.  in  »Rh.  Mus.< 
1892  p.  146)   a  recta  via   aberravit,   tamen  in  p.  9  et  10  unum 


*)  Alii  commentatores  Catullum  »munerum  Veneris*,  quae  hominibus 
fieri  possunt,  Mallio  conciliatorem  esse  debuisse  proponebant. 

*)  Dicit  Catullum,  ut  Ovidius  amorum  suorum  descriptionem  breviter 
»Amores«  appellaverit ,  ita  suorum  gaudiorum  narrationes  compendiose 
»munera  Veneris*  dicere  potuisse. 

3 

bene  demonstravit :   Catullum,  cum  in  vv.   15 — 32  omne  amori- 
studium  (—  ita  illum  locum  interpretandum  esse  infra  explicabi 
cf.  p.  44  — )  se   abhorrere   diceret   (cf.  Birt.  p.  5/6),    a  Mallin 

3uodammodo  excitatum  esse ,  ut  ipse  amoris  gaudiis  sc 
aret,  Atque  si  recordamur  illam  priorem  amici  inopiam 
(vv.  5,6)  et  conferimus  inprimis  vv.  27—30,  certa  luce  omnes 
condiciones  illustrare  possumus.  Ita  enim  ratiocinandum  esse 
puto:  Mallius  somnum  capere  non  potuit,  quia  Veneris,  qua 
illum  adducere  licuit,  gaudiorum  propter  animi  demissionem 
eum  taedebat,  idque  malum  Catullo  amico  questus  est.  Voluit 
ergo  poetam  sibi  illarum  voluptatum  cupidinem  denuo  incitare. 
Itaque,  quod  versibus  27 — 30  apparet,  Mallius  pofitae  crimini  dat, 
quod  Veronae,  ubi  mores  severiores  sint,  quam  qui  homini 
elegantiori  conveniant,  tamdiu  remaneatV)-  Optabat  igitur,  ut 
Catullus  Verona  discederet.  Sin  autem  hoc  inventum  coniungi- 
mus  cum  illa  Malli  prece,  concludere  licet,  qua  ratione  Mallius 
a  Catullo  »munera  Veneris  petiverit.  Cupiverat  enim  Catullum 
Verona  ad  se  venire  atque  secum  amores  somniferos  suscipere, 
quos  solus  subire  non  potuit  dolore  profligatus.  Jam  Parthe- 
nius  vera  cum  falsis  miscendo  hanc  declarationem  adumbra- 
visse  videtur,  cum  duo  Malli  petita  fuisse  diceret.  quorum  unum 
erat  carminum  et  librorum,  alterum,  ut  Romam  (?)  rediret  (cf. 
Hoersch.  p.   10  et  Sonnyum  in   Wochschr.  f.  kl.  Phil.    VIII 

P-  53/4;;-  ,     .  .  .  .... 

Si   denique   huic   de    muneribus  Veneris    opinioni  alteram 

de    muneribus  Musarum    propositam  asserimus,  hoc  effici  vide- 

mus:  Mallius  CatuIIo  scripserat,  i)  ut  novorum  amo- 

rum    suscipiendorum    causa    ad    se    veniret,    2)   se- 

cumque   afferret   (cf.  v.  40  ''deferrem«!)   recentia  car- 

mina   ipsius  aliorumque. 

Cui  aliquis  opponere  possit  Mallium,  cum  Veneris  munera 
petivisset,  quibus  somnum  adducere  posset,  non  iam  necesse 
nabuisse,  insomniis  quoque  consulendo  poemata  oblectantia 
cjuaerere.  Sed  oppressus  Malli  animus  respiciendus  est.  Po- 
tius  enim  duo  medicamina  poposcit,  ut  certa  esset  sanatio.  Quid 
porro  verisimilius  est,  quam  Mallium,  cum  Catullo  scriberet,  ut 
ad  se  veniret,  praeterea  oravisse,  ut  amicus  nova  ipsius  pofimata 
secum  apportaret? 

Hunc  ergo  in  sensum  Catullus  versu  decimo  pronuntiat 
Mallium  munera  et  Musarum  et  Veneriss  i.  e.  carmina  et  gaudia 
amoris,  a  se  rogavisse. 


»)  cf.  p.  43I 

y.  De  Catiilli  respoHsis. 

Catullus,  postquam  versu  decimo  duo  munera  prorsus 
div^ersa  amicum  poposcisse  pronuntiavit ,  de  eis  respondere 
incipit.  Atque  eum,  quae  Mallius  requisiverat,  aut  omnino  aut 
ex  parte  recusaturum  esse  ex  ipsa  coniunctione  initii  adversa- 
tiva  (v.  II  »sed«)  apparet.  Sed  poSta,  priusquam  »munera  et 
Musarum  et  Veneris«  singulatim  pro  se  quaeque  tractat,  a  prin- 
cipio  (vv.  II — 14)  in  universum  miserarum  ipsius  condicionum, 
quibus  »dona  beata«  dare  prohibeatur,  excusationem  praeparat. 
Verum  hunc  locum  tum  demum  recte  intellegere  poterimus, 
cum  versus  15 — 36  satis  illustraverimus.     Cf.  hs.  cap.  finem! 

Itaque  a  versibus  15  —  32  rite  coepturi  videmur.  Quos 
equidem  praecipue  ad  neganda  »munera  Veneris«  per- 
tinere  censeo.  Querens  enim  Catullus  dicit  se  aetatis  vere^) 
ipso  satis  multa  »lusisse«.  De  qua  voce  docti  plane  dissen- 
serunt,  cum  hi  (Ellisius  in  comm.  p.  323  ad  v.  17  aliique) 
eam  ad  lusus  amatorios  referendam  esse  arbitrarentur,  illi 
(inde  a  Vulpio  p.  389/90  plerique,  novissime  Weberus 
p.  109  et  H.  Monsius  p.  14)  ad  carmina  ludicra  erotici 
coloris. 

Sed  si  CatuIIi  sermonem  respicimus,  neque  unam  neque 
alteram  notionem  nudae  voci  >ludendi<  tribuendam  esse  videmus. 
Poeta  enim  hoc  verbo  sollemniter  planam  latamque  sententiam 
ludibria  faciendi  denotat.  Quale  autem  ludorum  genus  in- 
tellegendum  sit,  singulis  locis  aut  voce  explanatoria  aut  ad- 
haerentium  partium  argumentis  definitur.  Velut  in  carmine 
L/2  »multum  Iusimus«  continuo  sequentibus  »in  meis  tabellis« 
illustratur  aeque  atque  in  eiusdem  poematis  versu  quinto  »lude- 
bat«  enuntiato  praecedenti  scribens  versiculos  uterque  nostrum« 
declaratum  est  (cf.  Birt.  p.  6).  Quare  iniuria  id  sibi  vindicant 
exemplum,    qui    in    hoc  carminis  LXVIII   versu    >Iudere«  idem, 


*)  Riesius  in  comm.  p.  221  (cf.  prol.  VII  et  XIX)  opinionem  pro- 
tulit  vv.  15 — 17  ad  unum  adolescentiae  momentum,  sextum  vel  septimuni 
decimum  vitae  annum,  quo  piieri  togam  praetextam  deponere  solebant, 
spectare  atque  inde  sequi  fratrem  haud  multo  post  septimum  decimum 
Catulli  annum  mortuum  esse.  Itaque  etiam  c  LXVIII  a  CatuUo  admodum 
iuvene  compositum  esse.  Sed  Harneckerus  (in  vFleck.  J.-B.«  1884 
p.  770  sqq.)  demonstravit  vocem  »primum«,  quam  Riesius  neglexerat,  et 
sequentem  versum  explicativum  (v.  16) :  »iocundum  cum  aetas  florida  ver 
ageret«  indicare  non  de  uno  anno,  sed  de  longo  spatio,  de  tota  adolescentia, 
illa  verba  agere,  quam  Catullus  ut  iam  remotam  respicere  videtur  (cf. 
B.  S  c  h  m  i  d  t.  in  prol.  XXlVj  Nam  »tempore,  quo  primum«  =  »ubi  primum« 
est,  ut  efficiatur  sententia:  »J  a  m  prima  adulescentia  (et  inde  ab  ea  porro !) 
lusi«  (cf.  et  Magnum  in  »J.-Ber.«  1887/II  p.  156,  Weber.  p.  io8.>. 

3* 

cjuod  carmina  ludicra  pangere  esse  volunt  (ita  Schoellius 
p.  471  Schulziusque  diss.  p.  18  sqq.,  Riesius  p.  222,  Her- 
mes  in  Wochschr.  f.  kl.  rhil.«  lA  p.  166/7).  Simili  autem 
modo  in  Ov.  Trist.  I/9/61 :  »Scis  vetus  hoc  iuveni  lusum  mihi 
carmen  vaga  vox  >ludendi«  clare  circumscribitur  et  in  Mart.  Ep. 
I/103/1:  Quaecunque  lusi..  bibliopolae  mentione  facta  (v.  6), 
quid  intellegere  debeamus,  indicatur.  Longius  explanatio  repe- 
tenda  est  in  Mart.  Ep.  IX/26/10:  lascivum  iuvenis  cum  tibi 
lusit  opus  et  in  Ovia.  Trist.  V/1/7:  »Integer  et  laetus  laeta  et 
iuvenalia  lusi<;  sed  illic  scarminibus«  (v.  i)  et  >parva  Musa< 
(v.  5)  praemonstrata,  M  hic  flebili  carmine  opposito  omnis  du- 
bitatio  removetur.  Cf.  etiam  Culicis  initium:  Lusimus,  Octavi, 
gracili  modulante  Thalia  .  Porro  in  ipsius  Catulli  cc.  LXI/211; 
XVII/17;  LXVIII/156  e  relatione  sententiarum  vocem  ludendi^ 
ad  Venerea  pertinere  satis  elucet.  In  c.  LXI/232  denique  illud 
lusimus  satis«  minime,  ut  Riesius  (p.  130)  proposuit,  a  poeta 
de  carmine  finito  dicitur,  sed  e  sententia  comitum  agminis  ad 
deductionis  ludos  festivos,  quales  priores  carminis  versus  de- 
pinxerant  (  -  velut  iocatio  Fescennina,  nucum  sparsio  — ), 
finitos  spectat.  Etiam  carmen  nuptiale  ( —  una  cum  aliis  ritibus  — ) 
voce  'ludendi  ,  quae  hoc  loco  vere  vago  sensu  percipienda  est, 
attingi  neminem  fallit.  Nonne  autem  in  septimo  decimo  quoque 
versu  cs.  LXVIII  aliqua  vocis  >ludendi<  declaratio  statuenda 
est?  Immo  vero;  nam  continuo^)  sequitur:  »non  est  dea  nescia 
nostri,    quae   dulcem   curis   miscet   amaritiem < ^),  quibus   verbis 

')  Praeterea  hic  Martialis  versus  a  praecedente:  »Ipse  tuas  etiam 
veritus  Nero  dicitur  aures*  pendet. 

*)  Weberus  (p.  109)  ob  id  ipsum,  ut  vocem  )»Iusi«  ad  carmina 
lasciva  referre  posset,  inter  verba  »lusi«  et  »non  est  dea  etc.«  gravem 
interpunctionem  immittere  voluit. 

*)  Sententia  quideni  huius  versus  clara  est  saepiusque  apud  scriptores 
antiquos  invenitur  (—  exemplis  a  Riesio  p.  222  enumeratis  addo  Apul.  II/io: 
)>dulce  et  amarum  gustulum*).  Sed  vox  »c  u  r  i  s«  iure  compluribus  iam 
offensioni  erat  (a  Gruppio  in  »Minoe«  p.  504  sq.).  Sive  dativum  (ut  Ellisius 
in  comm.  ad  v.  18:  »she,  vvho  mingles  with  her  sorrows  a  honey-gall«  aut 
Weisius  in  pr.  1863  p.  7:  »Venus,  welche  unter  die  Sorgen  des  Lebens 
das  BittersQss  der  Liebe  mischt«)  sive  ablativum  esse  vis  ihoc  prompsit 
Kiesslingius  p.  19:  «dulcis  amorum  amarities  curarum  admixtione  effici- 
tur«),  utique  explanatio  artificiosissima  efficitur.  Itaque  »curis«,  quod  e 
Catulli  carmine  LXIV/95,  ubi  in  similem  sensum  legitur:  »sancte  puer, 
curis  hominum  qui  gaudia  misces«,  falso  translatum  esse  videtur,  emen- 
datione  mutandum  esse  puto.  Sed  Baehrensii  (in  comm.  ad  v.  18: 
»vitis«;  cf.  iudicium  B.  Schmidtii  in  »Jen.  Litt.-Z.«  1878^.211)  et  Her- 
mis  (pr.  1888  p.  13:  »musis«,l  coniecturae  illepidae  sunt.  Equidem,  cum 
censeam  legendum  esse,  cui  illam  dulcamaris  mixturam  praebeat  Venus, 
proponam:  »pueris«,  quod  respondeat  voci  »hominum«  in  c.  LXIV/95. 
Adolescentes  autem  non  semel  Catullus  »pueros«  appellavit,  cf.  XII/9; 
XXXXV/ii;  LXXVIII/4;  LXII/47. 

Venus  designatur,  de  cuius  filio  in  c.  LXIV  idem  fere  pro- 
nuntiatur  (cf.  et  Cir.  242:  »non  est  Amathusia  nostri  tam  rudis 
quae  plane  imitatio  Catulli  est).  Quia  autem  illud  multa  satis 
lusi<  artissime  cum  sequentibus  coniunctum  est,  cum  haec  sine 
ulla  coniunctionis  copula  adiecta  sint,  vocem  ludendi«  Veneris 
mentione  in  certum  sensum  definitam  esse  constat.  Atque  ut 
illius  deae  >munera«  non  carmina  amatoria,  sed  amoris  ^audia 
intellegenda  esse  vidimus,  ita  hoc  loco  ludos,  qui  ad  deam 
»dulce  amaro  miscentem<  pertinent,  minime  poetica  ludibria 
amores  canentium,  sed  veras  res  Venereas  esse  illa  ipsa  imagine, 
qua  Venus  denotatur,  discimusi).  Haupti  igitur  versioni  (cf. 
Belg.  p.  247):  »von  frtiher  Jugend  an  habe  ich  viele  Liebes- 
gedichte  gedichtet<  non  assentior.  Nam  Catullus,  ex  quo 
togam  candidam  induisset,  se  gaudia  doloresque  amoris  subiisse 
vv.  15 — 18  perhibet  neque  aliud  quidquam.  —  Atque  hoc 
Veneris  »studium«  fratris  morte  exstinctum  esse  CatuUus  a 
V.  19  profitetur.  Ne  autem  vocem  »studii<  ad  poetica  opera 
spectare  putaveris,  quod  nonnulli  »carminum«  subdendorum 
gratia  fecerunt  (Weisius  pr.  1863  p.  5,  Benoistius-Tho- 
masius  ad  v.  17,  Munro  p.  168  sq.)!  Nam  hoc  substantivo 
ipso  quaelibet  animi  directio  adumbrari  potest:  ita  in  Ter. 
Adelph.  V.  41  de  alterius  fratris  indole  dicitur:  dissimili  is  studio 
est«,  cf.  Verg.  Aen.  II/39:  »scinditur  .  .  studia  in  contraria  vol- 
gus:<;  Cic.  pro  Cael.  46:  »studia  delectationis :  ludus  iocus 
convivium«;  apud  Horatium  in  Sat.  II/2/12:  studium  pilae 
legitur,  in  Sat.  II/5/80  etiam  »iuventus  .  .  Veneris  studiosa«  (!), 
cf  Claudian.  Rapt.  Proserp.  III/412  sq.  »studia  .  .  procorum«.  — 
Non  ergo  dubitari  potest,  quin  Catullus  pronuntiare  voluerit 
ipsius  studia  amoris  fratris  morte  obiisse,  praesertim  cum 
vocula  »hoc«  illa  verba  arte  cum  praecedentibus  versibus  15—18 
coniungat.  Cum  autem  Catullus  recentem  dolorem  memoraret, 
ita  commovebatur ,  ut  in  lacrimando  fratre  a  v.  20  usque  ad 
V.  24  sententiarum  digressionem  institueret.  Quae  ab  illa 
de  rebus  venereis  parte  (vv.  15—19)  omnino  aliena  et  abhorrens 
est.  Cave  ergo,  ne  voces  »mea  fregisti  commoda<  et  >omnia 
gaudia  nostra,  quae  tuus  .  .  altus  alebat  amor<  ad  amoris  gaudia 
in  vv.  15 — 19  commemorata  referas,  quod  fecit  Skutschius 
in  >Rhein.  Mus.«  1892  p.  147  (cf.  ad  hoc  F.  Hermem  in  Woch- 
schr.  f.  kl.  Phil.«  IX  p.  166,7).  Immo  ex  tali  errore  oriatur,  ut 
aliquis  fratrem  antea  Catullo  ducem  conciliatoremque  amorum 
fuisse  concludat,  quo  mortuo  nunc  omnia<  CatuUi  gaudia, 
quae  .  .  .  etc.<,  i.  e.  amores  et  licentia,   interissent.     Quod  est 

')  Errat   igitur   H.  Monsius,  qui   hoc  loco   d  u  b  i  a  m   vocem  »lu- 
dendi«  esse  vult  (p.  18  . 

perversissimum,  cum  vv.  20—24,  secreti  a  praecedentibus  et  a 
sequentibus,  verbis  nimis  fortasse  lamentantibus  demissionem  de- 
sperationemque  Catulli  in  universum  depingant,  quod  confirmatur 
versu  24:  tecum  una  tota  est  nostra  sepulta  domus  longe  a 
sententiis  amorum  remoto.  Hac  autem  causa  natum  est,  ut 
poeta  partem  de  Veneris  muneribus<  agentem,  quae  illa  di- 
gressione  interrupta  esset,  denuo  versibus  25/26  reciperei) 
cogatur,  qui  non  modo  argumentis,  sed  etiam  partim  verbis 
simillimi  sunt  versuum  19/20  (>lioc-haec;  totum-tota;  stu- 
dium-studia  ).     Erant  autem,    qui   propter  numerum  plurativum 

studia  in  v.  26  praeter  Veneris  studium  etiam  Musarum 
studium'>  intellegendum  esse  animum  inducerent  secundum  bi- 
partitionem  in  v.  10  repertam.  Sed  cum  neque  in  versibus 
praecedentibus  neque  in  sequentibus  (vv.  27—30)  —  quibus, 
quod  infra  explicabo,  tale  sententiarum  turbamentum  omnino 
excluditur  —  usquam  Musarum  vel  poesis  cogitatio  intercurrat, 
fieri  non  potest,  quin  illa  opinio  repudietur.  Veneris  gaudia 
autem  in  vv.  25/26  intellegenda  esse  etiam  verbis  additis  »atque 
omnes  delicias  animi  apparet,  cum  vox  deliciarum<  apud 
Catullum  inprimis  ad  lascivas  voluptates  spectet:  cf.  c.  LXXIV/2; 
XLV/24;  XXXII/2:  VI /i  (Skutschius  1.  c.  p.  147  annot. ; 
Birtius  p.  10;  Weberus  p.  112;  cf.  etiam  A.  Weisium 
pr.  1869  p.  14).  Verum  minime  licet  verba  illa  ita  disiungere, 
ut  haec  studia  carminum  studia  esse  perhibeatur  (Munro 
p.  168  sq.,  Weberus  I.  c),  delicias<^  autem  amoris  gaudia 
(Baehrens.  ad  v.  25/6).  Nam  copula  >atque«  indicatur  vocem 
-deliciarum  etiam  illa  studia  amplecti,  cum  haec  illarum  tam- 
quam  pars  sint.  Tenendum  igitur  est  voce  >studia<  idem  signi- 
ncari  atque  voce  »studium«  in  v.  19.  Pluralem  autem  numerum 
ad  unam  propensionem  solam  denotandam  in  usu  esse  Birtius 
(in  p.  10)  exemplis  stabilivit.  Ne  autem  minima  remaneat 
dubitatio,  verene  haec  studia  in  v.  26  ad  amorem  spectent, 
versuum  sequentium  27  —  30  contemplatione  efricitur.  Quo  enun- 
tiato  voce  quare<  versui  26  addito  optime  demonstratur,  quam 
ineptum  sit,  inter  seriem  sententiarum  firme  contextarum,  quae 
omnes  sine  exceptione  ad  illa  munera  Veneris  pertinent,  car- 
minum  emblema  intericere.  Nemo  enim  dicat  bonum  argumen- 
torum  connexum  praeberi  ex.  gr.  eo,  quod  M.  Schmidtius  (in 

Fleck.  J.-B  1880  p.  783)  proposuit:  mit  erotischer  Poesie 
habe  er  nichts  zu  thun;  Verona  sei  fUr  ihn  der  rechte  Ort  . 
Verum   versibus  27—30  simplex  ordo  sententiarum  ad  amores 

'1  Neque  necesse  est  nos  hanc  repetitioneni  per  imitationem  Ale- 
xandrinorum  consulto  institutam  esse  dicere,  ut  P.  VV  e  i  d  e  n  b  a  c  h  i  u  s  fecit 
in  diss    p.  33  sq.,  cum  potius  ipso  rerum  ordine  declarari  possit. 

spectantium,  quem  improvisa  alienarum  rerum  commemoratione 
interrumpere  non  licet,  graviter  finitur.  Hunc  ergo  in  modum 
conturbatio  argumentorum  vitatur  atque  optime  partes  alia  ad 
aliam  adaptantur.  Priusquam  autem  summam  versuum  15  —  32 
referamus,  versus  27—30  plane  illustrare  opus  est. 

Quorum  duae  interpretationes  inde  ab  initio  sexti  decimi 
saeculi  exstant,  usque  ad  hunc  diem  aeque  florentes.  Altera  a 
Palladio  (ed.  1500)  inventa  est,  qui  illis  versibus  Catulli 
amatae  ( —  quam  Lesbiam  fuisse  iam  Vulpius  p.  391  arbitra- 
tus  est  — )  perfidiam  tradi  putavit,  cum  verba  ita  construe- 
ret :  »Veronae  esse  turpe  Catullo[e]  (»est«  scil.),  quia  hic  (Romae !) 
quivis  de  meliore  nota  in  cubili  (a  te)  deserto  frigida  membra 
tepefa[e]cit«.  Nam ,  ut  postea  Santenius  ad  v.  27,  Froeli- 
chius  (in  »Abh.  d.  bay.  Acad.«  V/3/263),  Eliisius  (in  comm.  p. 
324  ad  V.  27),  Munro  (p.  170  sq.),  Thomasius  (ad  v.  27),  hanc 
totam  partem  a  Catullo  per  orationem  directam  e  Malli  epistola 
excerptam  esse  putavit.  At  Vulpius,  qui  ceterum  Palladium 
secutus  est,  (p.  391)  solum  enuntiatum  causale  quod 
hic  —  cubili«  oratione  directa  ex  amici  litteris  translatum  esse 
maluit.  Sed  haec  constructio  durior  est  quam  quae  admittt 
possit  (cf.  p.  42  ad  Birti  sententiam !).  —  Hunc  autem  in 
sensum  verba  a  Palladio  eiusque  asseclis  explicantur:  Catullo 
turpe  esse  Veronae  morari,  quia  Romae  nobilissimus  quisque 
in  lecto  a  Catullo  deserto  se  tepefaciat,  i.  e.  cum  eius  amata 
rem  habeat.  Atque  Palladii  interpretatio  aliquid  fundamenti 
ex  ipsis  libris  mscr.  accipere  videtur.  In  versu  27  enim,  ubi 
plerique  editores  proponunt  »Catullo«  (e  codd.  D,  c^),  d-)  et 
edit.  princ),  optimi  libri  (OG[M])  exhibent  »Catulle«,  quod  ad 
allocutionem  directam  a  Mallio  factam  accommodatum  est  et  a 
Santenio  Munroneque  (p.  J70  sq.)  comprobatur,  Accedit, 
quod  in  v.  29  in  cod.  Veron.  lectum  esse  videtur:  »tepefacit«. 
Utcunque  autem  se  habuit  prisca  veraque  lectio  (—  Ibb.  mss. 
exhibent:  »tepefacit  al  tepefactat«  M  et  La^^)^  >tepefacit«  0(j, 
»tepefactat«  D,  »tepefecit«  H,  »tepefacta«  La^  — ),  ex  ipsis  codici- 
bus  potius  verbi  indicativum  quam  coniunctivum  emendatione 
inducendum  (>tepefacsit«  Lachm.,  »tepefactet<  Bergk.)  proponas. 
Sed  quamquam  Palladi  opinio  manuscriptis  quodammodo 
adiuvatur,  tamen  sensu  ipso  repudianda  est  (Hoerschelm. 
p.  10).  Num  enim  probabile  esse  putas  amicum,  praesertim 
supplicantem,  amico  exaggeratione  utique  ridicula  scripsisse: 
>omnes    (Romae!)   nobiliores    cum    amata    tua    moechantur«? 


*)  cod.  in  mus.  Brit.  11,674. 

"j  Burneianus  in  mus.  Brit.  133. 

")  cod.  bibl.  Laur.  lil. 

Quomodo  porro  soUemnis  vocis  tepefaciendi<  notio,  qua  aliquis 
frigidus  sensim  calidus  fieri  dicitur,  ad  sescentos  adulteros 
quos  potius  flagrantissimos  amore  fuisse  cogites,  convenit? 
(Jatullum  denique  eiusmodi  nuntio  nil  respondisse  nisi  id  mise- 
rum  est  quis  est,  qui  credat  (cf.  Hoerschelm.  p.  lo  annot.)? 
Praeterea  Palladii  opinio  falsa  de  Malli  domicilio  sententia 
nititur,  quod  neque  Romae  neque,  ut  alii  voluerunt,  Baiis 
fuisse  postea  demonstrabo  (cf.  pg.  47/48).  Neque,  quae  de  Les- 
biae  ( —  haec  enim  in  vv.  27— 30  tractaretur !  — )  amoris  condi- 
cionibus  temporibusque  ahunde  novimus,  cum  iila  interpretatione 
congruunt.  Itaque  propositum  Palladianum  aeque  atque  omnia, 
guae  inde  exordiuntur,,  reiciendum  abolendumque  esse  censeo. 
Occurrit  quidem  in  multis  editionibus  commentariisque  (novis- 
sime  apud  B.  Schmidtium  proll.  p.  XI)  atque  propter  opi- 
nionum  commenta ,  quae  per  iilam  interpretationem  faciliime 
admittuntur,  haud  ita  celeriter  evanescet. 

Altera  explanatio  Pailadianae  contraria  Parthenii  (ed. 
1486)  est,  cui  assenserunt  Hauptius  (cf.  Belger.  p.  247), 
Weisius  (pr.  1869  p.  10  et  14),  Westphalius  (p.  69), 
Schoellius  (p.  471),  Magnus  (>Zeitschr.  f.  d.  G.  W.<  1878 
p.  496),  Weberus  (p.  108/9),  Harneckerus  (p.  6),  Riesius 
(p.  223),  Baehrensius  (in  comm.  ad  v.  27),  Skutschius 
ORh.  Mus.  1892  p.  J46).  Hic  enim  illum  locum  orationem 
obliquam  esse  declaravit,  ut  explicaret:  >.  .  scribis  Veronae 
esse  (=  versari)^)  turpe  CatuIIo  (sc.  >esse«),  quod  hic  (Veronae!) 
q^uivis  d.  m.  n.  fr.  deserto  (=  vacuo)  tepefacta[e|t  m.  cub.«. 
Jhorma  autem  CatuIIo<  e  min.  mscr.  facile  pro  voce  >CatuIie« 
optimis  libris  exhibita  restituitur,  quia  propter  saiebrosam  2) 
codicis  V  scripturam  saepissime  in  eius  exempiaribus  praestan- 
tissimis  (G  et  O)  litterae  >e  et  0  confunduntur.^')  Indicativum 
autem  verbi  in  enuntiato  causali  (  tepef  -  ?  )  utique  in  modum 
coniunctivum  mutari  mihi  quidem  non  necesse  esse  videtur,  quia 
Catullus  amici  dictis:  Veronenses  oppidanos  morosos  esse,  ita 
assentiri  potuit,  ut  verba  »quod  . .  cubili  tamquam  e  sua  ipsius 
sententia  diceret  atque  sic  rem  vere  ita  se  habere  affirmaret. 
Sed  etiam  coniunctivus  ad  Parthenii  interpretationem  aptus  est.-») 


')  cf.  ad  haec  verbi  »esse«  usum  Cic  Ep.  ad  Quint.  fratr.  1/2:  vPlato 
quidem,  qui  Athenis  solet  esse  multum*;  Prop.  I/8/27:  xhic  erit,  hic  iurata 
manet*. 

•)  cf.  quod  scriba  codicis  G  in  fine  libri  addidit. 

')  vide  Schulziuni  in  »Hermes«  XXIII  p.  569  sqq. 

cf  Cat.  c   VI/9;  LV,22;  LXIVJ65;  285  etc.  etc 
*)  Ipse  Lachmanni  emendationem  »tepefacsit*  praefero,  quia  me- 
liorem  lectionem  non  novi. 

Sensus  vero  explicationis  Parthenianae  simplex  clarus- 
que  est.  Mallius  enim  suorum  ipsius  optatorum  causa  ad  ama- 
torias  Catulli  propensiones  provocans  amicum  monuerat,  quam 
illepidum  inelegansque  esset  Veronae  morari,  ubi  libidinibus  in- 
dulgere  nequiret.  Nam  in  hoc  GaUiae  Cisalpinae  oppido  prisci 
mores  etiam  valuisse  videntur,  qui  iuvenibus  licentiosis,  quales 
Caesaris  aetate  vivebant,  incommodi  et  ridicuh  erant.  Quod 
autem  Catullus,  quem  suorum  temporum  luxuriae  deditum  fuisse 
constat,  illo  loco  diutius  versaretur,  id  »turpe«  esse  Mallius  scrip- 
serat.  Sed  poeta  respondit  non  >turpe«,  sed  »miserum<  esse. 
Concedit  ergo  Veronam  sibi  non  aptam  esse,  verum  cum  non  ipsius 
voluntate,  sed  tristi  fortuna  coactus  ibidem  manserit,  crimen 
»turpitudinis«  refutandum  esse  putat.  —  Quodsi  Parthenii  sen- 
tentiam  per  singula  verba  versuum  27—30  examinamus,  unius- 
cuiusque  vocis  notionem  optime  expressam  esse  intellegimus. 
Primum  Veronenses  amoribus  carentes  solitarios  esse  (»deserto« 
cf.  p.  21)  legimus  atque  in  lecto  »deserto«  vix  frigus  depel- 
lere  posse  (»tepefacere«  cf.  p.  40) ,  quae  sententia  saepius  apud 
poetas  amatorios  occurrit,  cf.  Ov.  A.  A.  III/70:  »Frigida  deserta 
nocte  iacebis  anus«;  Ov.  Her.  I/7:  »Non  ego  deserto  iacuissem 
frigida  lecto«;  Ov.  Am.  III/5/42;  Tib.  I/8/39;  Prop.  11/ 17/3,  IV/7  6. 
Pronomen  »hic«  porro  simplici  modo  et  qui  assentienti  CatuUi 
sensui  respondeat,  ad  praecedentem  vocem  >Veronae«  referen- 
dum  est.  ^)  —  Vox  »deserto«  denique  per  se  absoluta  legitur, 
ut  in  V.  6  (cf.  pg.  23).  Nam  cogitatione  »a  te«  addi,  quod  vo- 
luerunt  Palladiani,  longius  abest. 

Praeter  principales  autem  Parthenii  Palladiique 
interpretationes  duae  aliae  inveniuntur,  quae  a  singulis  viris 
doctis  defendebantur,  sed  propter  ipsam  mirabilitatem  dignae 
sunt,  quae  proponantur:  dico  Birtii  et  Jowetti  opiniones. 

Ille  quidem  a  Parthenii  sententia  profectus  vocem  ^V^e- 
ronae«  (p.  1 1  sq.)  cum  »turpe  esse«  coniunxit  atque  voluit  enun- 
tiatum  causale  (»quod  —  cubili«)  per  orationem  directam  secundum 
Malli  epistolium  proferri.  Legit  igitur :  »guod  scribis  Veronae 
turpe  esse  Catullo  (=  Veronae  Catullo  crimini  verti),  quod  hic 
(Veronae!)  q.  d.  m.  n.  fr.  d.  tepefactat  membra  cubili  «.  Hunc 
autem  sensum  verbis  subdidit:  Mallium,  qui  Veronae  (!)  ver- 
saretur,  Catullo  tum  in  Sabino  vel  Tiburtino  (XXXXIIII/2) 
moranti  scripsisse  Veronae  ei  crimini  dari,  quod  nobiles  iuvenes 
Veronenses  sine  puellis  essent.  Birtius  ergo  Catullum  finxit 
officio  obstrictum,  ut  lascivis  patriae  suae  iuvenibus  scortilla 


')  cf.  Weisium  pr.  1869  p.  10;  Eichlerum;  Magnum  in  »2.  f. 
d.  G.-W.«  1878  p.  496  et  504;  Baehrensium  in  »Anal.  Cat.«  p.  9;  We- 
berum  p.  108. 

mitteret.  Hanc  autem  sententiam  monstruosissimam  esse  iam 
indicavi  (p.  32).  Cui  etiam  grammaticae  et  logicae  rationes 
obstant.  Sonnyus  enim  (in  Woch.  f.  kl.  Ph.  VIII  p.  53/4) 
demonstravit  coniunctionem  orationis  obliquae  et  rectae,  qualem 
Birtius  proposuisset,  cum  orationem  rectam  in  enuntiato  cau- 
sali,  quod  ab  accus.  cum  inf.  penderet,  statuere  vellet,  .sermoni 
Latino  minime  respondere.  Adde,  quod  (cf.  Skutschium 
p.  146)  verbis  «Veronae  turpe  est^  non  idem  significari  potest 
atque  »Veronae  crimini  datur«.  Nam  »res  per  se  ipsam  aut 
turpis  aut  honesta  dicitur;  hoc  autem  pronuntiatum  casu  loca- 
tivo  artius  ita  circumscribi  non  potest,  ut  aliquid  hic  turpe, 
illic  decorum  esse  videatur<.  —  Sed  plurima  adversus  Birti 
opinionem  de  domiciliis  Malli  et  Catulli  afferri  possunt.  Nam 
si  Veronae  habitabat  Maliius,  qui  ei  ignotum  esse  potuit  pofitae 
fratrem  vita  decessisse,  cum  patria  Catulli  domus  in  illo  oppido 
esset?  Quomodo  deinde  Catullus  Malli  Veronensis  »hospitio« 
uti  necesse  habuit,  ut  Birtius  (p.  12)  putabat?  Praeterea  ille 
e  villa  Tiburtina  plurimas  puellas  Veronam  mittere,  quot  Ca- 
tullum  ex  urbe  Roma  illuc  transportare  solitum  esse  Birtius 
voluit,  minime  potuit.  Cur  autem,  si  ob  hoc  ipsum  Mallio 
Veronensibusque  officium  praestare  nequivit,  non  simpliciter 
domicilium  mutatum  in  excusationem  protulit  poeta,  sed  fratris 
mortem?  Haec  puto  argumenta  ad  refutandas  Birtii  opiniones 
satis  esse.  — 

Breviter  de  Jowetti  interpretatione  locuturus  sum,  quam 
Ellisius  (in  comm.  ad  v.  27  et  in  appendice  p.  344)  vulgavit. 
Jowettius  enim  Mallium  Baiis  fuisse  opinans  sic  de  illo 
loco  disseruit:  It  is  disgraceful  to  you,  tatullus,  to  be  at 
Verona,  because  everybody  of  any  fashion  has  been  here 
(at  Bajae)  giving  up  his  bed  and  warming  his  chilly  limbs  (in 
a  hot  bath)«!  Contra  quam  opinionem  primum  notandum  est, 
quod  sententia:  elegantem  iuvenem  Catulli  instar  decere  tem- 
pestive  in  claris  Baiarum  aquis  delectari,  mirum  in  modum  a 
Mallio  conversa  esset,  si  diceret:  Veronae  versari  poetae 
turpe  esse,  quod  alii  nobiles  frigore  coacti  essent  membra 
tepefacere.  Porro  non  intellego,  quomodo  Baiis,  in  regione 
fervida,  cuiusvis  membra,  praesertim  cum  lectum  deseruerit, 
tam  frigida  esse  potuerint,  ut  ea  calidis  aquis  tepida  (!)  reddere 
opus  esset.  Ceterum  Baiarum  cogitatio  ipsa  memoria  Lesbiae- 
Clodiae,  quam  saepe  ibi  versatam  esse  scnnus,  orta  est.  Sed 
Lesbiae  in  vv.  1  —  40  carminis  LXV^III  ne  uno  quidem  verbo 
mcntio  facta  est.  —  Mirabilissimum  Jowetti  propositum  exemplo 
est,  quot  et  quam  alienae  sententiae  per  imaginationes  in  car- 
men  LXVIII  inferri  possint,  nisi  uniu.scuiusque  vocis  notionem 
penitus  perspicias.    - 

Omnium  interpretationum  i^itur  solam  Parthenii  sequen- 
dam  esse  censeo.  Qua  una  versibus  27  —  30  momentum  additur, 
quo  relatio  cum  ceteris  quae  et  quam  gravis  sit ,  intellegatur. 
Vidimus  enim  in  vv.  19  et  25/6  Catullum  in  universum  omnia 
amorum  gaudia  propter  malas  animi  condiciones  se  aversari 
dixisse.  Ideo  autem  (»quare«),  poeta  pergit,  se  quod  amicus 
rogavisset:  ut  Verona  tristi  decederet  et  amorum  suscipien- 
dorum  causa  ad  se  veniret,  praestare  non  posse.  Ut  autem 
vv.  27 — 30  ad  illa  »Veneris  munera«  (v.  10)  referendi  sint,  in 
p.  34  disserui.  —  CatuUi  igitur  responsa  (vv.  15—30) 
a  generali  ad  speciale  progredi  videntur.  Quare 
vv.  27 — 30  gravissimos  esse  manifestum  fit,  atque  falso  Rie- 
sium  (p.  221)  eos  annotationis  parvae  praeter  cetera  factae 
vice  fungentes  fecisse  iam  Hoerschelmannus  (p.  9/10)  et 
Sonnyus  (p.  54)  senserunt.  Nam  illis.  verbis  poeta  se  ea 
ipsa,  quae  amicus  flagitaverat,  »munera  Veneris« 
negare  debere  pronuntiat,  cum  crimen  a  Mallio  factum  reicit. 
Verisimile  autem  est  amicum  in  epistolio  hanc  ipsam  par- 
tem,  qua  Catulh  libidines  adiit,  inprimis  protulisse,  ut,  cur 
poeta  respondens  eandem  praecipue  respexerit,  facile  sit  intel- 
lectu.  Verum  nonnulli  viri  docti  eo  oifensi  sunt,  quod  in  Malli, 
quem  tristissimum  finxerant,  epistolio  tam  lasciva  verba  occur- 
runt  (cf.  Magnum  in  »Zeitsch.  f.  d.  G.-W.«  1878  p.  497;  M. 
Schmidtium  p.  782:  »Stimmungswechsel«).  Sed  si  reputaveri- 
mus  Catulli  amicum  (vv.  5/6)  per  amoris  gaudia  se  somnum 
adducturum  esse  sperare,  illis  versibus  27-30,  quibus  poeta, 
quod  Veronae  maneat,  vituperatur,  animum  Malli  subito  mu- 
tatum  indicari  non  proponemus,  praesertim  cum  verba  »quare — 
cubili<  ad  precem  ipsam  referenda  sint.  Certe  quidem  Malli 
mentem  non  severam  strenuamque  fuisse  credas.  Quem,  quod 
ad  mores  pertinet,  cum  Catullo  ipso  conferre  possumus.  — 

Tota  igitur  illa  pars  versuum  15 — 32,  qua  ad  »Veneris 
munera  petita  poeta  respondet,  optime  disposita  esse  videtur. 
Versibus  15  —  19  enim  Catullus  sibi  studia  amatoria  fratris  morte 
exstincta  esse  declarat;  hunc  ipsum  fortunae  casum  separatim 
in  vv.  20  —  24  queritur;  in  vv.  25/26  repetit  illo  infortunio  omnes 
propensiortes  ad  voluptatem  amoris  spectantes  evanuisse;  itaque 
(vv.  27—30)  se  Veronae,  in  oppido  moroso,  mansurum  esse. 
His  autem  dictis,  quae  Mallius  rogaverat  »Veneris  muneras 
certe  denegata  sunt.  Quod  poeta  in  fine  clare  pronuntiat  ve- 
niam  petendo,  quod  optata  negaverit,  cum  ad  talia  dona 
danda  aptus  non  esset  (vv.  31/32);  >haec  .  .  munera<  ergo  >Ve- 
neris  munera«  intellegenda  esse  apparet  (cf.  Harneck.  p.  7; 
Skutschium  p.  147).  Sed  nonnulli  commentatores  (Kiess- 
ling.  p.  15;  M.  Schmidtius  p.  783/4;  Baehrens.  in  »FIeck. 

J.-B.  1877  p.  409  et  in  comm.  ad  v.  32),  inprimis  ei,  qui  in  v.  10 
unum  munerum  genus  denotari  arbitrati  erant,  haec  —  munera< 
(v.  32)  ad  munera  et  Musarum  et  Veneris  referenda  esse  vo- 
luerunt.  Sed  ubi  in  versibus  15 — 30,  ad  quos  vv.  31/32  manifesto 
pertinent  (cf.  »igitur«  .  .  .  haec<),  quidquam  de  Musis  dicitur? 
Inducitur  dea  Venus  ipsa,  proferuntur  proximis  partibus  (vv. 
27-30)  verae  amoris  res,  —  sed  nusquam  Musarum  comme- 
moratio  fit,  ne  una  quidem  syllaba!  E  plurativo  autem  numero 
»munera  (v.  52)  concludi  non  potest  duo  munera  (aut  unius 
muneris  naturam  dupiicem)  indicari  (cf.  M.  Schmidtium 
p.  784),  quod  iam  in  v.  10  utrumque  optatum  per  pluralem 
exhibetur  (  munera  Veneri.s«).  Ceterum  in  vv.  31/2  legitur  Ca- 
tullum  ea  munera,  quae  ipsi  »luctus  ademit<<,  i.  e.  amoris  gau- 
dia,  praebere  non  posse.  Quo  enim  carminis  LXVIII  loco  sen- 
tentia,  e  qua  poetam  prae  tristitia  carmina  fingere  nequisse 
existimes,  invenitur?  Quam  temere  commentatores  e  carmine 
LXV  in  hoc  poema  transferebant.  Verum  Mallius  Catulii  elegia 
tantum  comperit  amorosas  amici  propensiones  maestitia  op- 
pressas  esse.  Quae  autem  sententiarum  conturbatio  inducta 
»Musarum  cogitatione  in  vv.  15 — 32  exstiterit,  Schulzii  (diss. 
p.  19)  explanatione  apparet,  qui  poetam  cum  Mallio  communi- 
cantem  facit:  studium  carminum  ludicrorum  (vv.  19  et  25/6) 
fratris  obitu  expulsum  esse;  itaque  (!)  se  neque  res  amatorias 
agere  (vv.  27-30)  neque  (»igitur«  v.  31!)  poemata  amabilia 
componere  velle  (vv.  31/2).  — 

Quamobrem  iterum  statuendum  est  versibus  15  —  32 
( —  praeter  vv.  20 — 24  scilicet  — )  nihil  nisi  vera  amorisgau- 
dia  tractata  esse.  Ulis  enim  enuntiatis  Catullus  munera  Ve- 
neris<  praestare  omnino  recusavit.  — 

Atque  alterum  petitum  ad  >munera  Musarum  pertinens 
in  sequentibus  carminis  partibus  tractatum  iri  quis  est  quin 
exspectet,  praesertim  cum  voce  »haec  in  initio  versus  32  magno 
cum  momento  jposita  ahorum  quoque  donorum  mentionem  fore 
promittatur?  Quam  exspectationem  versibus  33  —  36  expleri 
equidem  existimo.  Nam  etsi  Catullus  non  ipse  amicum  con- 
venire  et  ad  amores  incitare  potuit,  tamen  carmina  flagitata 
Mallio  in  solamen  mittere  potis  erat.  Ad  hanc  autem  causam 
poeta  verbis  >nam  quod<  transgreditur,  quae  per  eUipsin  in- 
teliegenda  esse  iam  P.  Weidenbachius  (p.  33  sq.),  Munro 
^P-  175);  Schulzius  (diss.  p.  20  sq.),  Harneckerus  (p.  9), 
Hoerschelmannus  ip.  14)  scite  proposuerunt.  Sententia 
enim  aiterum  genus  munerum  respiciens,  quam  vocula  >haec< 
excitari  necesse  est,  ipsa  non  legitur,  sed  tacite  proposita  est, 
cum  statim  eiusdem  causarum  tractatio  incipiat.  In  hoc  ergo 
versu  ita  fere  perfectus  argumentorum  connexus  integrari  potest: 

>Veneris  munera  tibi  praebere  nequeo  (v.  32);  [etiam  Musarum 
munera  malo  loco  sunt];  nam  quod  pauca  tantum  scripta 
mecum  fero . ,  .«.  Haudquaquam  autem  necesse  est ,  ut  in 
praecedentibus  verbis  »haec  . .  munera«  (v.  32)  praeter  Veneris 
etiam  Musarum  munera  subaudiantur,  quod  voluerunt  Weisius 
(pr.  1869  p.  14)  Birtiusque  (p.  13).  Illud  nam  enim  non 
ad  ipsius  versus  32  argumenta  et  verba  spectat,  sed  ad  sen- 
tentiam  inde  ortam  taciteque  interiectam.  Simile  autem  exem- 
plum  apud  Ovidium  reperitur  in  Met.  VIII/531 ,  ubi  Meleagri 
parentis  luctus  de  filii  morte  sic  depingitur: 

>Pulvere  canitiem  genitor  vultusque  seniles 

Foedat  humi  fusus,  spatiosumque  increpat  aevum. 

Nam  de  matre  nianus  diri  sibi  conscia  facti 

Exegit  poenas  acto  per  viscera  ferro;<. 
Hic  enim,  postquam  patris  dolor  tractatus  est,  matris  condiciones 
disseruntur,  quae  pars,  cum  superiore  nullo  modo  coniuncta. 
vocula  >nam<  ad  sententiam  taciturnam  refertur:  »ita  pater;  [sed 
etiam  mater  filii  morte  non  gavisa  est];  nam  .  .  .«.  Cf.  Ov. 
Met.  VI/270  sq.  ij. 

Quid  autem  Catullus  in  vv.  33—36  de  »Musarum  mune- 
ribus«  pronuntiavit?  Dolet,  quod  pauca  modo  scripta  secum 
habeat,  cum  suetum  ipsius  domicilium  Romae  sit.  Mmime  ergo 
sibi  nulla  scripta  praesto  esse  dicit  (cf.  Kiessling.  p.  15, 
Hoerschelm.  p.  14).  Atque  fieri  non  potest,  quin,  cum  nihil 
aliud  legatur,  Catullum,  quantum  habuit  scriptorum,  i.  e.  unam 
illam  capsulam,  amico  re  vera  tribuisse  credamus.  Cui  Sku- 
tschius  (p.  148/9)  opposuit  argumentum  unam  capsulam  Catul- 
lum  mittere  non  potuisse,  cum  ea  utique  ipsi  opus  esset.  Sed 
unde  hoc  compertum  habeat  Skutschius  nescio,  quia  in  car- 
mine  LXVIII  ipso  talis  sententia  non  indicatur.  Etiam  altera  ob- 
iectio :  unam  capsulam  longo  amici  insomnio  delectando  non  satis 
fuisse,  minimi  est.  Nam  poeta,  etsi  non  multa  amico  infelici  prae- 
bere  potuit,  tamen,  quantum  potuit,  ei  dare  debebat,  aut,  cur  illa 
pauca  quoque  negavisset,  declarare.  Hoc  autem  non  fecit,  cum 
nil  nisi  quod  sibi  non  multa  scripta  essent  proferret.  Itaque 
vv.  33 — 36  ad  munerum  exiguitatem  pertinere  mihi  videntur. 
Si  vero  CatuIIus  etiam  unam,  quam  possidebat,  capsulam,  tri- 
buere  noluit,  id,  postquam  illam  adesse  prodidit,  aptis  causis 
excusare  debuit.  Quare  concludendum  est  poetam  amico  par- 
vam  copiam  scriptorum,  quam  habebat,  dedisse.  Illi  autem 
opinioni  etiam  »munera  Musarum«  Mallio  omnino  denegata  esse, 
simplex  verborum  interpretatio  officit.  —  Quae  autem  scripta 


*)  Hisce  exemplis  H.  Monsi  (p.  16/7)  coniecturam  >iam  quod«  super- 
vacuam  esse  demonstratur. 

in   illa   capsula   fuerint,   nescimus,  cum   aut   Catulli   ipsius   aut  ; 
aliorum  poemata  sagire  liceat.     Sed  certum  est  recentiora  opera, 
qualia  Mallius  optaverat  (cf.  p.  31*,  fuisse. 

Qui  autem  falso  ipsis  versibus  15  —  32  duas  precci> 
prorsus  recusatas  esse  existimabant,  succedentem  partem  (33—36) 
diversis  modis  explanaverunt : 

1.  Vulpius  primum  (ed.  p.  392)  arbitratus  est  Catullum 
versibus  33-36  prius  dicta:  se  versiculos  amatorios  mittere 
non  posse,  in  finem  tamquam  nova  causa  fulcire  voluisse, 
cum  contenderet  sibi  omnes  libros  deesse,  quibus  ad  carmina 
illa  pangenda  indigeret  Videtur  ergo  Vulpius  putavis.se  Ca- 
tullo  ad  compositionem  versuum,  >quibus  Manlius  amicam  pla- 
care  posset<,  immenso  librorum  apparatu  opus  fuisse. 

2.  Alii  deinde  vv.  33-36  ad  libros  e  bibliotheca  Catulii, 
quos  Mallius  praeter  carmina  amatoria  in  v.  10  petita  requi- 
sivisset,  referebant  (ita  A.  Weisius  pr.  1863  p.  4,  Westpha- 
lius  p.  69/70,  Munro  p.  175,  Ellis.  in  comm.  p.  325  ad  v.  33). 

3.  Riesius  denique  (p.  224)  ^)  Catullum  per  versus  15-32 
munera  et  Musarum  et  Veneris    negavisse  censuit,  i.  e.  propria 

nova  carmina  amico  componenda.  Quia  autem  Mallius  tum 
vetustiora  carmina  vel  Catulli  vel  aliorum  veoniQiov  petere 
potuit,  poetam  versibus  33 — 36,  cum  haec  quoque  se  deficere 
pronuntiaret,  talis  flagitationis  occasionem  a  principio  abscidisse. 
At  praeterquam  quod  recentiora  poemata  Catulli  a  vetustioribus 
quibusdam  illis  ipsis  versibus  nusquam  clare  distinguuntur, 
perperam  a  Riesio  propositum  est  Mallium  rogavisse,  ut  poSta 
sibi  propria  nova  pofimata  pangeret  (cf.  pg.  32). 

Illi  autem,  qui  recte  in  vv.  15—32  sola  munera  Veneris« 
tractari  declaraverant,  sed  erraverant,  cum  eacarmina  ama- 
toria  esse  vellent,  coacti  sunt,  ut  vv.  33 — 36  ad  preces  Malli 
de  «muneribus  Musarum<  i.  e.  de  carminibus  doctis  factas 
respondere  animum  inducerent.  Sed  ipsa  voce  scriptorum 
(v.  33)  minime  d  o  c  t  a  poemata  designari  constat.  Atque  cum 
.sic  Catullus  in  vv.  15 — 32  carmina  etiam  componenda  re- 
cusare  existimetur,  quia  ea  sola  fratis  morte  excusari  pos- 
sunt,  mirum  in  modum  opponuntur  poemata  lascivi  generis 
dehinc  pangenda  doctis  elegiis,  quas  antea  iam  perfectas 
esse  Romae  urbis  mentione  exhibetur.  Quas  sententias  omnes 
simul  in  vocibus  munera  et  Musarum  et  Veneris«  (v.  10)  abditas 
esse  mihi  quidem  non  persuadetur. 

Perinde  autem  non  admittendum  est  propositum  eorum, 
qui  putant  CatuIIum,  cum  in  vv.  15—32  parvas  nugas  amico 
componendas    recusaverit,    tum    in    vv.    33 — 36    artificiosa, 


')  Id  etiam  H.  Monsio  (p.  15)  probatur. 

quae  etiam  pangere  debuit,  poemata  se  daturum  esse 
negare  dicentem  sibi  libros  ad  opus  doctissimum  Veronae 
deesse,  Mallium  enim  non  modo  lascivos  versus  amoris,  sed 
etiam  ut  poeta  tenebrosa  epyllia  sibi  componeret  (velut  e 
Graecis  carminibus  expressa)  optasse  incredibile  mihi  esse 
videtur  (cf.  p.  30/31).  Nam  certe  Mailius,  si  vere  ita  se  res 
habuisset,  eorum  dumtaxat  scriptorum,  quae  illi  uni  capsulae 
inerant,  poeticam  translationem  vel  tractationem  exspectare 
potuit.  —  Quibus  omnibus  consideratis  vv.  33 — 36  ad  munera 
Musarum  pertinere  obtineo.  Neque  omnino  ea  poeta  negat, 
sed  exiguitatem  tantum  eorum,  quae  praebuit,  ex- 
cusat. 

Hoc  autem  loco,  etsi  aliquantum  a  proposita  rerum  trac- 
tandarum  serie  declinat,  quaestionem  liceat  inserere,  ubinam 
tum,  cum  carminis  LXVIII  vv.  1—40  scripti  sunt,  Catullus  et 
Maliius  morati  sint.  Illum  quidem  Veronae  fuisse  e  ver- 
sibus  27  sqq.  facillime  cognosci  potest  (cf.  B.  Schmidtium 
proll.  p.  XXIV^j.  Cur  autem  a  sollemni  domicilio,  Roma  (v.  34), 
m  patriam  reverterit,  nobis  ignotum  est;  sed  opineris  hunc 
reditum  ad  fratris  mortem  referendum  esse  (ita  Haupt.  ap. 
Belg.  p.  246/7;  B.  Schmidt.  p.  XI;  Ribbeck.  »Cat.«  p.  35, 
qui  Schwabii  imaginationes  de  discordia  inter  Catullum 
Lesbiamque  orta  bene  refellit;  cf.  etiam  G.  d.  r.  D.<  I  p.  320; 
Monsius  p.  14».  Ubi  autem,  quaeso,  Mallius  tum  versatus 
est?  Veronae  enim,  quod  Ramlerus  (p.  314)  putavit ,  eum 
non  fuisse  e  carminis  argumentis  —  velut  e  morte  fratris  Ca- 
tuUi  recens  1)  nuntiato  —  elucet.  Multi  quidem  (iam  Vulpius 
p.  389/391)  illum  Romae  habitavisse  voluerunt.  Constat 
autem  Catullum,  si  Mallius  in  urbe  fuisset,  non  nude  scriptorum, 
quae  Romae  reliquisset,  inopiam  in  excusationem  adhibiturum, 
sed,  ut  decuit,  amico  occasionem  daturum  fuisse,  ut  ipse 
sibi  opera  flagitata  e  Catulli  bibliotheca  Romana  promeret  (cf. 
Weisium  pr.  1869  p.  11).  Deinde  etiam  pofita  non  necesse 
habuit  amicum  certiorem  facere,  se  Romae  suetam  sedem 
habere  neque  omnes  res  suas  inde  Veronam  transtulisse,  quia 
iile  ipse  urbanus  ea  iam  scire  potuit.  Praeterea  hoc  casu 
potius  voculae  >ista  —  istic«  (v.  35)  quam  illa  —  illic-  posita 
essent.  —  Verum  e  precibus  Malli  apparet  eius  domicilium 
haudquaquam  procul  aVerona  fuisse  ( W  e i s i u s  pr.  1869 
p.    11),    quod  celere    auxilium    praesentium    malorum    certe 

')  Monsius  (p.  14/15)  Mallium  de  morte  fratris  Catulli  iam 
antea  certiorem  factum  esse  putat  atque  in  hoc  carmine  a  po€ta  in  me- 
moriam  tantum  calamitatis  iam  notae  reduci.  At  haec  opinio  yerbis 
claris:  (v.  11)  »sed  tibi  ne  mea  sint  ignota  incommoda,  Malh*  confestim 
refellitur. 

non  e  longinquo  petivisset.  Neque  vox  hospitis  i)  (v.  12) 
neglegenda  est.  Nam  in  urbe  Roma  ipsa  Catullo  hospes  non 
magis  opus  erat  quam  Mallio,  si  hic  re  vera  ibi  versabatur. 
Utique  igitur  observandum  est  neque  Mallium  in  Catulli  neque 
Catullum  in  Malli  patria  diutius  sedem  habuisse.  Mihi  quidem 
amicus  in  Galliae  Cisalpinae  oppido  haud  ita  parvo''^) 
habitasse  videtur  (cf.  Sonnyum  p.  53  sq.).  Nam  si 
minimum  fuisset,  non  video,  quomodo  ille  CatuIIo  crimini  dare 
potuerit,  quod  Veronae,  in  oppidulo  prisco,  domicilium  teneret, 
atque  ideo  poetam  ad  voluptates  ad  se  invitare.  Ex  hac  ipsa 
causa  autem  non  credo  Mallium,  qui  Romae  vivere  solebat, 
tum  in  praedio  moratum  esse  (ita  Weisius  I.  c.  p.  11).  Ut 
enim  in  villa  cum  Catullo  varios  novos  amores  suscipere 
potuit?  —  Quod  denique  de  Baiis  fabulatus  est  Munro  (  — 
jowettium  relinquo;  cf.  p.  42  — ),  nullo  firmo  argumento 
nititur.  Nam  a  vv.  27—30  e  Palladii  opinione  declaratis 
ille  profectus  est  atque  perverse  id  inprimis  respiciebat,  quod 
Lesbia-CIodia  saepe  Baiis  lasciviae  indulsisse  traditur.  Sed 
toto  carmine  LXVIII-''  ne  commemoratum  quidem  Lesbiae 
amorem  esse  iam  disserui  (p.  42).  Ceterum  non  credo  Mallium 
Baiis  Veronam  in  spatium  D  fere  milium  passuum  levaminum 
celeriter  petendorum  causa  litteras  misisse.  — 

His  extrinsecus  expositis  nunc  ad  carminis  finem  inter- 
pretandum  transgrediamur.  Ubi  nova  rixarum  causa  exstitit, 
cum  de  verbis  non  utriusque  (v.  39)  viri  docti  valde  dissen- 
tirent.  Catullus  enim  dicit,  cum  talia  de  muneribus  et  Musarum 
et  Veneris  responderit,  amicum  tamen  se  non  malignum  iudicare 
debere,  quod  »non  utriusque<  copiam  praebuerit. 

Et  altera  quidem  commentatorum  pars  (Muretus,  Haup- 
tius  ap.  Belg.  p.  247,  Weisius  pr.  1863  p.  4/5,  Magnus  m 
Fl.  J.-B      1875  p.  851,    Baehrensius    in    comm.    ad    v.  39, 
Fennerus  p.  26)  arbitrati  sunt  verba 

>  n  o  n  u  t  r  i  u  s  q  u  e  <  =  >n  e  u  t  r  i  u  s« 
percipienda  esse,  quam  opinionem  Birtius  (in  Rhein.  Mus.<< 
XXaIV  p.  5  et  in  comm.  p.  14/5)  sermonis  exemplis  stabilire 
studebat.  Putabat  enim,  ut  a  poetis  gravi  cum  momento  non 
ullo'  pro  nullo  diceretur,  ita  etiam  CatuIIo  pro  voce  neutrius 
—  quia  neque  »necuter«  (quod  in  C.  J.  L.  VI/1527  tantum 
occurrit)  neque  non  uter«  adhiberi  posset  —  per  tmesin 
vocem  non  utriusque<  usurpare  licuisse.  Sed  quos  ille  attulerit 
locos,  debilissimos  esse  iam  Skutschius(in  »Rh.  M.«  XXXXVII 


')  Qua  Catullum  per  vivum  iuris  morisque  sensum   usum  esse  illo 
graviter  addito  »officium*  demonstratur. 

*)  Nominare  licet  Bononiam  vel  Patavium. 

p.  145)  demonstrat,  quod  aut  corrupti  sint  (ita  Hyg.  de  limit. 
p.  109/1:  >ut  ne  ab  utroque  possessore  tangatur)  aut  negationem 
ante  ipsum  praedicatum  positam  exhibeant  (sic  apud  Plin.  N.  H. 
11/48:  »stati  autem  atque  menstrui  non  sunt  utriusque  defectus 
propter  obliquitatem  signiferi  )  aut  negationem,  quae  ad  praedi- 
catum  referenda  sit,  voculis  >et-  vel  >ut<  ita  attractam  producant, 
ut  :ne«  et  »neque  legatur  (cf.  Anthol.  lat.  (Baehr.)  149/14: 
»Compedibus  Venerem,  vinclis  constringe  Lyaeum,  ne  te  mune- 
ribus  laedat  uterque  suis«  et  Ascon.  in  Milonian.  30:  nec  utrius- 
que^)  consilio  pugnatum  esse  eo  die«).  Itaque  Birtii  exem- 
plis  non  commoveor,  ut  >non  utriusque«  =  >neutrius«  esse 
credam. 

Riesius  quidem  in  comm.  p.  224  censuit  non<  ad  verba 
»praesto  est<  pertinere  eisque  coniungendum  esse,  cum  Catullus 
saepius  negationem  ita  a  voce  neganda  secerneret,  ut  illam 
pronomini  cuidam  praeponeret.  Sed  diligentissima  omnium 
locorum  exploratione  Hoerschelmannus  (p.  15  —  17)  invenit 
Catullum  illa  seiunctione  tum  demum  usum  esse,  cum  graviter 
negationem  premere  volebat ,  atque  ita  eam  distinxisse ,  ut 
vocem  »non«  in  versus  initio  poneret.  At  hoc  loco  neque 
vocula  >non«  in  versus  principio  legitur  neque  in  oratione  in- 
primis  excellit,  cum  CatuUus  potius  habuerit,  cur  leniter  mo- 
desteque  illam  negationem  proferret. 

Itaque  hic ,  ut  alibi ,  vocem  »non  <  ante  ipsum  verbum 
negandum  positam  esse  suo  iure  Hoerschelmannus  Kiess- 
lingium  (p.  15)  secutus  confirmavit  ita,  ut  sensus  sit: 
»non  utriusque«  =  »alterutrius  tantum«2). 
Non  omnia  ergo  se  negavisse,  sed  alterum  modo  munus  poeta 
pronuntiat  (cf.  Schoell.  p.  471,  Magn.  in  >Z.  f.  d.  G.-W.«  1878 
p.  497,  M.  Schmidt.  p.  783,  Weber.  p.  iir,  Skutsch.  p.  145 
sq.,  qui  optimo  iure  attulit  Ov.  A.  A.  II/683). 

Hanc  autem  exphcationem  etiam  ad  responsa  pofitae  in 
vv.  15  —  26  indicata  optime  convenire  videbimus,  si,  quid  verbis 
>»non  utriusque«  respiciatur,  cognoverimus.  De  qua  causa  hae 
sententiae  exstant  principales: 

I.  Non  utriusque  ad  v.  10:  munera  et  Musarum  et 
Veneris«  pertinere  (ita  Parthenius,  Doering.  p.  141,  Wei- 
sius  pr.  1869  p.  9,  Westphal.  p.  72,  Schoell.  p.  471,  Schul- 
zius  in  diss.  p.  19  sqq;  Magnus  in  >F1.  Jahrb.«  1875  p.  851, 
Skutsch.  p.    146,   Harneck.   p.  7).     Etiam   Baehrensius, 

')  Editiones  recentiores  hic  habent:  »neutrius«. 

*)  H.  Monsius  (p.  16)  hoc  recte  a  Hoerschelmanno  inventuni 
et  statutum  esse  concedit,  sed  nihilominus  »non  utriusque*  —  »neutrius'^ 
esse  obtinet,  quia  hunc  vocis  sensum  praecedentibus  carminis  partibus 
necessarium  fieri  (?)  arbitratur.     Cf.  Hermis  opinionem  p.  51! 

3ui,  cum  versu  decimo  unum  carmen  et  doctum  et  amatoriuni 
enotari  declaravisset ,  vv.  15—32  ad  illud  amatorium  ,  vv. 
33  —  36  autem  ad  illud  doctum  referebat,  ad  versus  10  argu- 
menta  vocem  non  utriusque  spectare  voluit  (in  V\.  J.-B,  1877 
p.  409  sqq.).  Qui  autem  verbum  utriusque  cum  illa  uniu> 
carminis  sententia  coniungeretur  non  liquere  Magnus  monuii 
in    Z.  f.  d.  G.-W.    1878  p.  496/7  ann.  3.  — 

II.  Altera  deinde  opinio  est  vocem  »non  utriusque  ad  \. 
10    et    ad    vv.    33—36    referendam    esse,    cum    complectatur 

munera  et  Musarum  et  Veneris«  -f-   scripta  alia, 

V.  10  vv.  33 — 36 

sive     munera  et  Mus.   et  Ven.«  =:  carmina   amatoria,     scripta 
autem  =  c.  docta  intelleguntur  (cf.  pg.  30  et  46),  sive  illa  nova 
Catulli  carmina  esse  dicuntur,  haec  eiusdem  vetustiora  (cf.  pg.  46), 
sive  altera  Catulli  ipsius  carmina,  altera  libri  poematum  ex  eius 
bibliotheca. 

III.  M.  Schmidtius  (  Fleck.  J.-B.  1880  p.  782/4)  denique 
verba  non  utriusque  ad  versus  33 — 36  solos  pertinere  censuit 
atque  duos  certos  libellos  (  zwei  Broschuren <),  quos  Mallius 
a  Catullo  praeter  carmen  elegiacum  (v.  10)  in  postscripto  *) 
petivisset,  designari  voluit.  Itaque  ad  vocem  non  utriusque-  e 
praecedentibus  versibus  tacita  cogitatione  genetivum  scriptis 
addidit.  Putabat  vero  poetam  in  vv.  33 — 40  parvam  bibliothecae 
itinerariae  copiam  excusare,  ubi  alter  modo  libellorum  reperiri 
posset.  Sed  praeter  id  falsum,  quod  M.  Schmidtius  haec 
munera  (v.  32)  ad  omnia  munera  ante  requisita  refert  (>das 
eigentliche  Verlangen  ist  abgeschlossen  ) ,  etiam  mireris,  cur 
Catullus  tam  diligenter  (cf.  v.  37 :  nolim  . .  .  mente  maligna  — 
non  satis  ingenuo  v.  38)  se  defenderit  propter  unum  libellum 
deficientem  haud  ita  gravis  momenti,  cum  in  causa  praecipua 
deneganda  parcius  excusationibus  uteretur. 

Itaque  aeque  atque  opiniones  sub  II.  indicatae,  Schmidtii 
sententia  respuenda  est.  Illud  >non  utriusque<  autem  ad 
nihil  aliud  spectare  nisi  ad  versum  decimum  manifestum 
est.  Catullus  enim  non  utrumque^),  et  Veneris  et  Musarum 
munera.  praestare  potuit,  sed  alterutrum  tantum,  i.  e.  munera 
Musarum,  quorum  exiguitatem  versibus  33—36  defendere  studuit. 


')  Haec  ferc  dicit  (p.  788J :  » Allius  will  sich  dic  Langeweile  schliess- 
lich  doch  durch  Lcktttre  vertreiben,  .  .  will  offenbar  etwas  Pikantes  aus 
der  neueren  Unterhaltungslitteratur.» 

*)  »utriusque«  genetivus  generis  neutrius  est.  Quare  nullum  sub- 
stantivum  supplere  opus  est,  minime  »muneris«,  cum  antea  utique  pluratis 
numerus  »munera*  adhibitus  sit. 

Vidimus  autem  per  totum  carmen  LXVIII*  (vv.  i — 40)  utique 
binas  partes  cognoscendas  esse:  bina  enim  sunt  amici  in- 
commoda  (vv.  5/6  et  7/8),  binae  preces  (v.  10),  bina  responsa 
(vv.  15—32  et  33 — 36).  Atque  lianc  bipartitionem  argumen- 
torum  denique  vox  utriusque^  (v.  39)  respicit  (cf.  Hoersch. 
p.  17/8;  Birt.  p.  13  et  16;  Sonny.  in  Wochsclir.  f.  kl.  Phil.<  VIII. 
p.  53  sq.).  Commemorare  etiam  lubet  Fr.  Hermem  (in  pr.  1888 
p.  14),  cum  in  falsa  antecedentium  partium  declaratione  se  ob- 
stinaret  (—  »weil  CatuU  mit  v.  32  alles  abgelehnt  hat  (?),  kann 
>>non  utriusque<  nicht  „nur  eins  von  beiden"  sein  :  quod  autem 
Hermes  hunc  ipsum  sensum  efficere  volebat,  coniecturas  pro- 
posuit,  cf.  Wochschr.  f  kl.  Phil.  IX  p.  167 — ),  em  endationes^) 
versus  39  commendavisse,  primum  »penite  usque  petenti<,  deinde 
»ulla  usque<.  Talem  autem  mutationem,  qua  quis  contra  omnium 
codicum  auctoritatem  temere  suam  ipsius  opinionem  poetae 
verbis  inculcare  vult,  non  possum  non  refutare  (cf.  Erdmannum 
in  »Wochschr.  f.  kl.  Phil.<  1888  p.  1403  et  Skutschium  in 
>Rh.  M.«  1892  p.  145). 

CatuUus  igitur  ipsius  excusationes  in  versibus  37 — 39  com- 
plexus  amicum  orat,  ne  falsam  de  se  existimationem  habeat,  quod 
alterutrum  modo,  i.  e.  poemata  in  illa  capsula  condita,  mittat. 

Atque  nunc  etiam,  quid  sibi  velint  vv.  11 — 14,  intellegimus. 
Quibus  amicus  monetur,  ne  porro  dona  beata<  a  Catullo  pos- 
cat.  Haec  autem  verba  mihi  ad  munera  Veneris  sola  per- 
tinere  videntur,  quae  in  versibus  continuo  succedentibus  (15 — 32) 
tractantur.  Nam  Catullus,  quod  docui,  non  habuit,  cur  »munera 
Musarum«  in  posterum  a  se  peti  nollet,  praesertim  cum  non 
modo  unam  capsulam  tribueret,  sed  etiam  ipsa  responsa  per 
versus  daret.  Sed  amorum  voluptatumque  studium  ei  in  fu- 
turum  omnino  exstinctum  esse  videbatur,  ut  iuste  amico  suadere 
posset,  ne  amplius  precibus  frustra  operam  daret,  quibus  Ca- 
tullum,  ut  ad  se  veniret  et  lasciviae  se  dederet,  movere  co- 
naretur.  Verum  minime  dona  beata  ad  c  a  r  m  i  n  a  referenda  sunt, 
quod  proponebant  V  u  l  p  i  u  s  p.  389  et  W  e  i  s  i  u  s  pr.  1869  p.  9  et 
Doeringius  p.  140.  Nam  de  carminibus  versu  tricesimo 
tertio  demum  poeta  loquitur.  Rectius  etiam  verba  versus  14  ad 
ambo  munera  simul  spectare  existimares.  Sed  cur  Mallius  tam 
gravem  Catulli  repulsam  ab  ipso  principio  tulerit,  tum  demum 
intellegimus ,   cum  relationem  inter   »dona  beata  2)    et    >Veneris 

'j  Jam  Heinsium  proposuisse,  ut  in  v.  39  scriberetur:  »quod  tibi 
non  prius  usque  petenti«,  Santenius  (ad  v.  cit.)  monet. 

*)  Ut  his  verbis  ipsis  non  larga  dona  (exemplo  Weisii  pr.  1869^.9 
et  Kiesslingii  p.  15 sq.)  significari  persuasum  habeam,  sed  dona,  qualia 
beati  praebent  (ita  Vulpius  p.  389,  Doeringius  p.  140,  Baehr.  ad  v. 
15),  contraria  voce  >misero«  adducor. 

munera^  prorsus  negata  intercedentem  cognovimus.  Hoc  enim 
amici  petitum  potissimum  erat.  Ceterum  si  - dona  beata'  illa 
Veneris  munera<  designare  accipimus,  optime  versus  15  sqq. 
adiunguntur.  Eos,  cum  nulla  coniunctione  apti  sint,  artissime 
cum  praecedentibus  coniunctos  esse  apparet. 


Si  postremo  brevi  commentario  carminis  LXVIII*  (vv.  i — 40) 
argumenta  relationesque  componere  conamur,  haec  effici  videmus: 

Catullus,  qui  propter  fratris  mortem  fortasse  in  patriam 
Veronam  redierat,  mde  versibus  i — 40  carminis  LXVIII  respon- 
det  litterulis^)  amici  Malli,  qui  in  vicmo  Galliae  Cisaipinae  op- 
pido  habitabat.  Is  enim  gravi  casu  adverso  afflictus  Catullo 
scripserat,  ut  eo  adiuvante  malas  condiciones,  in  quibus  tum  ver- 
sabatur,  eluctaretur.  Querebatur  ergo  apud  pofitam  sibi  somnum 
deesse ,  quem  neque  Veneris  gaudiis  adducere  posset ,  quia  se 
eorum  in  praesens  taederet,  atque  insomnia  se  levare  non  posse, 
cum  veteres  poetae,  qui  soli  sibi  essent,  odio  iam  fierent.  Itaque 
Catullum  oravit,  ut  sibi  et  munera  Veneris  et  munera  Mu- 
sarum«  vindicaret,  i.  e.  i)  ut  ad  se  veniret  Verona,  quod  oppi- 
dulum  severissimum  laeto  poetae  animo  ex  ipso  non  posset 
placere,  seque  ad  novos  incitaret  amores,  et  2)  ut  secum  afferret 
nova  ipsius  aliorumque  poemata.  Cui  respondet  Catullus: 
i)  sibi  fratris  morte  contristato  nullam  in  studiis  amoris  volup- 
tatem  esse  ideoque  se  potius  Veronae  morari;  et  2)  quod  pofi- 
mata  attineat,  se  parvam  tantum  copiam  secum  habere,  quia 
alia  Romae  remanserint.  Ignoscat  ergo,  cum  ita  se  res  habeat, 
amicus,  si  non  utrumque,  sed  alterutrum  modo,  poemata  illius 
unius  capsulae,  oranti  mittat.  Si  enim  posset,  se  sua  sponte-^) 
optata  Mallio  delaturum  fuisse. 


')  Verj  simillimum  est  Malli  epistolium  versib  us  conscriptum  fuisse 
(Munro  p.  170,  Birt.  p.  3/4).  Hic  enim  mos  erat  inter  Catulli  amicos 
(cf.  c.  XXXVIII}.  Quo  etiam  declaratur,  cur  CatuUus  tristis,  ut  dura  litterarum 
privatarum  argumenta  versibus  tractaret,  operam  dederit.  Sed  poCta  ex 
amici  schedula  quaedam  e  verbis  exaravisse  non  credo,  etsi  fortasse 
nonnunquam  illius  voces  respexit. 

')  Ne  tollere  studueris  verba  graviter  opposita:  «petenti  —  ultro* ! 
Ea  enim  optime  illo  Horatiano  (Ep.  I/12/22):  »si  quid  petet,  ultro  defer* 
sustentantur.  Itaque  neque  »petite<  coniciendum  est  (P  a  r  t  h  e  n  i  u  s)  neque 
»ultro'«  in    »ultra<  immutandum  (M.  Schmidt.  p.  784/5). 

VI.  De  carmiitis  LXVIII  coiiipositioiie. 

Utrum  carmen  duodeseptuagesimum  u  n  u  m  existimandum 
sit  necne,  inde  a  Rodii  Ramlerique  temporibus  prima  inter 
quaestiones  criticas,  quibus  argumenta  poematis  tractabantur, 
erat.  Mireris  autem,  quod  in  hac  re  diiudicanda  non  statim  ip- 
sorum  versuum  i — 40  verbis  diligenter  interpretandis,  ut  par  fuit, 
animum  adverterunt,  sed  maluerunt  numerum  quendam  singula- 
rium  causarum,  quibus  cuique  aut  disiunctio  aut  coniunctio 
carminum  probabiiis  esse  videretur,  colligerei).  Ita  autem  alium 
alia  argumenta  e  privata  persuasione  praedicavisse  per  se  intel- 
legitur.  Cuius  rationis  eximium  exemplum  est  prior  Aug. 
Weisii  commentatio  (1863). 

Optime  igitur  meriti  sunt  A.  Kiesslingius  (1877)  et 
Frid.  Schoellius  (1880),  qui  demonstrarent  illas  quaestiones 
explicatum  non  iri  nisi  versibus  1—40  argutissime  subtilissime- 
que  exploratis,  cum  inprimis  nonnullarum  vocum  (in  v.  10  et  39) 
sensus  certe  finiendus  esset.  Hoc  autem  perspecto  ipso  nondum 
ad  exitum  desideratum  perventum  est.  Nam  quod  usque  ad 
hunc  diem  nemo  est,  qui  se  verum  de  illa  re  indagasse  rnerito 
glorietur,  eo  fit,  quod  illud  c.  LXVIII'*  poeticum  est  responsum 
ad  privati  hominis  litteras,  quas  nobis  mmime  notas  esse  moleste 
ferimus. 

Nostrum  nunc  quidem  est,  quae  in  prioribus  dissertationis 
partibus  de  carminis  LXVIII'*  argumentis  invenimus,  cum  ver- 
sibus  41  — 160,  de  quorum  contextu  postea  dis.seremus^) ,  con- 
ferre  et  contendere.  Respiciamus  ergo,  ad  quem  deliberationum 
finem  progressi  simus  (cf.  p.  52):  vv.  i — 40  responsum  esse 
videbantur  Mallio  cuidam  datum,  cuius  precum  altera  omnino 
denegatur,  altera  partim  impletur.  CatuUus  enim  amico,  quae 
ipse  habuit  >scripta<,  tribuere  voluit.  Sequitur  carmen  LXVIII* 
epistolam  his  rebus  missis  adiectam  fui.sse.  ^) 

Atque  »u n i t a r i i<  ,  quot  Kiesslingi  Hoerscheimanni- 
que    (cf.   p.   49  h.   d.)     sententiae   de    verbis:    »non    utriusque* 

*)  cf.  pg.  56. 

')  cf.  p.  62  sq. 

')  Gruppius  carmen  68"  ad  exemplum  carminis  65  a  rhetore  quo- 
dam  fictum  esse  animum  induxit.  Cuius  praecipuum  documentum  (p-  504) 
ei  esse  videbatur  »das  milhsame  Vorbringen  der  Situation,  so  dass  nier 
erzahlt  wird,  was  in  einem  wirkiichen  Brief  vielmehr  vorausgesetzt  wQrde; 
das  Stvlck  ist  geschrieben  ftir  den  Leser,  nicht  ftlr  den  Empfanger».  Equi- 
dem  censeo  nimio  quaestionum  de  carmine  68»  propositarum  numero  satis 
demonstrari  condicionum  causarumque  poCmatis  indicium,  quaie  insciis 
lectoribus  usui  esset,  minime  adesse. 

assentiuntur,  ita  porro  concludunt  (cf.  Kiessl.  p.  i6) :  Carmini 
LXVIII*  munus  poeticum,  quod  Catullus  praebuerat,  additum 
fuisse  manifestum  est.  Quia  autem  in  libris  msscr.  inde  a 
versu  41  praeclarum  carmen  laudativum  in  nomen  Alli^  — 
quem  ipsum  etiam  in  vv.  i — 40  allocutum  esse  poetam  simpli- 
citer  statuunt  —  exorditur,  quid  magis  evidens  quam  Catullum 
sodali  flagitanti,  cum  nihil  aliud  dare  posset,  hoc  poema,  quo 
ille  ipse  summa  praedicatione  effertur,  misisse?  Huic  autem 
opinioni  varia  opponi  possunt.  Mallium  enim  a  Catullo  id 
accepisse  cognovimus,  quod  illa  una  capsula«  continebatur  (cf. 
Weber.  p.  117).  Unum  autem  carmen  tantum  in  ea  fuisse 
haudquam  e  voce  ->capsulae  ipsa  effici  potest,  quae  quin  com- 
plures  chartas,  etsi  non  maxima  erat,  comprehendere  potuerit, 
quis  est  qui  dubitet  (cf.  Monsium  p.  16)?  Sed  ut  concedam 
vere  unum  carmen  solum  in  capsa  abditum  fuisse:  idem,  cum 
epistolae  (vv.  i — 40)  verbis  illam  capsulam  solitariam  Roma 
Veronam  translatam  esse  traditum  sit,  in  urbe  ipsa  iam  per- 
fectum  fuisse  colligere  necesse  est.  Cur  autem,  quaeso,  poeta 
tale  opus  amico,  in  cuius  gloriam  condiderat,  non  confestim 
reddidit,  ut  secundum  optata  gratulationesque  in  vv.  149—160 
factadecuit?  Cur  in  itinere  secum  tulit?  Cur  id  solum?  An 
fortunae  forte  casu  evenit,  ut  Catullus  eis  ipsis  temporibus,  qui- 
bus  amicus  munera  Musarum<  petiit,  magnum  carmen,  quod 
in  illius  laudem  composuerat,  iam  expolitum  in  bibliotheca 
itineraria  haberet  atque  id  unum  in  patriam  transportaret? 
Verum  hoc  minime  verisimile  mihi  esse  videtur,  praesertim 
cum  ne  uno  quidem  poematis  verbo  opportunitas  tam  commode 
forte  oblata  indicetur. 

Qui   autem   unitarii   hanc    explicationis    rationem    probare 
nolunt,  eis  una  sola  consilii  via  restat  recta  vocum    non  utrius- 

?ue«  interpretatione  utique  proposita.  Licet  enim  opinari 
'atullum,  postquam  amici  preces  accepit,  tum  demum  car- 
men  41  —  160  illi  ipsi  proprie  conscripsisse,  quod,  quia  in 
»scriptis<  (v.  33)  Roma  allatis  esse  non  potuit,  praeter  ea  atque 
una  cum  iis  Mallio  tributum  esse  putes.  Sed  primum  talem 
coniecturam  nullo  carminis  LXVIII  verborum  fundamento  niti 
reputandum  est.  Quare  etiam  Catullus  tam  diligenter  sese 
excusare  debuit  (vv.  37/8),  si  dona  missa,  quanto  minus  copia, 
tanto  magis  qualitate  excellebant,  cum  carmen  amici  ipsi  nomi- 
natim  dedicatum  daretur?  Qui  denique  credibile  est  poetam,  si 
modo  veros  animi  sensus  motionesque  in  carmine  LXVIII  prodidit, 
cum  sibi  rerum  amabilium  voluptatem  inde  a  fratris  morte 
prorsus  abesse  diceret,  continuo  carmen  haud  exiguum  condi- 
disse,  in  cuius  partibus  maxime  praecipuis  praeclarisque  me- 
moria  lascivorum  amorum   quasi  helluatur?     Ne   in   contrariam 


-     55    — 

■partem  attuleris^)  Catullum  versibus  15 — 32  res  modo  amatorias 
detestari,  non  autem  amoris  sensum !  Si  enim  leges,  quibus 
animi  humani  condiciones  et  momenta  definiuntur,  considerabis, 
incredibiie  esse  videbitur  hominem  sincere  atque  ex  animo  gau- 
dentem  dolentemque  licentiosam  invitationem  prae  gravi  aerumna 
abhorrere  et  eodem  temporis  vestigio  imagines  venereas  libidi- 
nosasque  ante  oculos  habere  (cf.  Weisium  1863  p.  5). 

Quae  argumenta  etiam  Skutschii  (p.  138  sqq.)  sententiae 
de  conexu  carminum  LXVIII*  et  ^  obstant.  Is  enim  Catullum  facit 
dicentem  se,  quod  unam  tantum  capsulam  habeat,  nil  scrip- 
torum«  amico  mittere  posse,  qui  contentus  esse  debeat  illo 
carmine  »scriptorum<  loco  ei  proprie  composito.  At  praeter 
obiectiones  supra  dissertas  recordandum  est  illo  Skutschi 
proposito  in  incerto  rehnqui,  cur  Catullus  unam  capsulam  non 
ipsam  miserit,  sed  pro  ea  aliud  munus  poeticum.  Nam  num 
bkutschius  e  verbis  carminis  LXVIIP  talem  doni  vicarii 
sententiam  enucleare  possit,  valde  dubito.  Ac  ne  ex  opinione 
quidem  illa  cogitatio  carmini  immitti  potest.  Verba  enim  versus 
39:  non  utriusque  (—  alterutrius  tantum)  non  iam  summatim 
ad  Musarum  munera  qualiacumque  referre  licet,  sed  declaran- 
dum  est:  alterutrius  tantum,  i.  e.  munerum  Musarum  =  poema- 
tum ,  quae  quaHaque  praecedentibus  vv.  33—36  definita  sunt. 
Itaque  licitum  non  est  ahud  cogitatum  in  v.  39  inopinato  re- 
ponere  (velut  carminis  modo  in  amici  nomen  compo.siti),  quod 
vagis  dictis  munerum  Musarum«  pronomine  indefinito  versus 
39  repetitis  fortasse  supponi  possit. 

Magis  quidem  hoc  substitutum  placeret,  si,  ut  fecerunt 
unitarii  quidam  (Magnus  in  »F1.  J.-B.  1875  p.  851  et  in  »J.-Ber.=< 
1887/II  p.  150  sq.;  cf.  Palmer.  p.  347;  Schanz.  >R.  L.  G.«  I.  p. 
150  sq.),  >non  utriusque  =  »neutrius  esse  censeremus ,  ut  Ca- 
tullus  primo  utrumgue  amici  optatum  recusavisse,  sed  hanc 
repulsam  carmine  LXVIII''  MaHio  proprie  dedicato  compensavisse 
videretur.  Quia  autem  illud  falsum  esse  scimus  (cf.  p.  48/9), 
hoc  autem  commenticium  quiddam,  eiusmodi  propositum  sine 
cunctatione  reicimus. 

Quodsi  carmen  LXVIII'' neque  illis  >scriptis  (v.  33)  deno- 
tatum  neque  a  Catullo  proprie  in  Malli  honorem  conditum  esse 
constat  —  omnis  coniunctio  partium  '*et  ''sublata  esse 


^)  Quod  Magnus  i»J.-Ber.«  1887/II  p.  150  sq.i  ad  defendendam  hanc 
opinioneni  adhibet:  vv.  15—32  ad  nugas  eroticas  attinere  atque  eas  solas 
a  poeta  vitari,  cum  ab  animo  alienae  fuerint,  Lesbiae  autem  amorem  ar- 
dentem  nihilorninus  per  dolores  in  Catullo  durare,  et  e  falsa  illius  loci 
interpretatione  pendet  et  subtilem  distinctionem  inter  nugas  et  carmina  de 
Lesbiae  amoribus  pacta  inducit,  qualem  re  vera  non  exsistere  videmus; 
cf.  c.  II,  III,  V,  VII,  XI  etc. 

videtur.  Atque  non  modo  rerum  argumentorumque  conexii- 
deest,  sed  etiam  enuntiatorum  et  verborum ,  qualem,  ut  versu- 
41  prioribus  partibus  bene  applicetur,  exspectes.  Copulationem 
autem  partium  difficillimam  esse  eo  ipso  intellegitur ,  quod 
plurimi  -unitariorum- ^)  de  arta  versuum  40  et  41  coniunctione 
lam  desperaverunt.  Ea  enim  vix  longa  sententiarum  intercape- 
dine^)  artificiose  statuta,  quippe  cjuae  haudquaquam  praece- 
dentium  versuum  argumentis  orta  sit,  obtineri  atque  praeciaris- 
sima  fingi  potest.  Itaque,  sive  unitarii  sumus  sive  xcof)uovre>;^ 
apud  versum  41  magna  incisio  carminis  nobis  notanda 
est.  Quod  nisi  concedis,  mirabilissimum  carminis  compositionem 
proponis,  cum  Catullus  videatur  primum  per  epistolam  fami- 
liarem,  —  quam  pro  argumentis  alieno  lectori  maximam  partem 
obscuris  poeta  in  publicum  edere  noluerit  (cf.  Fenner.  p.  25)  —  ad 
Mallium  loqui,  tum  a  versu  41  subito  gravem  et  sollemnem 
amici  laudationem  habere,  quem  iam  alio  nomine  gentili  atque 
antea  appellatum  es.se  hic  omittam,  ad  finem  denique  dicta 
quaedam  privatissima  ac  quae  familiari  tantum  (vv.  157/8!)  per- 
spicua  fuerint,  addere^);  haec  autem  omnia  continuo  in  una 
charta  scripta  esse  dicuntur.  Eiusmodi  carmen  vero  Catullum 
composuisse  mihi  nunquam  probabitur. 

Itaque,  ut  dixi,  utique  carmen  apud  v.  40  graviter  incisum 
esse  fateri  oportet  (cf.  Skutsch.  p.  144;  Palmer.  p.  34B). 
Quia  autem  argumentorum  quoque  nulla  intercedit  coniunctio 
inter  utramque  partem  secundum  ea,  quae  de  vv.  i — 40  inve- 
nimus,  duo  carmina  omnino  secernenda  esse  cen- 
sere  licet. 

Atque  in  compluribus  editionibus  noviciis  certus  nume- 
rus  singularum  causarum  (apud  Baehrensium  quinque, 
apud  Riesium  septem)  proponitur,  quibus  duo  poemata  sepa- 
randa  esse  comprobetur.  Quia  autem  commentatores  eis  aut 
refutandis  aut  defendendis  laborem  impertire  solent,  nos  quoque 
has  causas  tractabimus  Riesii  ordinem  (p.  218),  quo  vera 
commenticiis  mixta  sint,  non  servantes. 

Ut  autem  quintam  Riesii  causam,  quae  ad  nomina 
diversa  pertinet,  primum  aggrediar,  haec  res  iam  in  priore 
huius  commentationis   parte   (cap.  I)   penitus   perspecta   est  (cf 


')  cf.  Harneck.  p.  10:  »WJr  haben  in  der  That  bei  v.  40  einen 
Augenbiick  inne  zu  halten  .  .«.  —  Kiesslingius  re  vera  coniunctionem 
partium  omisit,  sed  noluit  fateri  (cf.  M.  Schmidt.  p.  782). 

*)  Harneck.  p.  10;  Magnus  in  vFl.  j.-B.«  1875  P- 8.52  (»Gedanken- 
pause*)  et  in  »J.-Ber.«   1^7  II  p.  150  sqq. 

*)  velut  B.  Schmidtius  (in  proll.  ann.  crit.  ad  v.  68)  hanc  unius 
carminis  formam  esse  arbitratur :  »corpus«^  quidem  poematis  elegiam  in 
Alli  nomen  esse,  cui  exordium  et  conclusio  epistolis  similia  affixa  sint. 

p.  13!).  Ubi  demonstravi  hoc  argumentum  haudquaquam  tam 
leve  esse,  quam  unitarii  simulabant,  ut  molestum  impedimentum 
tollerent  (cf.  Magnum  in  »J.-Ber.«  1887/II  p.  151;  contra  Birt. 
p.  16).  Nam  eis,  qui  c.  LXVIII  unum  solidumque  esse  arbi- 
trantur,  aut  duo  gentilicia  in  unum  hominem  conferenda  sunt 
aut  alterum  eorum  emendationibus  temerariis  vel  sermoni  Ca- 
tulliano  contrariis  abolendum  est.  Cum  ahis  igitur  causis  etiam 
nominum  diversitas  ad  partes  carminis  dissecandas  aliquid 
valere  videtur. 

Sextum  quoque  Riesii  argumentum  de  malo  versuum 
40  et  41  conexu  agens  iam  disputavimus  (cf.  p.  56)  aeque  ac 
secundum,  quo  quam  mutabilis  videatur  Catulli  erga  amo- 
res  animus,  monetur  (cf.  p.  54  sq.).  Quod  porro  ad  primam 
R  i  e  s  i  i  quaestionem  attinet,  duo  errata  ea  proponuntur.  Uicit  enim 
ille  commentator  separationis  fidem  eo  quoque  fieri,  quod 
»munus  poeticum*  in  c.  LXVIII"  renuatur  (v.  14  et  32),  in  c. 
LXVIIP  (v.  149)  praestetur.  Sed  i)  ubi  versuum  14  et  32  de 
»munere  poetico«  Catullus  locutus  est  (cf.  p.  51  et  43  sq.)?  Ce- 
terum ,  si  tamen ,  quod  perverse  fieri  indicavi ,  verba  >  dona 
beata«  et  »haec  .  .  munera-  ad  carmina  referas,  minime  tibi  Uceat 
neglegere  poetam  utrobique  pluraH  usum  esse,  ut  diceret 
»munera<  et  »dona<.  Nam  si  quis  hisce  locis  singularem  nume- 
rum  subdit,  ut  de  >munere<  disserat,  pravam  cogitationem  :  Allium 
certum  quoddam  donum  poeticum  flagitasse  adiuvat.  Prae- 
terea  2)  R  i  e  s  i  u  s  perperam  »non  utriusque«  pro  voce  »neutrius« 
legi  voluit.  Quid  autem  de  relationibus,  quae  inter  illa  munera 
in  c.  LXVIIP  concessa  et  inter  carminis  LXVIIP  argumenta 
intercedere  videntur,  censendum  sit,  iam  satis  disputavi  (p.  53 
sqq.),  cum  ostenderem  ita  quoque  carminum  disiunctionem  com- 
mendari. 

Haud  ita  magni  autem  aestimanda  est  tertia  Riesii 
propositio,  qua  verba  »desertum  in  lecto  caeHbe<  (v.  6)  et  Sitis 
felices  et  tu  simul  et  tua  vita«  (v.  155)  sibi  officere  statuitur. 
Hoc  enim  versu  Catullus  amico  eiusque  amataei)  fausta  in 
futurum  optat  et  ominatur.  Immo,  si  poeta  in  v.  6  vere  de 
uxore  vel  amata  in  aeternum  amissa  locutus  esset,  haec 
una  causa  sufficeret  ad  carmina  disiungenda^).   Quia  autem  tahs 


*)  Haec  de  coniuge  dicta  esse  nego,  quia  vox  »vitae«  ad  desi- 
gnandam  puellam  amatam  apud  poetas  eroticos  soUemnis  est;  cf.  ipsius 
Catulli  c.  CIV/i. 

")  Itaque  Palmerus  (»Hermath.«  VI  p.  349)  hanc  locum  sic  ex- 
posuit:  »tu  simul  et  tua  vita«  =  »you  et  your  hfe*.  ut  vox  »tu«  verbis 
»tua  vita«  repetita  esse  videatur.  Confert  autem  Callim.  (ad  c.  66  40)  »ff»J»' 
re  xdQrjy  (Ofioaa  aor  te  iHioy^,  quod  CatuUus  vertit:  »adiuro  te  tuumque 
caput«  (!). 


-     5«     - 

interpretatio  non  potest  admitti,  cogitare  fortasse  licet  Mallium 
in  tempus  amata  caruisse  vel  satietate  eius  captum  esse.  Id 
vero  utique  mirum  esse  videtur,  quod  Catullus  in  v.  155  sq. 
ne  minimum  quidem  de  praesentibus  condicionibus  malis  inter 
amicum  eiusque  puellam  adumbravit  (cf.  Harneck.  p.  4),  sed 
ita  de  hac  re  disseruit,  ut  simpliciter  nil  aliud  inde  colligere 
possis  quam  Mallio  tum  summum  cum  amata  usum  fuisse. 
Ouod  Kiesslingi  (p.  14)  commento:  Catullum  illis  verbis 
urbane  amantium  tum  dissociatorum  reconciliationem  praesagire, 
declarari  non  posse  manifestum  est.  Neque  magis  mihi  placet 
Magni  (»J.-Ber.  1887/II  p.  150  sq.)  opinio :  Mallium-AIIium  tum 
arta  amoris  coniunctione  cum  puella  sua  consociatum  fuisse 
neque  mmus  antea,  quippe  qua  versus  6  minime  respiciatur. 
Eo  enim  id  quidem  certe  apparet  Mallium  in  tempus  praesens 
n  u  1 1  a  m  puellae  consuetudinem  habuisse. 

Minimum  etiam  quartum  et  septimum  Riesii  argu- 
menta  valent,  cum  sola  opinione  orta  sint.  Hic  enim  de  diverso 
sermone  carminum  LXVIII-'' et '' agit,  cum  vv,  i — 40  per  com- 
mune  genus  dicendi  scriptos  esse  exponit,  vv.  41  sqq.  autem 
per  grandem  orationem ,  quae  translationibus  abundet.  Atque 
erant,  qui  huic  statuto  reiciendo  aut  stabiliendo  operam  darent, 
cum  singulas  voces  in  utramque  partem  enumerarent.  Simpli- 
cissima  autem  huius  rei  ratio  haec  est :  utrumque  poema  ser- 
mone  vere  CatuIIiano  compositum  esse  videtur;  sed  c.  LXVIII^ 
pro  argumentis  aridis  humiliore  genere  scribendi  conditum  est, 
cum  c.  LXV^III'',  quo  variae  amoris  res  tractarentur,  copiosis 
ornatisque  verbis  et  enuntiatis  redditum  sit,  Attamen  etiam  in 
c.  LXVIIL'  partes  eminenti  lumine  illustratae  non  desiderantur, 
neque  in  carmine  LXVIIP  loci  aridiores  (vv.  41/80/82/135)  desunt. 
Potius  igitur  quam  sermonis  diversitatem  ostendere  argumen- 
torum  dissimilium,  quae  dissimilia  verba  sequuntur,  mentionem 
facere  debemus. 

Nunc  dequarto,  quod  Riesius  enumeravit,  argumento, 
de  repetita  fratris  mortui  lamentatione,  loquemur.  Quod  ad  quae- 
stionem,  utrum  carmina  secernenda  sint  necne,  minimum  valere 
puto,  Sitne  enim  admittenda  talis  iteratio  quattuor  versuum  in 
uno  carmine  an  in  duobus  tantum  poematis,  e  sua  quisque 
voluntate  decernere  potest.  Diversa  igitur  virorum  doctorum 
iudicia  leguntur,  Constat  quidem  quattuor  cohaerentium  ver- 
suum  iterationem  neque  in  uno  neque  in  duobus  diversis  car- 
minibus  Catulliani  libri  reperiri,  Ideo  autem  talem  repetitionem 
nunquam  ei  placere  potuisse  nemo  scite  contendat. 

Obvia  autem  erat  sententia  illam  iterationem  interpola- 
tione  ortam  esse,  Atque  vv.  21  sqq,  tollere  voluerunt  Froeh- 
lichius  (p,  263),  Gruppius  (p,  507),  Weisius  (pr,  1863 p,  23sqq.). 

Sed  iam  Frankius  (diss.  1866;   cf.  Ellis.  ed.  2  p.  271   ann.) 
demonstravit  hac  emendatione  turpem  tautologiam  fieri: 

Sed  totum  hoc  studium  luctu  fraterna  mihi  mors 

AbstuHt;  o  misero  frater  adempte  mihi, 

Cuius  ego  interitu  tota  de  mente  fugavi 

Haec  studia  atque  omnes  delicias  animi.- 
Praeterea  anaphora  »tu  —  tu  —  tecum  —  tecum«  aeque  ac  vox 
>commodorum«  v.  21  (quae  in  vv.  92  sq.  deest!)  ad  versum  11 
(»incommoda<)  spectans  confirmat  illos  versus  (21  sq.j  vere  suo 
loco  legi.  Neque  poetam  querelam  e  v.  93  sq.  simpliciter  in 
priorem  carminis  partem  transtulisse  credas,  quia  illa  in  ipso  c. 
LXVIH'"*  cum  ceteris  poematis  partibus  artissime  conexa  est. 
Ea  enim  illud  dictum :  sed  totum  hoc  studium  sqq.«  (v.  19)  verum 
esse  proditur  atque  demonstratur. 

Aliae  autem  versuum  91  sqq.  condiciones  sunt.     Eos  enim 
cum  versibus  21  sqq.  conferentes  non  omnino  congruere  videmus: 

c.  68^  ;  c.  68^ 

19  Sed  totum  hoc  studium  luctu     91  que  fuetet  id  nostro  letum 

fraterna  mihi  mors  miserabile  fratri 

abstuHt;     o     misero     frater  attulit;     ei     misero     frater 

adempte  mihi,  j  adempte  mihi, 

21  tu  mea,  tu  moriensfre-  |  93  ei    misero    fratri    iocun- 

gisti  commoda,  fra-  i  dum  lumen  ademptum, 

ter,  94  tecum  una  etc.  etc. 

22  tecum   una  tota   est  nostra  i         —  —  —    —   —   —   —   — 

sepulta  domus  sqq. 


quae    tuus    in    vita    dulcis 


—  alebat  amor. 

97  Quem  nunc  tam  longe  .  .  . 
alebat  amor.  |         —  —    compositum  cineres. 

Atque  cum  v.  20  —  uno  verbo  excepto  —  cum  v.  92 
conveniat,  item  vv.  22 — 24  cum  vv.  94 — 96,  versus  21  autem 
a  versu  93  prorsus  differat,  totam  partem  22—24  ad  marginem 
adscriptam  errore  in  versuum  92  sqq.  conexum  receptam  esse 
ita ,  ut  V.  93  distichi  supplendi  causa  ab  interpolatore  fingeretur, 
ut  opinatus  est  Riesius  (p.  232),  minime  probabile  mihi  esse 
videtur.  Non  enim  intellegitur,  cur  pro  versu  21,  qui  ipse  op- 
time  ad  hunc  locum  transferatur,  n  o  v  u  s  versus  a  falsario  sub- 
ditus  sit  (cf.  Skutsch.  p.  150).  Itaque  mihi  versus  91—93 
suo  loco  occurrere  videntur.  Nam  v.  93  non,  quod  Riesius 
1.  c.  contenditi),  argumentum  versus  92  inepte  iterat.  Hoc  enim 
Catullus  se  ipsum  lamentatus  est,  quod  sibi  frater  ademptus 
esset  —  illo  autem  fratrem,   quod  vita  tam  laeta  pulchraque 


*)  Versus 93—96 enim  adexemplum  FroehIichii(I.  c.),M.  Schmidti 
(»FI.  J.-B.«  1880  p.  778  sqq),  Hoerschelmanni  (p.  23)  sustulit. 

orbatus  esset.  Vox  adimendi  autem  consulto  repetita  esse 
videtur.  Contra  difficillime  vv.  94—96  ad  priorem  partem  ad- 
aptantur,  cum  in  v.  93  frater  ipse  (  tecum«  v.  94)  non  appellatus 
sit,  ut  in  V.  92,  ad  quem  versum  94  sqq.  potius  annecteres, 
nisi  numeri  modique  prohiberent.  Male  igitur  in  v.  94  legitur 
»tecum  .  Tum  in  v.  93  Catullus,  ut  dixi,  fratrem  dolet,  quod 
e  vita  serena  in  Orci  tristitiam  mersus  sit:  num  huic  continuo, 
nulla  coniunctione  adhibita  pentameter  adiungi  potest,  quo 
depingitur,  quam  tristis  Catullo  (cf.  v.  92)  eiusque  domui  fratris 
mors  fuerit?  Itaque  versus  94 — 96  mihi  non  probantur.  Nam 
post  V.  93  exspectandum  esse  arbitror  pentametrum,  quo,  quare 
tam  iocunda  fratri  fuerit  vita,  explicetur.  Hunc  autem  versum 
in  libris  mscr.  iamdiu  defecisse  puto  atque  igitur  versus  22  sqq. 
(—  nam  v.  21  propter  numeros  inseri  non  potuit  — )  ad  illum  locum 
translatos  esse.  Quodsi  tollimus  vv.  94 — 96,  illud  quem  nunc 
sqq.<  (v.  97)  optime  ad  logicum  subiectum  versuum  93/(4),  ad 
»fratrem«,  referendum  est,  cum  nunc  perperam  ad  vocem  amoris 
(v.  96)  pertinere  videatur.  Sic  igitur  locum  restituendum  esse  puto : 
quaene  etiam  nostro  letum  miserabile  fratri 
attulit:  ei  misero  frater  adempte  mihi! 
ei  misero  fratri  iocundum  lumen  ademptum, 

fdeficit!] 

quem  nunc  tam  longe  (etc.) «. 

Tum    vero   laetum    fratris   vitae  »Iumen«  pulchre   in  contrarium 
tristis  sepulcri  in  deserto  litore  Troiae  siti  legitur. 

His  septem  quaestionibus,  quas  singulas  non  tam  gravia  se- 
cernendorum  carminum  argumenta  esse  censeo  quam  ipsam  ver- 
suum  1—40  explorationem ,  breviter  tractatis  restat,  ut  rela- 
tiones  quoque,  quae  inter  c.  LXVIII"  et  ^  intercedere  dicuntur, 
inspiciamus  (cf.  Weisium  1863  p.  21;  Magnum  in  FI.  J.-B.« 
1875  p.  851  et  853;  Kiesslingium  p.  16;  Riesium  p.  218; 
Skutschium  p.  149;  Schoellium  p.  471 ;  Palmerum  p.  347; 
Weberum  p.  112  et  115). 

Primum  enim  volunt  versum  149  ad  v.  32  pertinere: 
149:    hoc  tibi,  quod  potui,  con-  i  32:   »haec   tibi  non  tribuo  mu- 
fectum  carmine  munus,  Pro  nera,  cum  nequeo«. 

multis  .  .  .  redditur  officiis  . 

Sed  vidimus  vocem  »munerum<  (v.  32)  ad  munera  Ve- 
neris«  referendam  esse  (cf.  p.  43);  in  v.  149  autem  de  dono, 
quod  constet  e  carmine,  disseri  ex  ipsis  verbis  intellegitur.  Illud 
»quod  potui  autem  non  ad  munera  quaedam,  quae  Catullus 
praestare  nequivit,  spectat,  sed  ad  sequens  pro  multis  . .  officiis<<, 
quae  aequo  dono  se  compensare  posse  modeste  poeta  negat. 

Nullius  deinde  momenti  est,  quod  nonnulli  verba  »hospitis 
officium«   (v.  12)   cum    illo   (v.   150)     pro  multis,   Alli,    redditur 

officiis<  coniungere  student.  Amicum  enim  »hospitem<  appellatum 
esse  contendunt,  quia  CatuUo  et  Lesbiae  ad  amorum  usum 
domum  suam  (cf.  v.  68)  patefecisset.  Sed  neque  suam-  domum 
Allius  amantibus  praebuisse  videtur,  sed  domina  illa  ignota  fecit 
(cf.  V.  156),  neque  credibile  est  lenocinium  sacro  »hospitii  nomine 
significatum  esse.  ^) 

Quod  denique  in  omnibus  fere  libris  manuscriptis  (etiam  in 
codd.  O  et  G)  carmina  LXVIIP  et  '•  coniuncta  leguntur,  non 
flocci  facio.  Saepius  enim  in  codicibus  bina  carmina  succedentia 
hunc  in  modum  conglutinata  sunt  (cf.  II  et  III;  IX  et  X;  X  et 
XI;  XXII  et  XXIII;  LXV  et  LXVI  et  LXVII;  LXVIIII  et 
LXX  etLXXI)2).  Atque  nuper  Schulzius  monuit  in  cod.  M 
(de  quo  cf.  p.  4  ann.  2!)  apud  v.  40  signum  >./  <  legi,  quo  in 
illo  libro  nonnunquam  carmina  falso  coniuncta  distinguerentur 
(cf.  c.  CII  et  CIII).  Quod  signum  in  ipso  codice  Veronensi, 
ubi  iam  unum  poema  LXVIII  scriptum  esse  in  p.  11  ann.  2 
notavi,  fortasse  adhibitum  fuerit  aut  ex  alio  libro  vetusto  in 
cod.  M  translatum  esse  potest.  Nam  id  a  recentiore  quodam, 
velut  Itali,  manu  additum  esse  non  credo,  quia  certa  sententia 
ad  separationem  spectans  inde  a  Rodio  demum  reperitur. 

rauci  commentatores ,  qui ,  quamquam  incisionem  apud 
V.  40  statuendam  esse  non  neglexerunt,  tamen  unum  carmen 
tenebant,  proprias  de  poematis  compositione  opiniones  protu- 
lerunt. 

Ellisius  quidem  (comm.  p.  320/1,  ed.  ^  p.  168/9  ^nn.) 
carmen  LXVIII  ad  unum  hominem  missum  esse  voluit,  sed  e 
duabus  partibus,  quae  diversis  scriptae  e.ssent  temporibus,  con- 
fectum  esse  videri.  Ut  autem  haec  sententia,  quae  a  vera  car- 
minis  LXVIII'»  interpretatione  valde  abhorret,  satis  illustretur, 
Magni  (in  »Z.  f.  d.  G.-W.«  1878  p.  496)  affero  iudicium:  >Wie 
soll  man  sich  das  vorstellen?  vv.  i — 40  werden  direkt  an  den 
Freund  geschickt;  lange  Zeit  vergeht,  Allius  hat  langst  sein 
Leid  vergessen :  siehe,  da  erhalt  er  eines  Tages  das  Bruchstiick 
eines  Gedichtes  .  .  .  mit  der  ergebenen  Bitte,  es  an  die  friiher 
geschriebene  Antwort  gefalligst  anzuhangen«. 

Alia  invenit  Riesius  non  magis  probabilia,  cum  propo- 
neret  (p.  218/9)  ^.  LXVIIP'  htteras  CatuIIi  adalterum  amici 
scriptum  respondentis  esse,  quod  Mallius  carminis  LXVIII* 
repulsa  (?)  non  esset  deterritus,  quin  iterum  poetam  precibus  adiret. 
Cui  non  modo  vera  vocis  »non  utriusque«  explanatio  officit,  sed 

')  Errare  igitur  Ellis.  videtur,  qui  (comm.  *  p.  323  ad  v.  12)  putat 
Catullum  illis  verbis  denotavisse:  ^>the  duty  of  a  friend  whom  you  have 
entertained  (by  providing  the  house,   in  which  the  poet  and  Lesbia  met)«. 

')  cf  Baehr.  ed.  *  prol.  p.  XXXI  sq. 

etiam,  qiiod  per  se  incredibile  esse  videtur  Mallium  rursus  ami- 
cum  tam  dolorosum  optatis  vexavisse,  praesertim  cum,  quod 
Riesius  e  v.  155  enucleavit,  amores  in  tempus  amissos  re- 
cuperavisset.  Quid  enim  felix  ille  homo  tum  muneribus  Ve- 
neris«  a  Catullo  praestandis  indigebat  (cf.  Magnum  in  »J,-Ber. 
1887/II  p.   145  sqq.)? 

Maxime  absurda  autem  Weberi  ratio  mihi  esse  videtur 
(>>Q.  C.<  p.  98—127).  Hic  enim  Catullum  putabat  amici  Malli 
litteras  accepisse  (v.  2:  >mittis«  et  v.  27:  scribis<),  quibus  episto- 
Iium«  AHi  cuiusdam  munera  et  Musarum  et  Veneris-  petentis 
adiunctum  esset.  In  c.  LXVIII  deinde  poetam  ambobus  simul 
respondisse.  Quae  opinio  ipso  primo  carminis  versu  refutatur, 
Nam  qui  Mallius  fortuna  casuque  oppressus-  esse  potest  ac 
per  lacrimas  epistolam  scripsisse,  si  ahus  quidam  homo  rebus 
adversis  vexabatur?  Versu  i  autem  vage  Mallium  vsubito  afflic- 
tum«  depingi  (Weber.  p.  105)  nego.  Neque  intellego,  quomodo 
amici  illarum  litterarum  argumenta  inter  se  dividere  potuerint, 
cum  Catullus  modo  unum  modo  alterum  modo  ambo  simul  (cf 
V,  151:   ;vestrum«)  allocutus  sit. 

Eo  autem  ipso,  quod  tam  artificiosa  proposita  sunt,  ut 
argumenta  quidem  carminum  cohaerentia  esse  demonstretur, 
duorum  poematum  secretio  optime  defenditur. 

Quaerendum  denique  est,  num  vv,  41 — 160  ipsi  unum  con- 
tinensque  poema  sint  (LXVIIP).  Si  vero  totius  carminis  LXVIII'' 
compositionem  contemplamur,  eam  non  minus  claudicare  quam 
totius  carminis  LXVIII  fateri  debemus.  Nam  partem ,  qua 
Allius  a  Catullo  sollemniter  praedicatur,  appendix  (vv.  149 — 
160)  sequitur  privatarum  rerum  cum  amico  communicatarum  ^), 
quam  concinnam  praecedentium  partium  conclusionem  esse 
nemo  dixerit  (cf.  Weisium  1863^.21).  Praeterea  in  v.  149/50, 
—  sive  proprium  nomen  ibidem  legis  sive  vocem  »aliis«  — , 
alterius  allocutio  incipit,  cum  in  vv.  41 — 148  utique  de 
amico  narratum  sit.  Etiam  in  vv.  149— 151  sententia  atque 
nonnunquam  verba  versuum  41 — 50  iterata  esse  videntur, 

Itaque  Riesius  (p,  219)  vv,  149 — 160  carmen  absolu- 
tum  esse  proposuit,  quod  arte  cum  argumentis  versuum  41 — 148 
coniunctum  esset.  Nam  manifestae  relationes  inter  utrumque 
poema  inveniuntur:  verba  >hoc  .  ,  munus«  (v.  149)  ad  totam  lau- 
dationem  praecedentem  spectant,  »pro  multis  .  .  .  officiis«  (v.  150) 
ad  versum  42 :    »quantis  .  .  officiis«,   ^et   domus   ipsa ,    in   qua  ,  , 


*)  Hanc  ad  rem  Fennerus  p.  29:  »v.  149—160  autem  epistolium 
est  ad  carmen  adscriptum  (?),  quo  iterum  gratias  poeta  amico  agit«.  Id. 
p.  48:  vdenique  ad  Allium,  ad  quem  data  est,  elegia  redit*. 

etc.«  (v.  156)  ad  v.  68.  Quibus  rebus  carmina  arta  necessitudine 
conexa  esse  demonstratur. 

Quare  milii  placet  ad  Riesii  exemplum  c.  LXVIIIM=  vv. 
149—160)  separare  ut  scriptum  poetico  dono  LXVIIP'  private 
additum.  Quo  declaratur,  cur  sententiae  versuum  41  sqq.  initio 
epistolae  LXVIIP  plane  repetantur.  Catullus  enim  non  modo 
Allium  ipsum  privatim,  quid  sibi  vellet  carmen  laudativum, 
docere  debuit,  sed  etiam  encomii  lectores. 

Ceterum  in  hanc  tripartitionem  defendendam  etiam  arti- 
ficiosa  compositio,  quam  versibus  41  — 148  inesse  Skut- 
schius  in  >Rhein.  Mus.  1892  p.  138  sqq.  demonstravit,  adhiberi 
potest. 

Cuius  schema  (l.  c.  p.  140)  est: 


41-50 

exordmm 

51—56 

de  Catulli 
amore ; 
imago. 

c.  L}^ 

57—72 
binae  ima- 
gines;  de 

Lesbia. 

:VIIP' 

73-86 

de  Lao- 

damia. 

^7-90 
de  Troia. 

91 — 100 

de 
fratre. 

lOI 

de 

—  104 
Troia. 

105 — 118 

de  Lao- 

damia. 

119-134 

binae 
imagines; 
de  Lesbia. 

135-140. 
de  Catulli 

amore ; 

imago. 

141— 148 
conclusio. 

Haec  mira  compositio  autem,  quam  ex  Alexandrinorum 
operibus  translatam  esse  dicunt,  neque  ad  c.  LXVIII'*  neque 
ad  c.  LXVIIL"  continuata  esse  videtur.   — 

Vidimus  ergo  primum  versus  i — 40  proprium  esse  carmen, 
quod  ignoto  poematum  muneri  ad  Mallium  quendam  misso  addi- 
tum  erat;  vv.  41  — 148  autem  ab  eo  alienos  esse,  quippe  quibus 
Alli  nomen  in  gravem  splendidumque  modum  praedicetur. 
Hoc  autem  carmen  LXVIIP  epistola  privata  vv.  149  —  160  = 
LXVIir  comitata  est. 

Atque  cur  carmina  LXVIII''  et  "^^  cum  ='  conglutinata  sint 
tamque  diu  manserint,  tribus  causis  explicari  posse  puto:  et 
similitudine  (cf.  Fenner.  p.  25)  nominum  >Alli«  et  >Malli<,  et 
falsa  coniunctione  versuum  32  et  149  (»munera  —  munus<),  et 
querela  de  morte  fratris  iterata,  quam  apud  v.  93  iam  pridem 
interpolatam  legi  equidem  existimo. 


Kalb,  Alfons 

De  duodeseptuagesimo 

carmine  Catulli 

